Covid-19: Mi Hafthaa Nimeyiru Fiyavalhu Thakah Lui Dhenee - Vaguthu\nކޮވިޑް-19: މި ހަފްތާ ނިމޭއިރު ފިޔަވަޅުތަކަށް ލުއިދެނީ\nފުލުހުން މާލެތެރޭ ހަރަކާތްތެރިވަނީ؛- ވަގުތު އިމޭޖަސް- މުހައްމަދު އަފްޒަލް\nކޮވިޑް-19އިން ރައްކާތެރިވުމަށް މާލެ ސަރަހައްދުގައި އަޅާފައިވާ ފިޔަވަޅުތަކަށް މި ހަފްތާ ނިމޭއިރު ލުއިތަކެއް ދިނުމަށް މަޝްވަރާ ކުރަމުން އަންނަ ކަމަށް ހެލްތް އިމަޖެންސީ އޮޕަރޭޝަންސް ސެންޓަރު (އެޗްއީއޯސީ) އިން ހާމަ ކޮށްފިއެވެ.\nއެޗްއީއޯސީން މިއަދު ކުރިއަށް ގެންދިޔަ ނޫސްވެރިންގެ ބައްދަލުވުމުގައި ރައީސް އޮފީހުގެ ތަރުޖަމާނު މުހައްމަދު މަބްރޫކު އަޒީޒު ވިދާޅުވީ، ހަފްތާ ނިމޭއިރު ލުއިތައް ހާމަ ކުރާނެ ކަމަށާއި އެހެން ނަމަވެސް ދޭނީ ކޮންކަހަލަ ލުއިތަކެއް ކަން އަދި ނުނިންމާ ކަމަށެވެ.\nމަބްރޫކް ވިދާޅުވީ، މަޝްވަރާ ކުރަމުން އަންނަނީ ދެވެން އޮތް އެންމެ ބޮޑެތި ލުއިތަކެއް ދިނުމަށް ކަމަށެވެ. އެހެން ނަމަވެސް ކުރިން ދިން ކަހަލަ ލުއިތަކެއް މިފަހަރު ނުހިމެނޭނެ ކަމަށް މަބްރޫކު ވަނީ ވިދާޅުވެފައެވެ.\nއޭގެ ތެރޭގައި ވެކްސިންގެ ދެ ޑޯޒު ފުރިހަމަ ކޮށްފައިވާ ފަރާތްތަކުންނަށް ދޭ ލުއިތައް ހިމެނޭ ކަމަށް މަބްރޫކުގެ ވާހަކައިން އެނގިގެންދެއެވެ.\n"ވިސްނުމަކީ ރައްކާތެރިކަމާ އެކު ދޫކޮށްލެވޭ އެންމެ ބޮޑު މިންވަރަކަށް ދޫ ދެމުން ދިއުން. އެހެންވީމާ އިރާދަކުރެއްވިއްޔާ މި ހަފްތާ ނިމޭއިރު، ތިޔަ ބޭފުޅުންނަށް އެނގިވަޑައިގަންނަވާނެ އިތުރު ތަފާތުތަކެއް،" މަބްރޫކު ވިދާޅުވިއެވެ.\nކޮވިޑް-19ގެ ސަބަބުން މީގެ ކުރިން އަޅާފައިވާ ފިޔަވަޅުތަކަށް ލުއިތަކެއް ދިނުމާއި އެކީ ކޮވިޑަށް ފައްސިވާ މީހުންގެ އަދަދު އިންތިހާއަށް އިތުރުވެގެން ދިޔައެވެ. މިއާއެކު ހަރުކަށި ފިޔަވަޅުތަކެއް މާލޭ ސަރަހައްދުގައި އެޅިއެވެ. އަދި މޮނީޓަރިންގގައިވާ ރަށްތަކުގައިވެސް ފިޔަވަޅުތައް ވަރުގަދަ ކުރިއެވެ.\nއެގޮތުން މާލޭ ސަރަހައްދުގައި 14 ގަޑިއިރުގެ ކާފިއުއެއް ހިންގައި، ފާޑަކަށް މާލެ ސަރަހައްދު ފުރަބަންދު ކުރިއެވެ. މީގެ އިތުރުން ރަށްތަކުގެ ތެރެއިން މޮނިޓަރިންގެ ހާލަތްތަކަށް ގެނެސްފައިވާ ރަށްތަކުގައި ވެސް ކާފިއު ހިންގުމަށް ނިންމިއެެވެ.\nޖޫން 13, 2021 20:29\nސަަާބަސް. އަނެއްކާބޮނޑިބޯންވީދޯ. ކޮވިޑްކޭސްއެޢް އެއްވެސްގޮތަކަށް ނުފެންނަތާދެހަފްތާނުވަނީސް ލުއިދީގެންނުވާނެމިފަހަރު\nޖޫން 13, 2021 20:45\nއެންމެންނަށް ވެކްސިންގެ ދެ ޑޯޒު ދީބަލަ! ޔޫރޯ ފުޓްބޯޅާ ބަލާން ވެސް އެބަ ދެވޭ ޑެ ޑޯޒް ވެކްސިން ފުރިހަމަ ކޮށްފިއްޔާ! އެންމެންނަށް ވެސް އެނގޭ ވެކްސިންގެ ދެ ޑޯޒް ފުރިހަމަކުރާތާ 14 ދުވަސް ފަހުން ކޮވިޑް ޖެހުނަސް ހާލު ސީރިއަސް ނުވާނެކަން އެނގޭ އިރު ކީއްވެތަ އެންމެން ގޭ ބަންދުކޮށްގެން ގެންގުޅެންވީ. ގައުމީ މަސައްކަތެއްގެ ގޮތަށް ރާއްޖޭގެ އެންމެންނަށް އެކީ އެކައްޗަކަށް ވެކްސިން ދީބަލަ. ޗައިނާއިން ހިލޭ ވެސް ވެކްސިން ދޭން ތައްޔާރަށް އޮތީ. އިންޑިއާގެ ދަށުވެގެން އުޅެގެން އެ ތަނުން ވެކްސިނެއް ނުލިބޭނެ ހިލެޔެއް. ހިލެޔޭ ކިޔާފަ ކުރީން ވެސް ގަތީ. ޗައިނާއިން ބުނި ސަރުކާރުން އެދިއްޖިއްޔާ އެންމެން ގަޔަށް ޖެހޭ ވަރަށް ވެސް ވެކްސިން ދޭނަމޭ.\nޖޫން 14, 2021 00:02\nތިއެއް ނޭނގެ😂😂😂 ލުއި ދޭ ކައް މަށަ ކައް ނުފެނޭ.. މީ ވ ވާހަ ކަ😂😂😂\nޖޫން 13, 2021 21:14\nވެރިކަމުގަ ބާކީއޮތް ދުވަސްކޮޅު ތިހެން ދުއްވާލާ، ބަލިގައުމުގަ ފެތުރީވެސް ސަރުކާރުން. ރައްޔިތުން އެކަން ހަނދާނުން ނުނެތޭނެ. ކޮންމެ ކަމަކަށްވެސް ނިމުންއަންނާނެ އެކަމަކު މިފަހަރުގެ ނިމުން ވަރަށް ހިތިވާނެކަމުގަ ގިނަ ރަތްޔިތުންދެކޭނެ އިންޝާﷲ\nދެ ޑޯޒް ފުރިހަމަ ކޮށްފަ ތިބޭމީހުންނަށް ކަރަންޓީނު ނުވެ ފުރައިގެން ދެވޭގޮތް ހަދާބަލަ\nޖޫން 13, 2021 21:51\nސަރުކާރުގެ ބޭފުޅުން މާލޭގަ ވިޔަފާރި ހިނގާ ހަދަނީ މާލެ މިގޮތައް ބާއްވައިގެން އެބޭފުޅުންގެ ވިޔަފާރިތަކައް ވަރަށް ގެއްލުން ވަމުންދަނީ މިހެން މަބުރޫކް ބުނެލަބަލަ.\nޖޫން 13, 2021 22:21\nޢަދި އަވަސް ލުއި ދަެން. ޜަގަޅަށް ބަލާފައި ކަން ކުރަން ވާނީ\nޖޫން 13, 2021 23:24\nއަހަރެމެން މިތިބެނީ. ބޯ ނުކޮށިފަ. ބޮޑެތި ިިިި ސެލޫންް ތައް ނު ހުޅުވިަކަސްް މިކުދިކުދި އަހަރެމެންގެ ފެންވްރުގެ ބޯކޮށާ ތަންތަން ހުޅުަވާދޭނަމަ ގައިމު ގަ ރަނގަޅުތާ.ހަދާގަވާއިދަކާއެއްގޮތައް މިކަން ވާނެނަމަ.މީވާދަތިވާކަމެއް.e


SunOnline: #SUN VAAHAKA: Dear lilly 21\nޑިއަރ ލިލީ 21\nއައިޝާ ނަސީމް 24 Sep 2020, 08:18\nމާތްﷲ ގުރުއާނުގައި ވަހީ ކުރައްވާފައިވެއެވެ.(كُلُّ نَفۡسٖ ذَآئِقَةُ ٱلۡمَوۡتِۗ وَنَبۡلُوكُم بِٱلشَّرِّ وَٱلۡخَيۡرِ فِتۡنَةٗۖ وَإِلَيۡنَا تُرۡجَعُونَ) މާނައަކީ ކޮންމެ نفس އަކީވެސް މަރުގެރަހަ ލިބިގަންނާނޭ އެއްޗެކެވެ. އަދި ނުބައިގޮތާއި ހެޔޮގޮތް މެދުވެރިކުރައްވައި، ތިމަންރަސްކަލާނގެ ތިޔަބައިމީހުން امتحان ކުރައްވައި ގޮތްބައްލަވަމެވެ. އަދި ތިޔަބައިމީހުން رجوع ކުރައްވާހުށީ، ތިމަންރަސްކަލާނގެ حضرة އަށެވެ.\nޒައިރާ އެރޭވެސް ކެމީލާއަށް ވިސްނައިދޭން މަސައްކަތްކުރިއެވެ. މާމަ ދެރަވިނަމަވެސް ޒައިރާ އެބުނާފަދައިން ކެމީލާއަށް ރަގަޅުގޮތް ވާން ބޭނުންކަމުގައި ބުންޏެވެ. އެންމެފަހުން ޒައިރާ ގުޅައިގެން ކިޔާން އެގެއަށް އައެވެ. ކިޔާން ފެނުމުން ކެމީލާގެ ލޮލަށް ކަރުނަ ޖަމާވިއެވެ.\n"ލިލީ. އެގެއަށް ދުވަސްކޮޅަކު ގޮސްފައި ފޫހިވެއްޖެއްޔާ އެނބުރި އަންނާނީ. ކޮންމެ ދުވަހަކު ލިލީ އަށް މާމަ ކައިރިއަށް އާދެވޭނެ. ދޮންތަ ތިގެއަށްވެސް ދާނަން. ކޮންކަމަކާ ވޮރީ ތިކުރަނީ؟ ކިތަންމެ ކުދިންނެއް އެޑޮޕްޓްކޮށްގެން ހެޕީކޮށް އުޅޭ. ޓޮމް ކްރޫޒްމެން ބްރެޑް ޕިޓްމެންވެސް ކިތައް ކުދިންނެއް އެގެންގުޅެނީ. އެކުދިން ހަމަ ސެލްބްރިޓީއިންގެ ގޮތުގައި ކިޙާ ހެޕީކޮށް އެއުޅެނީ. ލިލީއައި ދޮންތި ޗުއްޓީ ހަދާލަން އެކި ތަންތަނަށް ދާނީ. މަޖާފަށެއް ކޮށްލަންވާނެ. ޕެރިހަށް ގޮސް މެކްރުން ކާލާފައި އެ ރެސިޕީ ހުރިގޮތަށް ނަގައިގެން އެވެސް ހަދައިގެން ވިއްކޭނެއްނު. ." ޒައިރާ ކިޔާންގެ އަނގަމަތީ އަތް އަޅަމުން އޭނަ ބޭނުންވާހާ ވާހަކައެއް ދައްކާ ނިންމާލައިފިއެވެ.\n"ޒައިރް. ކޮއްކޮ ބޭނުން ޑިޒިޝަނެއް ނަގާނީ. ޑޯންޓް ބީ ސެލްފިޝް..." ކިޔާން ޒައިރާގެ ކޮލުގައި މަޑުމަޑުން ޖަހައިލިއެވެ. "މާމަގެ ޚިޔާލު އެންމެ ބޭނުމީ. ވަރަށް ދުވަސްކޮށްފައި މި އާދެވުނީ. ސޯ ހިނގާ އެއްޗެއް ކައިގެން ސްޓޯރީ ކިޔަން. އެކި ތަންތާ އުޅުނަސް ކޮންމެ ރެއަކު މިގޮތަށް އެންމެން ބައްދަލުކުރީމަ ފެމިލީ ރިލޭޝަން ނުކެނޑޭނެ. ދޮންބެ ބިޒީކަމުން ނާދެވުނީ. ދެން އާދެވޭތޯ ބަލާނަން......." ކިޔާން ދެކުދިންނަށް ބަލައިލަމުން ހީލިއެވެ.\n"ނޫން ދޮންބެ. މިހާރު އެނގިއްޖެ. އަމިއްލައަށް ނޫން ޑިޒިޝަން މޭކް ކުރާނީ. އިސްތިޚާރާކުރާނީ. އޭރުން ހެއްދެވިފަރާތުން އެންމެ ރަގަޅުގޮތް ދައްކަވާނީ......" ކެމީލާ ކުއްލިއަކަށް ހޭންފެށިއެވެ. "ކީއްވެ އެވަރު ކަމަކާ ހާސްވީ؟ ކޮންމެ ކަމަކަށް ސޮލިއުޝަން އެއް އޮންނާނެ.................."\nކިޔާން ކެމީލާގެ ނިތްކުރީގައި ބޮސްދިނެވެ.\n"ހައު އާ ޔޫ ފީލިން ނައު......"\n"އަލްހަމްދުލިﷲ..." ކެމީލާ ބްލީޗްކޮށްފައިވާ ފަދަ ހުދު ދަތްތައް ފެންނަވަރަށް ހީލިއެވެ.\n"އައި ފީލް ޓެރިބަލް. ފަސްޓްލޭޑީއަށް ވަރުގަދަ ލަނޑެއް ދީފައި މިހިރީ." ޒައިރާ އޭނަ ކެމީލާ ކަމަށް ހެދިގެން ކުރި ކަންތައް ކިޔާދިނުމުން ކެމީލާއަށް މަޖާވެގެން ހީފައިވެސް އެހެން ދޮގުހަދަން ނުވާނެކަމުގައި ބުނުމުން ކިޔާން ހިނި އައެވެ. ކެމީލާގެ އެ ރަގަޅު ސިފަތައް ލިބުނީ އެކުއްޖާގެ ބައްޕަގެ ފަރާތުން ހެއްޔެވެ؟ ނަވީންއަކީވެސް މާތް ރަގަޅު މީހެކެވެ. ދޮންބައްޕަގެ ހަދާންތައް ކިޔާންގެ ހިތުގައި ވެއެވެ.\nކިޔާން ހަގީގަތުގައި ބޭނުމީ ކެމީލާއަށް އެކަހަލަ ރަގަޅު އާއިލާއަކުން ޖާގަ ލިބުމެވެ. އޭރުން އޭނައަށް ވެސް ތަންކޮޅެއް ޚަރަދު ކުޑަވާނެއެވެ. ވަގުތުވެސް ވާނެއެވެ. ކެމީލާއަށް ޚަރަދުކުރުމަކީ އޭނައަށް ބުރަކަމެއް ނޫނެވެ. ނަމަވެސް އެވަރަށް ބުރަކޮށް ވަޒިފާ އަދާކުރާއިރުވެސް ދެކޮޅު ނުޖެހެނީ ކެމީލާގެ ބޭސްފަރުވާއާއި ހޮސްޕިޓަލް ބިލްތައް ބޮޑުކަމުންނެވެ. ގޭގެ ޚަރަދުތައްވެސް އެހާ ބޮޑެވެ. ރައީސްގެ އާއިލާއިން ކެމީލާ ދަރިއަކަށް ހަދައިފިނަމަ އެއީ އެކުއްޖާގެ ނަސީބެވެ. އެ އާއިލާއަށްވެސް ލިބޭނެ އުފަލެކެވެ. ސަބަބަކީ ކޮއްކޮއަކީ ކޮންމެ ބަޔަކުވެސް ދަރިއެއްގެ ގޮތުގައި ދެކެން އެންމެ ބޭނުންވާފަދަ ބަސްއަހާ އެންމެ ރަގަޅު ކުއްޖާއެވެ.\nއެރޭ ސާލިހާއަށް އެތައް ދުވަހެއްގެ ފަހުން އުފާވެރިކަމެއް ލިބުނެވެ. ހުރިހާ ދަރިންކޮޅާއެކު އަނގަ ތަޅާލުމުގެ ފުރުސަތު ލިބުނެވެ. ކެއުމަށްފަހު ނިދާބޮކީގެ ފަނޑުއަލީގައި އެތައް އިރެއްވާންދެން ވާހަކަދައްކާލަން ތިބެފައި ކިޔާން ނިދީވެސް އެގޭގައެވެ. އެންމެން ކޮޓަރިތެރޭ ރަޖާއާއި ބާލީސްތައް އަޅައިގެން ތަޅުންމަތީގައެވެ.\nއެރިއިރާއެކު ޒައިރާއަށް ސޯފިއާ ގުޅިއެވެ. ހަވީރު ކެމީލާ ބަލާ އެގެއަށް ދާނެކަމުގައި ބުނެލުމުން ޒައިރާ ނަށައިލިއެވެ.\n"ފަސްޓްލޭޑީ ސޯފީ ހަވީރު މިގެއަށް ވަޑައިގަންނަވާނެ." ޒައިރާ ކެމީލާގެ ގައިގާ ހިފައިގަތެވެ.\n"ނޭގޭ. ވަރަށް ހާސްއެބަ ވޭ. ދޮންތި ހަމަރަގަޅަށްވެސް އަހަރެން ފޮނުވައިލަނީތަ؟ ކިހިނެއް މާމައާއި ދޮންތި ނެތި އުޅޭނީ؟ ދޮންބެ އެގެއަށް ދާނަންތަ؟ " ކެމީލާ އިނީ ސޯފާއަށް އެރިގޮތަށް ބާލީސް މޭގައި ޖައްސާ ބާރުކޮށްލައިގެންނެވެ. އޭނަ ހަމަ ބިރުގަންނަނީއެވެ. ބީރައްޓެހި ބަޔެއްގެ ތެރެއަށް ގޮސްގެން އުޅެން އޭނައަށް ފަސޭހަވާނީ ކިހިނެއްކަމެއް ނޭގެއެވެ. ތުންފަތް ހަފާލަ ހަފާލާ އިންދާ ޒައިރާ އެންމެނަށް ވާވަރަށް ކޮފީއާއި ސެންޑްވިޗް ހަދާލައިފިއެވެ. ބިސްގަނޑުވެސް އެޅިއެވެ.\n"ކޮއްކޮ ޕްރެޒިޑެންޝަލް ޕެލެސްއަށް ހިޖުރަކުރާތީ ރަގަޅަށް ކާންދޭންވާނެ ތާ. ދުވަސްކޮޅަކުން ފޮނިވެގެން ދޮންތަމެން ފެނުނަސް އެނގޭކަމަކަށްވެސް ހަދާނުލާނެ..." ޒައިރާ ކެމީލާގެ ކޮލުގައި ހިފައިލިއެވެ.\n"ދޮންތީ...." ކެމީލާ ތުންފިތައިލިއެވެ.\n"ދޮންތި އާއި ދޮންބެ މި ފެމިލީއިން ލިލީ ބާކީކޮށްލަން އުޅޭތީ އަދިވެސް ގަބޫލު ނުކުރެވިފައި މިހިރީ. އެކަމާ ވަރަށް ހެޕީވެ އެކަން އެކްސެޕްޓްކުރީމަ. އެހެންވެއްޖެއްޔާ މިއީ ބްލެކް ޝީޕް އޮފް ދަ ފެމިލީތަ؟ މިހާރު އެކަން ރިއަލައިޒްވެއްޖެ....." ކެމީލާ އެހެން ބުނެފައި ސޯފާއަށް ވެއްޓިގަތްގޮތަށް މޫނު ފޮރުވައިގެން އޮތުމުން އޮތީ އެކަމާ ހިތްހަމަނުޖެހިފައިކަން ދެނެގަނެވުނެވެ.\n"މިއޮތް ޑްރާމާ ކުއީންއެއް. އެޑޮޕްޓް ކުރީމަ ހުރި ތަފާތަކީ ޔޫ ވިލް ގެޓް ޕޭރެންޓްސް އެންޑް ވީ ވިލް ބީ ރިޗާ. އަދި އަހަރެމެން އުޅޭނީ ހަމަ ވަން ބިގް ހެޕީ ފެމިލީއެއްގެ ގޮތުގައި......." ޒައިރާ ކެމީލާގެ ފައި އުނގަށް ލައިގެން ސޯފާގައި ހަމަޖެހިލިއެވެ.\n"މިހުރިހާ ދުވަހު ފަސްޓްލޭޑީ ކުއްޖަކު އެޑޮޕްޓްނުކޮށް ކުއްލިއަކަށް އެހެން ހިތަށް އެރީ ކީއްވެތަ؟ ކުއްލިއަކަށް އެޑޮޕްޓްކުރަން ނިންމި ސަބަބަކީ ކޮބާ؟އެއްގޮތަކަށްވެސް ނުވިސްނޭ. ފަސްޓްލޭޑީ ބޭނުންވާނަމަ ކުޑަ ކުޑަ ކުއްޖަކުވެސް އެޑޮޕްޓްކުރެވިދާނެ. ވައި މީ؟ ދޮންތިއަށް ހީވަނީ ކިހިނެއް؟ " ކެމީލާ މޫނުން ކުޝަން ނެގިއެވެ.\n"އިޑިއަޓް. މާތްﷲ ކަމެއް އިރާދަކުރައްވައިފިނަމަ "ބީ " އެގޮތަށް ވަހީ ކުރެއްވުމުން އެކަމެއް ވާކަން އަބަދު ލިލީ ބުނަމެއްނު. ނިއުމަތެއް ދެއްވާން ހުރިއްޔާ ހަމަ އެކަމެއް ދެއްވާނެ. އެއީ އެހާ ހައިރާންވެ ސުވާލު އުފެދެންވީ ކަމެއްވެސް ނޫން މައި ޑިއަރ ލިލް ސިސް....." ޒައިރާ ގެ ހިނިގަނޑު މަތަވެ ސިހުނީ ކުއްލިއަކަށް ތެތް ތުވާއްޔެއް މޫނާއެކު އޮޅައިލެވުމުންނެވެ. އަޑުކޮޅަށް ހަޅޭއްލަވައިގެންފާ ތެޅިގަނެގެން ތުވާލި ނެގިއިރު ކުރިމަތީގައި ހުރި ކިޔާން ފެނުނެވެ. ޒައިރާ މަޖާވެފައި ހޭންފެށިއެވެ. ކިޔާން ފެންވަރައިގެން ނުކުމެ ތުވާލި އަޅަން ބަހައްޓާފައި ހުރި ސްޓޭންޑްކަމަށް ހީކުރީހެއްޔޭ ކިޔާފައި ހުނެވެ. އެހެން ދުވަހެއްނަމަ ފީކުކުޅެއްހެން އަރައިގަންނާނެއެވެ. މިއަދު އޭނަގެ ބޮލަށް މީހަކު ދޮންވެލި ގޯންޏެއް ބަންޑުންކޮށްލިޔަސް ތަބީއަތު ގޯހެއްނުވާނެކަން ނޭގެއެވެ. އެއަށްވުރެ ބޮޑު ނިއުމަތެއް ލިބި ޒައިރާގެ މުސްތަގުބަލްވެސް އެއްކޮށް ރާވާލައިފިއެވެ. ކެމީލާއަށް ލިބޭ ކޮންމެ ނިއުމަތެއް އޭނައާއި ހިއްސާނުކޮށް ނުހުންނާނެކަމުގެ ޔަގީންކަން އެބައޮތެވެ. ސާލިހާ އާއި ހުރިހާ ކުދިން ސައިބޯން އިށީދެލުމަށްފަހު ފޯރިފަށެއް ހުއްޓެވެ. ޒައިރާގެ އަޑު އެންމެނަށްވުރެ ގަދައެވެ. މާމަވެސް އެކުދިންގެ އުފަލުގައި ބައިވެރިވެ ދޭތެރެއަކުން ހިނިގަނޑެއް ޖަހައިލައެވެ.\n"ކިޔާން ދަރިފުޅާ.މާމަގެ ދަތްތަކެއް އުފުރައިލަން އެބަޖެހޭ."\n"އޭރުން މާމަ ބޭބީއަކަށް ވެދާނެ. މިހާރުވެސް ކިއުޓްކަމުން ހަމަ ބޭބީއެކޭ ތަފާތެއްނެތް...." ކިޔާން މާމަގެ ޟައީފު ހަށިގަނޑުގައި އަތް ވަށައިލިއެވެ.\n"ދޮންބެވެސް ދެން ޕޮލިއާނާއާއި މެރީކުރަން އުޅޭ. އޭރުން މާމަ މުނިމާމައަކަށް ވާނެ..." ޒައިރާ އެއްލޯ މަރައިލިއެވެ.\nކިޔާންއަށް އެ ނަން އަޑު އިވުމުން އުދަގޫތަކެއްވިއެވެ.\nނީވްއަށް އައި ފޯނުކޯލަކުން އޭނަ ހުރީ ވަރަށް ކަންތައް ބޮޑުވެފައެވެ. ހަދަންވީގޮތް ހުސްވެފައެވެ.\n"ޔޫޒްލެސް ގާލްއެއް. ދެން ކަމެއް ނުވަންޏާ ތިގޭގައި ހުރުމުގެ ބޭނުމަކީ ކޮބާތަ؟ އެނބުރި އާދޭ......." އެޖުމްލައިން ނީވްގެ ހިތަށް އުދާސްކަމެއް ލިބުނެވެ. އަންހެންކުއްޖަކަށް ވުމުން ބޭކާރު މީހަކަށް ވީއެއް ނޫނެވެ. އޭނަ އަދި ފުރުސަތުގެ ބޭނުން ހިފާނެއެވެ. ނަމަވެސް މިގޭގައި އުޅެ އުޅެ އެލީނާދެކެވެސް ފާޑެއްގެ ލޯތްބެއް ޖެހިއްޖެއެވެ. އެވަރުން އެގެއަށް އައި ނިޔަތް ބަދަލުވެ ބަދަލު ހިފުމާއި ނަފްރަތުގެ ގިނި މަޑުވިތާ ކޮން ދުވަހެއްހެއްޔެވެ؟ ނަމަވެސް "ޔޫޒްލެސް" ކަމަށް އެންމެ ލޯބިވާ ފަރާތުން ބުނުމުން ހިތާއި ދެކޮޅަށް ނަމަވެސް ކުރިއަށް ފިޔަވަޅެއް އަޅަން ފިކުރުކުރިއެވެ.\nޒައިރާ ލޫކާއާއި އެލްފް ގޮވައިގެން މަގުމަތީގައި ހުރިއިރު ދާހާ މީހުން ޚާއްސަ ނަޒަރަކުން ބަލައިލައެވެ. އެތެރެއަށް ވަނީ އެލީނާ ގެއަށް އަންނާނެހާ އިރުކޮށްފައެވެ. ލޫކާގެ ފިލާވަޅުތައް ދަސްކުރުވާ ވާހަކައެއް ކިޔައިދިނެވެ. ގެއަށް ދާގަޑި ޖެހުމުން ކާނެ އެއްޗެއް ފެނޭތޯ ބަލާފައި ފްރިޖް ހުޅުވާލިއިރު ނަޒަރުގައި އަޅައިގަތީ ކުލަކުލައިގެ ރީތި ކުދި ފޮށިތަކެވެ. ނަގާފައި ބޭރުގައިވާ ނަފުޒުތައް ކިޔާލުމާއެކު ލޯ ދިއްލުނެވެ. ލަޑޫރޭ މެކަރޮން އެވެ. ޕެރިހުގައި އުފައްދާ އެންމެ މަޝްހޫރު މެކަރޮން ނުކެވިގެން އޭނަ އުޅޭތާ ކޮން ޒަމާނެއްހެއްޔެވެ؟ ފޮށި ހުޅުވައިލިއިރު ލައިލެކް އޮރެންޖް ގުރާފެހި ޗޮކްލެޓް ނޫ އަދި ވިދާ ގަދަ ފިޔާތޮށިކުލައިގެ މެކަރޮންތަކެވެ. ޒައިރާ ކުޅުދިޔާވިއެވެ. އަވަހަށް އެކަތި ނަގާ ތަންގަނޑެއް ކަޑައިގަތެވެ. އަނގައިގެ ތެރެއަށް ވިރުމުން ލިބުނު ރާހަތާއިއެކު ލޯ މަރައިލެވުނެވެ. ބަލާކަށް ނުހުރެ އަވަހަށް އެ ފޮށި އެއްކޮށް ހުސްކޮށްލާފައި އެވަރުންވެސް ހިތްފުރޭވަރެއްނުވިއެވެ.\n"މާމައާއި ލިލީއަށް ނުދީ ކާކަށް ނުވާނެ.." ޒައިރާ ހަތަރު ޕެކެޓް ނަގާފައި ބޭރު ބަލައިލިއިރު ތިރީސްއަށް ޑޮލަރު ޖަހާފައި އޮތްތަން ފެނި ދެލޯބޮޑުވިއެވެ. އެންމެ ހަ ބިސްކޯދު ތިރީސް އަށް ޑޮލަރަށް ވިއްޔާ ހަސަތޭކަ ވަރަކަށް ރުފިޔާއެވެ. ބިސްކޯދެއްގެ އަގު ސަތޭކަ ރުފިޔާއެވެ. މުއްސަދިންނަށް ބޮޑު އަގަކަށް ނުވިޔަސް އޭނަ އަނގަ ހޭވިފައި އިރުކޮޅެއްވާންދެން ހުރެފައި އެފޮށިތައް ދަބަހަށް ލިއެވެ.\nމާމައާއި ކެމީލާއަށް މެކަރޮން މީރުވެގެން އެގެނައީ ކޮންތާކުންތޯ އެހިއެވެ.\n"ލިލީޕެލެސްއިން ލިބުނު ހަދިޔާއެއް..."\n"އަލްހަމްދުލިﷲ. ވަރަށް މީރު. އެކަމަކު މި ކޭއިރުވެސް ހިތަށް އެރި ހާދަ ގިނަކުދިންތައް ކާ އެއްޗެހި ނުލިބިފައިވެސް ތިބޭނެއޭ." ކެމީލާ އެންމެފަހު ވައިލެޓްކުލައިގެ ކެމަރޮން އަނގަޔަށް ލިއެވެ.\n"އެހެންވެޔޭ ދޮންތި ބުނަނީ ސޯފިއާމެންގެ ދަރިއަކަށް ވެއްޖެއްޔާ ކޮންމެ ފަހަރަކު ސުފުރާ މައްޗަށް އަރުވާނީ މިހާ އަގުބޮޑު ކާއެއްޗެއްސާއި ބުއިންތައް. ލިލީއަށް ފްރޮސްޓީވެސް މީރެއްނު. އައިސްކްރީމާއި ޗޮކްލެޓްވެސް ހިތް ފުރެންދެން ކާލެވޭނެ. ޕްރިންސެސް އެއްފަދައިން ގެންގުޅޭނީ....." ޒައިރާ ކެމީލާ ގާތަށް އަރާ ދެފައި ވަށްކޮށްލައިގެން އިށީނެވެ.\n"މުއްސަދިވީމަ ދުނިޔޭގެ އުފާތަކަށް ޣާފިލުވާނީ. ފަގީރުވީމަ އޯލްމައިޓީއާއި މާ ކްލޯޒްވެވޭނެ. އެގޮތަށް ފީލްވޭ.. "\n"ދެދުނިޔޭގެ އުފަލާއި ނަސީބު ލިބިއްޖެ މީހަކީ އެންމެ ބާއްޖަވެރިމީހާ. އެހެންވީމަ ލިބޭ ނިއުމަތަށް ޝުކުރުކުރަންވާނެ ލިލީ. ލިލީއަކީ ނަސީބުރަގަޅު ކުއްޖެއްހެން ހީވޭ. އެގެއަށް ގޮސް ފޫހިވެއްޖެއްޔާ ކަމް ބެކް....." ޒައިރާ ޚިޔާލީ ފޮލާ ކައްކާ އަޑު އަހަން އިނދެ ކެމީލާ އަށްވެސް ހެވިއްޖެއެވެ. ދެރަވެ މޮޅިވެރިވެ ނުހޭން ހުއްޓަސް ޒައިރާގެ ވާހަކައިން ބައެއްފަހަރު ހިނި ނާންނަ ވަރެއްނޫނެވެ. ޒައިރާގެ ރީތި ހުވަފެންތަކުގައި ކުލަ ޖެއްސުމުގެ އެހީތެރިއަކަށްވާން ކެމީލާ ނިންމީ އަމިއްލަ އުފާތައް ގުރުބާންކޮށްފައެވެ. ކިތަންމެ މުއްސަންޖަސް އާއިލާ ނޫން ބަޔެއްވީމަ އެތަނަށް ދިޔުމަކީ އޭނަގެ ހިތަށް ދަތިކުރުވާ ހާލަތެކެވެ. ހިތް ރުޔަސް އޭނަ ހުރީ އެކަން ފޮރުވައިގެންނެވެ. އުފާވެރިކަން ދައްކައިގެންނެވެ. ގިނަގިނައިން ދުޢާކުރިއެވެ. އޭނަ އެންމެ ކަންބޮޑުވަނީ ދުޝްމަނެއްގެ ގޮތުގައި ދެކުނު ޖުއާންގެ ކޮއްކޮއެއްގެ ގޮތުގައި އުޅެން ޖެހޭތީއެވެ. ފެނުނު ފުރަތަމަ ދުވަހުން ފެށިގެން ހިތުގައި ޚާއްސަ ގަދަރަކާއި މަގާމެއްދެވުނެވެ. ހަމްދަރުދީއާއި ކުލުނު އުފެދުނެވެ. ކޮންމެވެސް ތާކުން ދެކުނު ދެނެފަރިތަ ޝަޚުސަކަަށް ޖުއާން ވިއެވެ. މިހާރުވެސް ނަމާދުކުރާ ކޮންމެ ފަހަރަކު ޖުއާންއަށް ރަހުމަތްލައްވާ ހިދާޔަތް ދެއްކެވުމަށް އެދި ދުޢާކުރެވެއެވެ. ޖުއާންއަށް އުފާވެރިކަން ލިބުމަށާއި އުމުރު ދިގުކުރެއްވުމަށް އެދެވެއެވެ. އެންމެފަހުން ޖުއާންއާއެކު އެގެއަށް ދެވުމުން ޖުއާންއަށް ދީން އޮޅުންފިލުވަދީ ރަގަޅު ކުއްޖަކަށް ހަދަން އޭނަ މަސައްކަތްކުރާނެއެވެ.\nސޯފިއާ ގޭގެ މަތީބައިގާ ވި އެންމެ ތަނަވަސް އެއްކޮޓަރީގެ ފަރުނިޗަރުތައް އާކުރުވާ ދޮރުގެ ފަރުދާތަކާއި ބެޑްޝީޓްތައް އަދި ކުޝަންތައްވެސް ބަދަލުކުރުވީ ފުރާވަރުގެ އަންހެންކުއްޖަކު އެންމެ ގަޔާވާފަދަ ގޮތަށެވެ. މަޑު ރަގްތައް ކެހެރިގަނޑެއްފަދައެވެ. ކްލޯޒެޓްވެސް އެކި ވައްތަރުގެ ހެދުންތަކުން ފުރާލަފައެވެ. ގަހަނާ ކްލޯޒެޓެއް ފަހުން ތައްޔާރުކުރަން އޭނަ ޚިޔާލުކުރިއެވެ. އެކަމަކު ކެމީލާއަށްޓަކާ އެތައް ވައްތަރުގެ ގަހަނާތައްވެސް ގެނެސް ރީިވާ މޭޒުގެ ވަތްގަނޑުތައް ފަޅުފިލުވައިލިއެވެ. ޚާދިމާއިން މަސައްކަތްކޮށް ނިމުނުއިރު މާބްލްތަކާއި ފަރުނީޗަރުތައްވެސް އޮފް އަރައެވެ. އާތިކާ ދޮރުމަތީ ހުއްޓިފައި ފާޑަކަށް ހީލައިފިއެވެ.\n"ސޯފީ. ތިކުރަނީ މޮޔަކަމެއް..."\n"ބައެއްފަހަރު ދިރިއުޅުމުގައި ހެދޭ މިސްޓޭކްތަކުން މީހުންނަށް އިބުރަތެއް ލިބިދޭ. އަހަންނަށް ފީލްވަނީ މިއީ ތަފާތު ބަދަލެއްކަމަށް......................"\n"ޝައުން މީހަކާއި އިނީމަ ސޯފީއަށް އެހެރީ އަންހެންދަރިއަކު ލިބިފައި. އިތުރަށް ކޮންކަމެއްތޯ ސާބިތުކުރައްވަން ތިއުޅުއްވަނީ؟ އެލީނާއާއި ވިޝާކަހަލަ މާތްކުއްޖަކު އެޑޮޕްޓްކުރިނަމަ އުފަލުން އެކަމާ އެއްބަސްވާނަން. އެކަމަކު. އެންމެ ކުޑަވެގެން އެހާ ދީންވެރިނަމަ ބުރުގާވެސް އަޅާނެ ދޯ. ތެދަށް ބުނަންޏާ ލޭކެންގެ ފަހަތު އަޅުވަފާނެތީ ބިރުގަނޭ. އައި ވޯންޓް ލެޓް ހާ ކަމް ނިއާ ހިމް. ފުރަންވީކަން ނޭގޭ. ނޫނީ އެ ކުއްޖާގެ ފަރާތުން ކުރިމަތިވެދާނެ ބިރުވެރިކަމެއް އެނގެނީއެއްނޫން. ބިރުވެރި ކުއްޖެއް................" އާތިކާ ހުރީ ފޫހިވެފައެވެ.\n"އެހާ އިނޮސެންޓް ރީތި ކަމެއް ދުވަހަކު ނުދެކެން...." ސޯފިއާ ތައުރީފުކުރިއެވެ.\n"އިނަސެންޓް؟ ގޯޑް ސޯފީ. ސޯފީއަށް ނުފެނޭތަ އެ ޗީކީ ސްމައިލް؟ ބަލާލާފައި ހީވަނީ މީހަކަށް ލަނޑެއް ދޭންވެގެން ހެވިފައި ހުންނަހެން. ޕްރިޓީ އެކަމަކު އެއްވެސް ޑިސިޕްލިންއެއް ނެތް އަނގަގަދަ ކުއްޖެއް. އެންމެ ރަގަޅު. ވޯނިން ނުދެއޭ ސޯފީވެސް ނުބުނައްޗޭ."\nސޯފިއާ ހުރީ އާތިކާގެ ވާހަކަ ގަބޫލު ކުރަން ތައްޔާރަކަށް ނޫނެވެ.\nސޯފިއާ އަންނަންވާއިރަށް ކެމީލާ ފެހިއަދި މަޑު އޮރެންޖްކުލަ އެކުލެވޭ ކަކުލާއި ހަމަޔަށް އޮތް ހެދުމަކާއިއެކު ކަޅުކުލައިގެ ޖިންސެއްލައިގެން ތައްޔާރުވެލިއެވެ. ޒައިރާ ކުޑަކޮށް މޭކަޕްކޮށްލަދިނެވެ. ކެމީލާ ފުރަތަމަ ފަހަރަށް ސްކާފް އެޅީ ބިސްމި ކިޔާފައެވެ. ކަޅު ބުރުގާއާއި ނިކަން ގުޅެއެވެ. ޒައިރާ ބުނީ ކެމީލާ ބުރުގާ އެޅިޔަސް ނޭޅިޔަސް އެންމެ ލޯބި އެންމެ ބަސްއަހާ ކުއްޖާކަމުގައެވެ. ކެމީލާ އޭނަގެ މާމައާއި ދޮންތިގެ ގައިގާ ބައްދާލާފައި ސަލާމްކުރިއެވެ. ކޮންމެ ދުވަހަކު ގެއަށް އަންނާނެ ކަމުގައި ވައުދުވިއެވެ.\n"ލިލީ އަށް އެފެމިލީ ކަމުނުދަންޏާ ހަމަ އެނބުރި އަންނަންވީ. ވީ އާ ޑުއިން ދިސް ފޯ ޔޯ ފިއުޗާ ޑާލިން..." ޒައިރާ ހީލިއެވެ.\n"އެނގެޔޭ ދޮންތީ. އެންމެ އުފާވަނީ ދޮންތިމެން އުޅެން ރީތި އެޕާޓްމެންޓެއް އެމީހުން ދިނީމަ. ކިހާ ޖެނެރަސް ފަސްޓްލޭޑީއެއް............." ކެމީލާއަށް އެއީ ޒައިރާ ޝަތުރުކޮށްގެން ލިބުނު އެޕާޓްމެންޓެއްކަމެއް ނޭގުނެވެ.\n"ހޫމް ލިލީ ބަލާ އޭނަ ވަޑައިގަންނަވާނީ ތަޅުދަނޑި ހިފައިގެން ކަން ނޭގޭ...." ޒައިރާ ދެލޯ ހަނިކޮށްލަމުން ވިސްނުމެއްގެ ތެރޭ ހުރެފައި ކިޔައިލިއެވެ.\n"ޒައިރާ. މާމަ އެހެން ތަނަކަށް ބަދަލުވާކަށް ދެން ބޭނުމެއްނޫން. މާމަ މިތަނުގައި ބަހައްޓާފައި ތިކުދިން ދޭ...." ސާލިހާގެ ވާހަކަތަކުން ޒައިރާ އެކަނި މާމަގެ ގައިގާ ބައްދައިލީއެވެ. މާމަމެންގެ އުމުރުގެ މީހުން ދިރިއުޅުމަށް ބަދަލުތަކެއް ގެންނާކަށް ނޭދޭނެއެވެ. ނަމަވެސް ބަދަލުތަކާއި އެކު އުޅުނީމަ ފަހުން އޭގެ އުފާވެރިކަން މާމައަށްވެސް ލިބޭނެކަން ޔަގީނެވެ.\nހަގީގަތުގައި ޒައިރާއަށް މިވަރުގެ އުފަލެއް އަދި ހަޔާތުގައި ލިބިފައެއް ނެތެވެ. އެންމެ މުއްސަދި ޝާހީ އާއިލާގެ ލޮލުގައި ކެމީލާ އަޅައިގަތުމަކީ އެ މީހުންގެ ދިރިއުޅުމަށް އައި އިންގިލާބެކެވެ. އަޑިގަނޑަކަށްފަހު އުސްގަނޑެއް އަންނާނެއޭ ބުނެއުޅޭ ނޫންހެއްޔެވެ؟ މައިންބަފައިން ވަކިވެ ނިކަމެތި ޔަތީމުންގެ ގޮތުގައި އުޅުނު ކުދިންކޮޅަށް މާތްﷲ ރަހުމަތުގެ ބެއްލެވުމަކަށް ބައްލަވާ ވޮޑިގެން ރަހުމަތެއް ލެއްވީ ކަމަށްވެސް ވެދާނެއޭ ޒައިރާގެ ހިތް ބުންޏެވެ. އެހެންނޫންނަމަ ކުއްލިއަކަށް މިފަދަ ނަސީބެއް ލައްވާނެ ގޮތެއް އޭނަގެ ވިސްނުމަކަށް ނައެވެ.\nޖައިޝް އެނދުގައި އޮށޯވެލައިގެން އޮވެ ލެޕުން އެއްޗެއް ބަލަމުން ދިޔައެވެ. އޭނަގެ ނަޒަރު ހުއްޓިފައިވާ ސީސީޓީވީ ފުޓޭޖްއިން ރީތިކޮށް އެ މަންޒަރު އެބަފެނެއެވެ.\n"ކިޔާން އާއި އެލީނާ..ޝައުންގެ ބެސްޓީގެ ގޮތުގައި ހުރެ ކުރާ ކަންތައްތައް ބަލާބަލަ..........."


Aditya Chopra ge "Befikre" December gai release kuranee\nއަދިތްޔަ ޗޯޕްޅާގެ "ބޭފިކްރޭ" ޑިސެމްބަރުގައި ރިލީޒްކުރަނީ\n"ބޭފިކްރޭ"ގެ ލީޑްތަރިން ކަމަށްވާ ރަންވީރު (ވ) އާއި ވާނީ\nމަޝްހޫރު ފިލްމު ޕްރޮޑިއުސަރު އަދި ޑައިރެކްޓަރު އަދިތްޔަ ޗޯޕްޅާ ހަތް އަހަރުގެ މެދުކެނޑުމަކަށްފަހު ފިލްމެއް ޑައިރެކްޓްކުރާކަން އިއުލާންކޮށްފައިވަނީ މިދިޔަ އަހަރުގެ ސެޕްޓެމްބަރު މަހުގެ ތެރޭގަ އެވެ.\nރަންވީރު ސިންގް އާއި ވާނީ ކަޕޫރު ލީޑްރޯލުގައި ހިމަނައިގެން އުފައްދާ މި ފިލްމު، "ބޭފިކްރޭ" އަކީ ލޯބީގެ ފިލްމެކެވެ.\nޕެރިސްގައި ޝޫޓްކުރުމަށް ހަމަޖެހިފައިވާ މި ފިލްމު އަންނަ ޑިސެމްބަރު މަހުގެ ނުވަވަނަ ދުވަހު ރިލީޒްކުރާނެ ކަމަށް ޔާޝް ރާޖްސްއިން ވަނީ ބުނެފަ އެވެ.\nޔާޝް ރާޖްސްއިން އާންމުކޮށްފައިވާ ވީޑިއޯއެއްގައި މި ފިލްމު ރިލީޒްކުރާ ދުވަސް އިއުލާންކުރީ ފިލްމުގެ ދެތަރިން ކަމަށްވާ ރަންވީރާއި ވާނީ އެވެ. މި ފިލްމުގެ ލީޑްތަރިން ހަމަޖެއްސިކަން ވެސް ޔާޝް ރާޖްއިން ހާމަކޮށްފައިވަނީ މިތަރިން ފެނިގެންދާ ވީޑިއޯއަކުންނެވެ.\n"ބޭފިކްރޭ" ކިޔާ މި ފިލްމު އަދިތްޔަ އިއުލާންކޮށްފައިވަނީ އޭނާގެ ބައްޕަ ޔާޝް ޗޯޕްޅާގެ 83 ވަނަ އުފަންދުވަހު އެވެ. މި ފިލްމު އުފައްދަން ނިންމާފައިވާކަން ހާމަކުރަމުން އަދިތްޔަ އޭނާ ފޭސްބުކް ޕޭޖްގައި ވަނީ މި ފިލްމަކީ އޭނާ މިހާތަނަށް އުފައްދާ އެންމެ ރިސްކް ބޮޑު އަދި އެންމެ ޒުވާން ފިލްމު ކަމަށް ބުނެފަ އެވެ.\nއެޕްރީލް މަހުގެ ތެރޭގައި ޝޫޓިން ފެށުމަށް ހަމަޖެހިފައިވާ މި ފިލްމުގެ އެންމެ ފުރަތަމަ ނެގުމަށް ހަމަޖެހިފައިވަނީ ފިލްމުގެ ލަވަތަކެވެ. އަދި އެއަށްފަހު ފިލްމުގެ މަންޒަރުތައް ނެގަން ފެށުމަށް ހަމަޖެހިފައިވަނީ ޖޫން މަހުގެ ތެރޭގަ އެވެ. މި ފިލްމުގެ ސްކްރިޕްޓްގެ މަސައްކަތް އަދިތްޔަ ފަށާފައިވަނީ އޭނާ ޑައިރެކްޓްކުރި އެންމެ ކާމިޔާބު ފިލްމު "ދިލްވާލޭ ދުލްހަންޔާ ލޭޖާއެނގޭ" އަށް ވިހި އަހަރު ފުރުނު ދުވަހު އެވެ.\nހަތް އަހަރުގެ މެދުކެންޑުކަމަށް ފަހު އަދިތްޔަ ޑައިރެކްޓްކުރާ މި ފިލްމުގެ ކުރިން އެންމެފަހުން އޭނާގެ ޑައިރެކްޓްކޮށްފައިވަނީ ޝާހްރުކް ޚާން އާއި އަނުޝްކާ ޝަރްމާ ލީޑްރޯލުން ފެނިގެން ގޮސްފައިވާ "ރަބްނޭ ބަނާދީ ޖޯޅީ" އެވެ.\n"ބޭފިކްރޭ" އަކީ ސުޕަސްޓާ ޝާހްރުކް ތަރިއެއްގެ ގޮތުގައި ނުހިމަނައި އަދިތްޔަ ޑައިރެކްޓްކުރާ ފުރަތަމަ ފިލްމުވެސްމެ އެވެ.


ފަޔަރ ފައިޓިން ޓްރޭނަރ އަށް ބައިވެރިން ހޯދުމާއި ބެހޭ\nޒުވާނުން ބާރުވެރިކުރުމާއި އެކިއެކި ދާއިރާއިން ޒުވާނުންނަށް ވަޒީފާގެ ފުރުޞަތު ތަނަވަސްކޮށްދިނުމުގެ ގޮތުން ރާއްޖެއިން ބޭރުގައި ބޭއްވުމަށް މަޝްވަރާ ކުރަމުންދާ ފަޔަރ ފައިޓިން ޓްރެއިނިންގ ޕްރޮގްރާމުގައި ބައިވެރިވުމަށް ޝައުގުވެރިވާ، ތިރީގައި ބަޔާންކޮށްފައިވާ ޝަރުތައް ފުރިހަމަވާ ފަރާތްތަކުން، މި ޕޮރޮގްރާމުގައި ބައިވެރިވުމުގެ ފުރުޞަތު ހުޅުވާލަމެވެ. މިކޯހަށް ބައިވެރިން ކަނޑައެޅުމުގައި ބަލާނީ ހުށަހަޅާ ހުރިހާ ފަރާތްތަކުގެ ތެރެއިން އެންމެ މަތީން މާކްސް ހޯދާ ފަރާތްތަކެވެ.\nސާނަވީ އިމްތިހާނުންގެ3މާއްދާއިން ފާސްވެފައިވުން\nރަނގަޅު ޞިއްޙަތެއްގައި ހުރުން\nތުރާކުނުގެ ރަށްވެއްސެއް ކަމުގައިވުން\nއުމުރުން 18 އާއި 35 އަހަރާ ދެމެދު މީހަކަށްވުން.\nވީމާ، މިތަމްރީން ޕްރޮގްރާމުގައި ބައިވެރިވުމަށް ޝައުގުވެރިކަން ހުރިފަރާތްތަކުން 25 ސެޕްޓެމްބަރ 2019 ވަނަ ދުވަހުގެ 13:30 އަށް ސިޓީއަކުން ހުށަހެޅުއްވުން އެދެމެވެ. ނުވަތަ މިއިދާރާގެ އީމެއިލް އެޑްރެސް [email protected] އަށް ތައުލީމީ ސެޓްފިކެޓްތަކާއި އައި.ޑީ ކާޑްގެ ކޮޕީ ހުށަހެޅުއްވުން އެދެމެވެ.\nމިހެންވެ މިކަން ޢާއްމުކޮށް އެންގުމަށްޓަކައި ޢިއުލާންކުރީމެވެ.\n18 މުޙައްރަމް 1441\n17 ސެޕްޓެންބަރު 2019\nޕަބްލިޝްކުރި ތާރީޚު: 17 ސެޕްޓެންބަރު 2019\nޕަބްލިޝްކުރި ގަޑި: 1444\nސުންގަޑި: 25 ސެޕްޓެންބަރު 2019 1330


2019 ވަނަ އަހަރު އެވުރެޖުކޮށް އެއްހާސް ޑޮލަރަށްވުރެ މަތިން ސާވިސް ޗާޖު3ރިސޯޓަކުން ދީފައިވޭMikal News\n10 އޭޕްރީލް 2020 ( ހުކުރު )\n2019 ވަނަ އަހަރު އެވުރެޖުކޮށް އެއްހާސް ޑޮލަރަށްވުރެ މަތިން ސާވިސް ޗާޖު3ރިސޯޓަކުން ދީފައިވޭ\n5 ޖެނުއަރީ 2020, 9:21 |\nފާއިތުވީ 2019 ވަނަ އަހަރު ތިން ރިސޯޓަކުން އެވުރެޖުކޮށް އެއްހާސް ޑޮލަރަށްވުރެ މަތިން ސާވިސް ޗާޖުދީފައިވެއެވެ. މުޅި އަހަރަށް ޖުމްލަ 12 ހާސް ޑޮލަރަށްވުރެ ބޮޑު އަދަދެއް ސާވިސް ޗާޖުގެ ގޮތުގައި ދީފައިވަނީ ރަންދެލި، ވެލާ އަދި ސެއިންޓް ރެޖިސް ވޮއްމުލި އިންނެވެ. ރިސޯޓުތަކުން ސާވިސް ޗާޖު ދީފައިވާ ގޮތް ހާމަކުރާ މޯލްޑީވްސް ސާވިސް ޗާޖު ވެބުސައިޓުގައިވާ ގޮތުން މިދިޔަ މުޅިއަހަރަށް އެއްކޮށް އެންމެ ބޮޑު ސާވިސް ޗާޖެއް ދީފައިވަނީ ޑިސެމްބަރު މަހުވެސް އެންމެ ބޮޑު ސާވިސް ޗާޖެއް ދީފައިވާ ރަންދެލިއިންނެވެ. ރަންދެލިން މުޅި އަހަރު ދޫކޮށްފައިވާ ސާވިސް ޗާޖަށް ބަލާއިރު ބޮލަކަށް ޖުމްލަ 16،699 ޑޮލަރުޖެހެއެވެ. އެއީ ދިވެހި ރުފިޔާއިން ގާތްގަޑަކަށް 257 ހާސް ރުފިޔާއެވެ. އާންމުކޮށް ރިސޯޓެއް އާދައިގެ ވަޒީފާއެއްގެ އަހަރު ދުވަހުގެ މުސާރައަށްވެސް އެއަދު ނުޖެހެއެވެ.\nމުޅި އަހަރަށް އެންމެ ބޮޑު އަދަދަކަށް ސާވިސް ޗާޖު ދީފައިވާ 10 ރިސޯޓް: މައުލޫމާރު މޯލްޑިވްސް ސާވިސް ޗާޖު ވެބްސައިޓް\nފާއިތުވީ ޑިސެމްބަރު މަހުގެ ސާވިސް ޗާޖު ދީފައިވާ ގޮތަށް ބަލާއިރު އެންމެ ބޮޑު އަދަދެއް ދީފައިވަނީ ރަންދެލިއިންނެވެ. އެއީ 19003 ޑޮލަރެވެ. ސެއިންޓް ރެޖިސް ވޮއްމުލިއިން 948 ޑޮލަރު ސާވިސް ޗާޖުގެ ގޮތުގައި މިދިޔަ މަހު ދީފައިވާއިރު ނޮވެމްބަރު މަހު އެންމެ ބޮޑު ސާވިސް ޗާޖެއްދީފައިވާ ވެލާ ޕްރައިވެޓް އައިލެންޑްއިން ސާވިސް ޗާޖަށް ދީފައިވަނީ 931 ޑޮލަރެވެ.\nސާވިސް ޗާޖު ދީފައިވާ ގޮތް އާންމުކުރާ ވެބުސައިޓްގައިވާ ގޮތުން މިދިޔަ ޑިސެމްބަރު މަހުވެސް އެފަރާތަށް މައުލޫމާތު ލިބިފައިވަނީ އެވެބްސައިޓުގައި ލިސްޓްކޮށްފައިވާ 147 ރިސޯޓްގެ ތެރެއިން އެންމެ 75 ރިސޯޓުގެ ސާވިސް ޗާޖެވެ. އެއީ ގާތްގަޑަކަށް 50 އިންސައްތަ ރިސޯޓެވެ. އެހެންކަމުން ބާކީ މައުލޫމާތު ނުލިބި ހުރި ދެބައިކުޅަ އެއްބައި ރިސޯޓުތަކުން ސާވިސް ޗާޖު ދީފައިވާ ގޮތުގެ އެއްވެސް މައުލޫމާތެއް ނެތެވެ.\nމިދިޔަ ޑިސެމްބަރު މަހު ސާވިސް ޗާޖު ދީފައިވާ ގޮތް: މައުލޫމާތު މޯލްޑީވްސް ސާވިސް ޗާޖު ވެބްސައިޓް\nފަތުރުވެރިކަމުގެ ސިނާއަތަކީ ދިވެހިރާއްޖޭގެ އެންމެ ގިނަ ފަރާތްތަކަކަށް ވަޒީފާގެ ފުރުސަތު ލިބޭ ސިނާއަތަށް ވުމުގެ އިތުރުން ދިވެހި ދައުލަތަށް އެންމެ ބޮޑު އާމްދަނީއެއްވެސް ވަންނަ ސިނާއަތެވެ. ނަމަވެސް، އެސިނާއަތުގައި މަސައްކަތްކުރާ ދިވެހި މުވައްޒަފުންނަށް އެންމެ އެދެވޭ މަންފާ ނުލިބޭ ޝަކުވާ އާއި ވަކިން ޚާއްސަކޮށް ބައެއް ރިސޯޓުތަކުން ސާވިސް ޗާޖުގެ ގޮތުގައި ދޭއަދަދާއި ގުޅޭގޮތުން ގިނަ ޝަކުވާތަކެއް ދަނީ އަބަދުވެސް ކުރެވެމުންނެވެ. އެގޮތުން، ބައެއް ރިސޯޓުތަކުން ސާވިސް ޗާޖު ދިނުން ލަސްކުރުމުގެ ޝަކުވާއަކީ އާންމު ޝަކުވާއެކެވެ.\nއިތުރު ލިޔުންރިސޯޓު މުވައްޒަފުންސާވިސް ޗާޖް\nTags: ރިސޯޓު މުވައްޒަފުން, ސާވިސް ޗާޖް


Wamco in kaattaai gabulhi aai kurunbaa vikkanee Wamco in kaattaai gabulhi aai kurunbaa vikkanee\nވެމްކޯއިން ކާއްޓާއި ގަބުޅިއާއި ކުރުނބާ ވިއްކަނީ\nވެމްކޯއިން ކާއްޓާއި ގަބުޅިއާއި ކުރުނބާ ވިއްކަން ފެށުން - ފޮޓޯ: މުޙައްމަދު އާދަމް / ޕީއެސްއެމްނިއުސް\nރަމަޟާން މަހު މާލޭގެ ބާޒާރުގައި ކާއްޓާއި ގަބުޅި އަދި ކުރުނބާގެ އަގުތައް އުފުލަނަ ނުދީ ހިފެހެއްޓުމަށްޓކައި، ކަނޑައެޅިފައިވާ ވަކި ރޭޓުތަކެއްގައި ވެމްކޯއިން މިބާވަތްތައް ވިއްކަން ފަށައިފިއެވެ.\nވެމްކޯއާއި މިނިސްޓްރީ އޮފް ފިޝަރީޒް އެންޑް އެގްރިކަލްޗަރ ގުޅިގެން ކުރިއަށްގެންދާ މި މަސައްކަތުގައި ކާއްޓާއި ކަގުޅި އަދި ކުރުނބާ ގެންނަނީ ވެމްކޯގެ ސައިޓުތައް ހުންނަ ރަށްރަށުންކަމަށް ވެމްކޯއިން ބުނެއެވެ. އެގޮތުން މިރަމަޟާން މަހަށް ގެނެސްފައިވާ ކާއްޓާއި ކުރުނބާ އާއި ގަބުޅި ގެނެސްފައިވަނީ ރ.ވަންދޫއިންނެވެ.\nމިބަވަތްތައް ވެމްކޯގެ އިންޑަސްޓްރިއަލް ވިލެޖުގައި ޤާއިމްކުރެވިފައިވާ ޚާއްސަ ޓެންޓަކުން ލިބެން ހުންނާނެކަމަށާއި މާރުކޭޓުގައި ހުންނަ ފިޝަރީޒް މިނިސްޓްރީގެ ކޯޕަރޭޓިވް ސޮސައިޓީގެ ދެގޮޅިއަކުންވެސް މިބަވަތްތައް ހެޔޮ އަގުގައި ލިބެން ހުންނާނެކަމަށް ވެމްކޯއިން ބުނެއެވެ. ވެމްކޯގެ ރ.ވަންދޫ ރީޖަނަލް ވޭސްޓް މެނޭޖްމެންޓު ސެންޓަރުގެ މެނޭޖަރ މުޙައްމަދު ޒަމީރު ވިދާޅުވީ މިމަސައްކަތް ވެމްކޯއިން ފެށި މައިގަނޑު މަޤްސަދަކީ ރަމަޟާން މަހާ ދިމަކޮށް ބައެއް ފަރާތްތަކުން ކާއްޓައި ކުރުންބާ އާއި ގަބުޅީގެ އަގު ބޮޑުކޮށް ބާޒާރުގައި ވިއްކާތީ އެކަން ހުއްޓުވުމަށްކަމަށެވެ.\nވެމްކޯއިން ބާޒާރަށްނެރޭ ކާށި، ރީޓެއިލްކޮށް ފަސް ރުފިޔާއަށް ހުރިއިރު ކުރުނބާއާއި ގަބުޅި ބާރަ ރުފިޔާއަށް ލިބޭނެކަމަށް ވެމްކޯއިން ބުނެއެވެ. ޕީއެސްއެމް ނިއުސްއަށް ދެއްވި ޚާއްސަ އިންޓަވިއުއެއްގައި ވެމްކޯގެ ވިލިމަލޭ ބްރާންޗްގެ އެސިސްޓެންޓް މެނޭޖަރ އަޙްމަދު މަހިރު ވިދާޅުވީ ވެމްކޯގެ އަމާޒަކީ ރައްޔިތުންނަށް ވީހާވެސް ފަސޭހަކަމާއެކު މިބާވަތްތައް ލިބޭނެ ގޮތް ހެދުންކަމަށާ، މުޅި ރަމަޟާން މަހުވެސް މިބާވައްތައް ވެމްކޯއިން ލިބެން ހުންނާނެގޮތް ހެދުމަށް މަސައްކަތްކުރަމުންދަކަމަށެވެ.\nވެމްކޯގެ އިންޑަސްޓިރިއަލް ވިލެޖުގެ ޓެންޓުން މިބާވަތްތައް ވިއްކާނީ ހެނދުނު ދިހައަކުން ހަވީރު ފަހަކަށް އަދި ރޭގަނޑު ނުވައަކުން އެގާރައަސްކަމަށްވެސް އެއިދާރައިން ބުނެއެވެ. މި ޚިދުމަތް ރައްޔިތުންނަށް ދިނުމަށްޓަކާ ގެނެސްފައިވާ މިބާވަތްތަކުގެ ފުރަތަމަ ޝިޕްމަންޓްގައި ބާރަހާސް ކާއްޓާއި ފަސްހާސް ކުރުނބާ އަދި ފަސްހާސް ގަބުޅި މާލެ ގެނެސްފައިވާކަމަށް ވެމްކޯއިން ބުނެއެވެ.


Office thakuga "Gym" hedhumuge foavahseh, dhen othee "Gym" allowance tha!\nދިވެހިރާއްޖޭގެ ސުޕްރީމް ކޯޓާއި ހައި ކޯޓު ހުންނަ ތީމުގޭގައި ހަދަމުންދާ ޖިމް -- ފޮޓޯ: ޓްވީޓަރ\n14 ފެބްރުއަރީ 20193ކޮމެންޓް\nއޮފީސްތަކުގައި ޖިމް ހެދުމުގެ ފޯވައްސެއް، ދެން އޮތީ ޖިމް އެލަވަންސްތަ!\nދައުލަތުގެ އިސްވެރިންނަށް އަސާސީ މުސާރައެއް ކަނޑައެޅިފައި އޮވެއެވެ. އޭގެ އިތުރުން ކާރަކާއި ޑްރައިވަރެއް، އަދި އެއަށް އަޅާ ތެލުގެ ހަރަދު ކުރަނީ ވެސް ދައުލަތުން ނެވެ. ހައުންސިން އެލަންވަންސެއް ކަނޑައަޅާފައި އޮންނައިރު، ފޯން އެލަވަންސެއްވެސް ހަމަޖައްސާފައި އޮވެއެވެ. ދައުލައުލަތުގެ އިސްވެރިއަކަށް 50،000ން މަތީގެ އަދަދަކަށް ކޮންމެ މަހަކު ދައުލަތުން ހަރަދު ކުރަމުންދާއިރު، އަނެއްކާ ކޮންމެ އޮފީހެއްގައި ޖިމްއެއް ނުވަތަ ޖިމް އެލަވަންސެއް ހަމަޖައްސަންޖެހޭ ހިސާބަށް ކަންކަން ދިއުމަކީ ނިމަކަމެތި ރައްޔިތުން އިތުރަށް ނިކަމެތިވުން ނޫން ދެން ކޮންކަމެއް ތޯ އެވެ.\nރާއްޖޭގޭގައި ވަޒީފާ ނެތި ނުވަތަ ނުލިބިގެން އުޅޭ ޒުވާނުން ވަރަށް ގިނަ އެވެ. އަދި ނިކަމެތި ރައްޔިތުން ގިނައިރު، ތިންއިރު ކީއްކުރަންތޯ އެވެ. އެއްއިރު ކާއިލައިގެން، ދެން އެނޫން ގޮތެއް ނެތިގެން ފަރުޖައްސާލަންޖެހޭ މީހުން ވެސް ވަކި މަދެއް ނޫނެވެ.\nސަރުކާރުގެ ނުވަތަ ދައުލަތުގެ މުވައްޒަފުންނަކީ ބަރާބަރަށް ކޮންމެ މަހެއް ފެށުމާއެކު މުސާރަ ލިބޭ ބައެކެވެ. އެއީ އެމީހުންގެ ހަލާލު މަސައްކަތުން ހޯދާ ހަލާލު ފައިސާ އެވެ. އެމީހުންނަށް ހައްގުވާ މިންވަރެވެ.\n"ހައްގުވާ" މިންވަރޭ ބުނީމައި ކޮންމެވެސް ވަރަކަށް ހިތްހަމަ ނުޖެހިދާނެ އެވެ. އެއީ އިންސާނީ ތޮބީއަތުގައި ވެސް ލިބޭ އެއްޗަކަށްވުރެ އިތުރަށް ބޭނުންވުމެވެ. އެހެންވީމަ އަބަދުވެސް ލިބޭ މުސާރައަށްވުރެ ބޮޑު މުސާރައެއް ނުވަތަ ފައިސާ ލިބޭނެ އިތުރު ގޮތްތައް ހޯދަ އެވެ. އެކަމަކު މިތަނުގައި "ހައްގުވާ" މިންވަރޭ ބުނެފައި އެވަނީ ދައުލަތުގެ އިދާރާއާއި ވަޒީފާ އަދާކުރާ ފަރާތާއެކު ވެފައިވާ އެއްބަސްވުމާ އެއްގޮތަށް މުސާރަ ދެމުންދާތީ އެވެ. އެހެންވީމާ ވަޒީފާ އަދާކުރާ ފަރާތުން އެއްބެސްވެފައިވާ މުސާރަ ލިބޭނަމަ އެވަޒީފާއިން ހައްގުވާ މިންވަރު ލިބުނީ ކަމަށް ގަބޫލު ކުރަމެވެ.\nއަސްލު ދައްކާލަން ބޭނުންވާ ވާހަކަ ދައްކާލަމާ ހިނގާށެވެ. ރާއްޖޭގައި ވަޒީފާ ނުލިބި ގިނަ ޒުވާނުން އުޅޭއިރު، ދައުލަތުގެ އިދާރާތަކުގައި ވަޒީފާ އަދާކުރާ އިސްވެރިން އުޅޭ އަރާމު ދިރިއުޅުމުގެ ވާހަކަ އެވެ. ރާއްޖޭގެ ގިނަ ބައެއް އަނގަޔާ އަތާ ދިމާނުވެ، ނިކަމެތިކަންމަތީ ތިބި އިރު، އެމީހުން ވެސް ނިސްބަތްވާ މިދައުލަތަށް، އެމީހުންގެ ވެސް ހިއްސާ އޮތް މިދައުލަތުގެ މުދަލާއި ހިދްމަތް ވިއްކައިގެން ހޯދާ އާމްދަނީން ދައުލަތުގެ އިސްވެރިން އުޅުއްވާ އަރާމު ދިރިއުޅުމުގެ ވާހަކަ ރަނގަޅުވާނީ ނުދެއްކިއްޔާ އެވެ. ރައްޔިތުންގެ މަޖިލީހުގެ މެމްބަރަކަށް 82،500 ރުފިޔާ ލިބޭއިރު، ސަރުކާރުގެ މިނިސްޓަރުންނާއި ސްޓޭޓް މިނިސްޓަރުން އަދި ޑެޕިއުޓީ މިނިސްޓަރުންގެ މުސާރައާއި އިނާޔަތްތަކަށް 40،000 އިން 50،000 އިން މައްޗަށް އަރައެވެ. މީގެ އިތުރުން ސަރުކާރުގެ ކުންފުނިތަކުގެ ވެރިންގެ ދިރިއުޅުމުގެ ފެންވަރު ވެސް ހުންނަނީ ލަގްޒަރީ ފެންވަރުގަ އެވެ.\nމިހާރަކަށް އައިސް ކޮންމެވެސް ވަރަކަށް "ޖިމް" ނުވަތަ ކަސްރަތު ކުރެވޭ ގޮތުގެ ވާހަކަތަކެއް އެބަ ފެންމަތި ވެއެވެ. ދައުލަތުން އެންމެ ބޮޑު މުސާރަ ލިބޭ، އަދި އެމީހުންގެ ނަޒާހަތްތެރިކަން ހިފަހައްޓަންޖެހޭ އެއް ބަޔަކީ ފަނޑިޔާރުންނެވެ. ފަނޑިޔާރުން ވެސް އަދި ދައުލަތުގެ އެހިނިހެން އިސްވެރިންވެސް އެމީހުންގެ ސިއްހަތު ރަނގަޅަށް ބެހެއްޓުމަށް ކަސްރަތު ކުރަންޖެހެ އެވެ. އެއީ ދައުލަތުގެ އިސް މަގާމެއްގައި ހުރި ބޭފުޅަކަށް ވީތީ ކުރަންޖެހޭ ކަމެއް ނޫނެވެ. ދައުލަތުގެ އާދައިގެން މުވައްޒަފުން ވެސް ކުރަންޖެހޭ ކަމެކެވެ. އިންސާނަކަށްވީތީ ވެސް ކަސްރަތަކީ މުހިއްމު ކަމެކެވެ. އެހެންވީމާ ކަސްރަތު ކުރަން ޖެހެއެވެ.\nމިހާރު މިފެންނަނީ ދައުލަތުގެ ބައެއް މުއައްސަސާތަކުގެ ތެރޭގައި "ޖިމް" ނުވަތަ ކަސްރަތު ކުރެވޭނެ ގޮތް ހަމަ ޖައްސަމުންދާކަމުގެ ވާހަކަތަކެވެ. މިހާރު އަދުލްއިންސާފުގެ ދާއިރާގެ އެންމެ އިސް ކޯޓު ކަމަށްވާ ސުޕްރީމް ކޯޓުގައި "ޖިމް" އެއް ހެދުމުގެ މަސައްކަތް އެބަކުރެވެ އެވެ. އެގޮތަށް ގޮސް ދައުލަތުގެ ހުރިހާ މުއައްސަސާއެއްގެ ތެރޭގައި "ޖިމް" ހަދައި ކަސްރަތު ކުރެވޭނެ ގޮތް ހެދުމަކީ ދައުލަތުގެ ބަޖެޓަށް ބުރަ ބޮޑުވާނެ ކަމެއްކަމަށް ދެކެމެވެ.\nކުރިން "ސަރުކާރު މުވައްޒަފުންގެ ނާދީ" ކިޔާ ތަނެއް ހުއްޓެވެ. އެތަނުގައި އެކިއެކި ކުޅި ވަރުތަކާއި ކަސްރަތު ކުރެވޭ ގޮތް ހަމަޖެހިފައި ހުއްޓެވެ. ނަމަވެސް އެތަން މިހާރަކު ނެތެވެ. އެހެންކަމުން ދައުލަތުގެ މުވައްޒަފުންނަށް ހާއްސަކޮށްގެން ކުޅިވަރު ކުޅުމަށާއި ކަސްރަތު ކުރުމަށް އެފަދަ ސްޕޯޓްސް ކޮމްޕްލެކްސް އެއް ހެދިދާނެ އެވެ.\nދައުލަތުގެ އިސްވެރިއަކަށް ދުވާމެޝިނެއް (ޓްރޭޑްމިލް) ގަނެލުމަކީ އެމީހުންނަށް އެހާ އުނދަގޫކަމެއް ކަމަކަށް ނުދެކެމެވެ. އެފަރާތްތަކަށް ބޮޑު މުސާރަ ލިބެ އެވެ. ވަރުވަރުން އިތުރު އެލަވަންސްތައް ލިބެއެވެ. ލިބޭ މުސާރައިން މާރަނގަޅަށް ދިރިއުޅުމުގެ ކަންކަން އެފަރާތްތަކަށް ހަމަޖެއްސެން އެބައޮތެވެ. މީގެ އިތުރުން ރާއްޖޭން ބޭރުން ފެންވަރު ރަނގަޅު ހޮސްޕިޓަލުތަކުން ދައުލަތުގެ ހަރަދުގައި ބޭސްފަރުވާ ކުރެވެ އެވެ.\nނަމަވެސް ދައުލަތުގެ އާދައިގެ މުވައްޒަފުންނަށް މުސާރަ ލިބޭއިރު، އޮންނަނީ ކަންމަތީ ފިހާރައަށް ދަރާފަ އެވެ. އަދި ގޭގެ ކުއްޔާއި ކަރަންޓާއި ފެނާއި އަދި ފޯނު ބިލް ދައްކާނިމޭއިރު، ގޭގެ ދެންހުރި ހަރަދު ކޮށްލެވޭ ވަރުވެސް ނުވެއެވެ.\nދައުލަތުގެ އިސްވެރިންނަށް "ޖިމް" ނުވަތަ ކަސްރަތު ކުރެވޭނެ ގޮތް ދައުލަތުން ހަމަޖައްސަ ދޭނަމަ، ދެންޖެހޭނީ ސަރުކާރު މުވައްޒަފުންނަށް "ޖިމް" އެލަންވަސް ނަމުގައި އެލަވަންސެއް ހަމަޖައްސާށެވެ. އެކަމަށް ޑިމާންޑް ކުރާތަން ފެނުމަކީ މާދުރުކަމަކަން ނުވެދާނެއެވެ. އެއީ ކަސްރަތަކީ ހަމަ ކޮންމެ މީހަކު ވެސް ކުރަންޖެހޭ ކަމެއް ކަމަށްވާތީ އެވެ.\nނަމަވެސް ސަރުކާރުގެ މުވައްޒަފުންނަށް ޖިމް އެލަންސް ހަމަޖައްސާ ދިނުމަކީ ދައުލަތުގެ ބަޖެޓަށް ކޮންމެ އަހަރަކު ބުރަ ބޮޑުވާނެ ކަމެކެވެ. އޭގެ ބަދަލުގައި އެކަމަށް ހާއްސަކޮށް ސްޕޯޓްސް ކޮމްޕެލެކްސެއް ހެދުމަކީ ރަނގަޅު ކަމެއް ކަމަށް ދެކެމެވެ.\nޖިމް ދައުލަތް ބަޖެޓް ސިޔާސީ މަޤާމުތައް\nމީ ހުސް ކޮރަޕްސަން އެކަމު އިބޫ އަށް މިކަންވެސް އޯކޭ\nއިސްރާފު އިސްރާފު އިސްރާފު\nމިއީ އަހަރެެމެން ފަޤީރުން އަތުން ނަގާ ޖީ.އެސް.ޓީ ނަހަމަ ގޮތުގަ ބޭނުން ކުރާކަމުގެ ފުރިހަމަ ދަލީލެއް މިޔަކަށް ނުކިޔާނަން އިންސާފެކޭ


އީލާމް -10 – Esfiya\nއީލާމް ހެނދުނު ހޭލައިގެން ކޮޓަރިން ނިކުތުމަށް ފަހު ގޭތެރެއަށް ނަޒަރު ހިންގާލިއެވެ. އޭނާވެސް ބޭނުން ވަނީ މަސަތްކަތެއްގައި ޝާމިލް ވެ އުޅުމަށެވެ ނަމަވެސް އެއްވެސް މީހަކު އޭނާ މަސަތްކަތެއްގައި ބައިވެރި ވިޔަކަ ނުދިނެވެ. ގޭގެ އެންމެ އިސް ނޯކަރު ޖެނީ އީލާމް އާއި އަރާ ހަމަކޮށްލުމަށްފަހު އީލާމް އާއި ދިމާލަށް ” މިގޭގެ ވަގުތީ މެހުމާނުން ނެތް މަސަތްކަތެއް ނުކުރާނެ ، ގޭގެއަށް ނޯކަރުން ލާފައި ހުންނަނީ ކަމަކު އެހެންވީމައި ކޮންމެވެސް އެހެން ކަމަކާ އުޅެލުން ރަނގަޅު ވާނެ ” އެހެން ބުނެލުމުން އީލާމް އޭނާ އާއި ދިމާލަށް އެއް ބުމަ އަރުވާލީ އޭނާގެ ހަރުކަށިކަމަށް ތާއީދު ނުކުރުމަށެވެ. ނަމަވެސް ދެމީހުން ކުރެން އެކަކަށްވެސް ނޭގުނީ އަބީ މި މަންޒަރު ބަލަން ހުރި ކަމެވެ. އަބީ އަށް މި މަންޒަރު ފެނި ދެއްކި ވާހަކަ އަޑުއިވުމުން ރުޅިއައިސްގެން ތުރުތުރު އަޅާޅާލިއެވެ. އަބީ ދުވެފައި ކަހަލަ ގޮތަކަށް ސިޑިން ފައިބައި އީލާމް މެން ހުރިހިސާބަށް ހަރުކަށި ހިނގުމެއްގައ ގޮސް މަޑުކޮށްލިއެވެ. އަބީ ފެނުމުން ޖެނީ އަށް އިސްޖަހާލެވުނީ އަބީގެ ޝަހާދަތް އިނގިލި ނަގާ އޭނާ އާއި ދިމާލަށް ދިއްކޮށްލުމުންނެވެ. ” ހަނދާންކުރާތި ދެވަނަ ފަހަރަށް ތިކަހަލަ އެއްޗެކޭ ބުނެފިޔާމް ނިމުނީ، ވަޒީފާއިން ވަކިކުރާނަން،” އަބީ ރުޅިއައިސްގެން ޖެނީ އަށް އިންޒާރު ދިނުމުން އީލާމް އަބީގެ އަތުގައި ހިފާ ރުޅި މަޑުކުރުމަށް އެދުނެވެ. އަދި ޖެނީ ކައިރީ ކުރަމުން ދިޔަ މަސަތްކަތަށް އަނބުރާ ދިއުމަށް އެދުނެވެ. އީލާމް ގެ ދެ އަތުން އަބީގެ މޫނުގައި ހިފަހައްޓައިލައިގެން ހުރެ އަބީ ހަމަޔަކަށް އެޅުވޭތޯ ބެލިއެވެ. ” އަބީ ދޭބަ ފެންވަރަށް ، ވަރަށް ބަނޑުހައި ” އީލާމް މިހެން ބުނެލުމުން އަބީ އޭނާ އީލާމް އާއި ދިމާލަށް އާނއެކޭ ބުނާ ފަދަ ގޮތަކަށް ބޯ ޖަހާލިއެވެ. އަބީ އޭނާގެ ކޮޓަރިއަށް ވަދެ ފެންވަރަން ވަނީ މިއަދު ރާވާފައިވާ އެތައް ކަމެއް އޮތީމައި އީލާމް ގޮވައިގެން އަވަހަށް ފިހާރައަށް ނިކުމެލަން ބޭނުންވާތީއެވެ. ފެންވަރައިގެން ނިކުމެ އޭނާގެ މުސްލިމް ރަހްމަތްތެރިޔާ އަބޫ އައްލާމް އަށް ގުޅާލުމަށް ފަހު ލައުޑްސްޕީކަރަށް ލާ ފޯނު މޭޒުމަތީގައި ބޭންދިއެވެ. އަބީ އިސްޓާކީނަށް އަރަމުން ދިޔައިރު ފޯނު ދެތިން ފަހަރު ރިންގްވިތަނާހެން އަނެއްކޮޅުން ފޯނު ނެގިއެވެ. ” އައްލާމް އަހަރެން ބުނި ކަންތައް ވެއްޖެތަ ،” އައްލާމް އާއެކޭ ބުނުމުން ” އެހެންވީމަ އައްލާމް އަންނަން ވާނީ އެ މީހުން ގޮވައިގެން، މިރޭ އީލާމް ކައިރީ ބުނާނަން ކައިވެންޏަށް ރަނަށް ކިޔާނީ ކިހާވަރެއްތޯ، އައްލާމް އާއި ނޫރް ހެކިންނަށް ރަނގަޅުވާނެއެއްނު ” އަބީގެ ވާހަކައިން އައްލާމް އަށް އަބީ މި ކުއްޖާއާއި ކައިވެނި ކުރުމަށް ހިފާލާފައިވާ މިންވަރު ހާމަވެގެން ދިޔައެވެ. ” އަބީ ތި ކުރަން އުޅެނީ ވަރަށް ރަނގަޅު ކަމެއް ، އަހަރެން ވަރަށް ތާއީދު ، އެހެންވީމާ މާދަމާ ރޭ ދާނަން ކައިވެނި ކުރާ މީހުން ގޮވައިގެން ” ފޯނު ބޭއްވުމަށް ފަހު .އަބީ އަނެއްކާވެސް އެހެން މީހަކަށް ގުޅާލިއެވެ. ” ހެލޯ ޑރ. އަމަރް ، ލާނެއް ފާޑަކަށް އަބީ މިއޮތް ފަދަ ހެނދުނު ގުޅުމުން އަމަރް ކުދި ކިޔާލިއެވެ. ” އަމަރް އަހަރެން މިއުޅެނީ އީލާމް އާއި މެރީ ކުރަން ، ” އަބީ ބުނެލި ޖުމްލައިން އަމަރް ” ވަޓް އަބީ ، އީލާމް އެއްކޮށް ރަނގަޅު ވެއްޖެތަ ” އަބީ ” ނޫން އަމަރް ، ހުރިހާ ކަމެއް ހަނދާނެއް ނުހުރެ ، އެކަމަކު ކަނޑުވި ހާދިސާ ކޮންމެވެސް ވަރަކަށް ކިޔައިދިން ” އަމަރް ” އެހެންވެއްޖެއްޔާމް އީލާމް ރަނގަޅުވާނެ ، އެކަމަކު އަދި ދުވަސް ވާނެ ، ދިމާވާ ކަމެއް ނުވަތަ ހާލަތަކުން އޭނާގެ މާޒީ ހަނދާން ވަމުން ދާނީ ، ކުރިންވެސް ތިކަހަލަ ޕޭޝަންޓް އަކާއި ދިމާވި ” އަމަރް ގެ ވާހަކައިން އަބީ ” އެއްކަލަ ޑޮކްޓަރް ، ވަޓް އެވަރ ، އީލާމް ބޭނުން މަށާ އިންނަން ، އައި ލަވް ހަރ ސޯ މަޗް ” އަބީ ޖޯޝާ އެކީ ދައްކަމުން ދިޔަ ވާހަކަ އަމަރް އަޑުއަހަން އިނެވެ. ” އެހެންވީމައި ދެން ކީކޭ ބުނާނީ ، ދެރައެއް ނުދޭތި ، ބާއްޖަވެރި ކައިވެންޏަކަށް އެދެން ، ފަހުން ގުޅާނަން ، ހުރިހާ ކަމެއް އަޕްޑޭޓް ކޮށްދެއްޗޭ ” އަމަރް ބުނެލިއެވެ. ފޯނު ބޭއްވުމަށްފަހު ކޮއްޅަށް ތެދުވެ ކޮޓަރިން ނިކުތުމަށް ދޮރާ ދިމާއަށް ބަލާލި އިރު އީލާމް ހިނިއައިސްފައި ދޮރުގައި ލެނގިލައިގެން ހުއްޓެވެ. އީލާމް އަބީ އާއި ދިމާލަށް ހިނގާލުމަށް ފަހު ގަމީހުގެ ގިރުވާން ރީތި ކޮށްލަ ދިނެވެ. ” ކޮންތާކަށް ދާން މިއުޅެނީ ” އީލާމް ސުވާލު ކޮށްލުމުން އަބީ ” މިއުޅެނީ ލޯބިވާ އަށް ރީތި ވެޑިންގް ޑްރެސްއެއް ގަންނަށް ވެގެން ، އަދި ކަނބުލޭގެ ކިޔަނީ ކިހާވަރެއްގެ ރަނެއް ތޯ ބެލުމަށް ހެކިން ކައިރިއަށް ދާން ” އަބީގެ ލާނެއް ޖަވާބުން އީލާމް ލަދުން އިސްޖެހުން ނޫން ކަމެއް ނުވިއެވެ.\nބުރާސްފަތި ދުވަހުގެ މެންދުރު ގެ ރީތި ކުރުމަށް ފަހު ހުރިހާ ނޯކަރުން ކަހަލަ ގޮތަކަށް އެމީހުންނަށް ލިބުނު ޗުއްޓީއަށް ދާން ގޭން ނިކުތެވެ. އަބީ އެންމެން ދިޔަތޯ ޔަގީން ކުރުމަށްފަހު ، އަބޫ އައްލާމް އަށް ގުޅާލިއެވެ. އެންމެން އައިސް ހަމަވުމުން އީލާމް ބަލާ އަބީ އޭނާގެ ކޮޓަރިއަށް ވަނެވެ. ލޯގަނޑު ކައިރީ ހުއްޓިލައިގެން ހުރިއިރު އޭނާ ލާފައިވާ ހުދު ވެޑިންގް ޑްރެސް އިން އޭނާ އިތުރަށް ރީތި ކަމަށް ދައްކައެވެ. އިސްތަށިގަނޑު ރީތި ވަރަކަށް ކޮށާލާފައިވާއިރު ، ބޮލުން ތިރިއަށް ހަރުކޮށްފައިވާ ތުނި ފޮތިގަނޑުން ހަމަހީވަނީ މޮޑެލް އެއް ހެނެވެ. އީލާމް ރީތި ކުރުމަށް ސެލޫން އަކުން ގެނެސްފައިވާ ބިއުޓީޝަނުން ހަރަކާތްތެރިވަމުން ދާއިރު ، މި ރެއަށް ހާއްސަކޮށް ފޮޓޯ ގްރާފަރުންގެ އިތުރުން ކައިވެނި ކޮށްދޭން އައިސް ތިބި ގާޒީންނަށް ބިލަތް މީރުކޮށްލުމެއް އޮތެވެ. ކައިވެނީގެ ކުރިން ފޮޓޯ ނެގުމަށް ހަޖެހިފައިވަނީ އިރުއޮއްސުމުން ރީތި ފޮޓޯ ނުނެގިދާނެތީވެއެވެ. އަބީ އީލާމް އަށް ގޮވާލުމަށްފަހު އަވަސް ކޮށްލުމަށް އެދުނެވެ . އީލާމް އަބީ އާއި ދިމާލަށް ބަލާލީ ހިނިތުންވެލަމުންނެވެ. އަބީ ހުދުކުލައިގެ ގަމީހަކާއި ކަޅު ފަޓުލޫނުއެއް ލައިފައި ހުރުމުން އިތުރަށް އޭނާގެ ހައިބަތު ދައްކާދެއެވެ. އީލާމް އަބީ އާއި ދިމާލަށް ހިނގާލާފައި އާއިރު އަބީ އޭނާގެ ގައިގައި ބައްދާލުމަށް ވަނީ ކެތްމަދުވެފައެވެ. އަބީގެ އަތުގައި އީލާމް ހިފާލުމުން އަބީ އޭނާ ގޮވައިގެން ތިރިއަށް ފައިބަން މިސްރާބުޖެހިއެވެ. ” އަބީގެ ފަމެލީ އެއްވެސް މީހެއްކައިރީ ، އީލާމް ގެ ވަހާކައެއް ނުބުނަމެއްނު ؟ އީލާމް ޝަކުވާ ކޮށްލިއެވެ. ” އީލާމް އައި ވޯންޓް ދެމް ޓު ނޯ ވެން ޔޫ އާ އޯލް މައިން، އެހެން ނޫނަސް އަބީ މުސްލިމްވި ކަމެއްވެސް ނޭނގޭނެ” އަބީ ގެ ޖަވާބުން އީލާމް ލުއި ހިނިތުންވުމެއް ދިނެވެ. ފޮޓޯ ޝޫޓް ނިންމާލުމަށް ފަހު ކައިވެނި ކުރަން ހަމަޖެހިފައިވާ ކޮޓަރިއަށް ދެމީހުންވަނީ ދިރިއުޅުމުގެ މުހިންމު ބިންގަލެއް އެޅުމުގެ ނިޔަތުގައެވެ. ގަޒީ އާއި ދެ ހެކީން ގެ އިތުރަށް އަދި ހަތަރު މީހުން އެއް މޭޒު ކައިރީ އިށީދެލައިގެން އިން އިރު އަބީ އީލާމް ގެ އަތުގައި ހިފާލުމަށްފަހު ދެމީހުންނަށް ހާއްސަވެފައިވާ ގޮނޑީގައި އިށީނދެލިއެވެ. ގަޒީ ހުތުބާ ކިޔަން ފެށުމުން އީލާމް އިސްޖަހާލީ އަތް ފިނިވެ ހާސްވާން ފެށުމުންނެވެ. އަބީ ގެ އަނގައިން އަނބި ގަބޫލުކޮށްފީމޭ ބުނިވަގުތު އީލާމް އަބީ އާއި ހަތަރު ކަޅި ހަމަވެގެން ދިޔައެވެ. ބުނަން ނޭނގޭ ފަދަ ޝުއޫރުތަކެއް ދެ ހިތުގައިވެސް އުފެދުނެވެ. އަބާން މުހައްމަދު ޒައީ އާއި އީލާމް އަމަރް އާލަމްގެ ކައިވެނި އަގުދު ކޮށް ދިނުމުގެ ރަސްމިއްޔާތު ނިންމާލަމުން ގަޒީ ދުއާ ކުރަން ފެށުމުން ހުރިހާ އެންމެން އަތް އުފުލާލައި ދުއާގައި ބައިވެރިވެލިއެވެ. ކައިވެނީގެ ރަން ހަވާލުކުރުމަށް އެދުމުން އަބީ އޭނާގެ އަތުގައިވާ ކުޑަ ފޮށްޓަކުން އަލިމަސް ޖަހާފައިވާ ރަން ފަށެއް ނަގާ އީލާމްގެ ކަރުގައި އަޅުވައިލަ ދިނެވެ. އީލާމް ގެ ރަނަށް އޭނާ ބޭނުންވީ އަލިމަހެކެވެ.\nކައިވެނި ހަފްލާ ނިމުމުން ކައިވެންޏަށް ހާޒިރުވި 10 ވަރަކަށް މީހުން ކެއުމަށް އިންސާފު ކުރަމުން ދިޔައެވެ. އަބޫ އައްލާމް އާއި ނޫރު އައިސް އެ ދެމެފިރިންނަށް މަރުހަބާ ކިޔައި ނަސޭހަތްލާ ދިނުމަށް ފަހު އެގެއިން ދިއުމަށް މިސްރާބު ޖެހިއެވެ. ރޭގަނޑު ނުވައެއް ޖެހިއިރު މުޅިގެ ހުސްވުމުން އީލާމް ގޭތެރެ ތަރުތީބު ކޮށްލިއެވެ. އަބީ ކޮޓަރިއަށް ވަނީ އީލާމް އަންނަށް ވާއިރަށް ރީތިވެލަން ކަމަށް ބުނެއެވެ. އީލާމްވެސް ގޭތެރޭގެ ހުރިހާ ކަމެއް ނިންމާފަ އޭނާ ކޮޓަރިއަށް ވަން އިރު އަބީ ބެލްކަނީގައި ސިގިރޭޓެއް ބޯން ހުރުމުން ފާހަނައަށް ވަދެ ފެންވަރާލައިގެން އެރެއަށް ހާއްސަކޮށް ގަނެފައިވާ ނިދާ ހެދުން ގަޔަށް މަހާލިއެވެ. އަބީ ސިގިރޭޓް ބޮމުން ދިޔައިރު އިލާމްއަށް މިއަދު ވެފައިވާ ވައުދު ހަނދާން ކޮށްލިއެވެ. ކައިވެނި ކުރުމަށްފަހު މާދަމާ އަބީގެ އާއިލާ އާއި ބައްދަލުކޮށްލަން ގެންދިއުމަށެވެ. އީލާމް ފާހާނައިން ނިކުމެ ކޮޓަރިތެރެއަށް ނަޒަރު ހިންގާލީ މުޅި ކޮޓަރިވަނީ ލެވެންޑަރ ވަސް ދުވާ އުއްބަތި ތަކުން އަލިކޮށްލައިފައިވާތީވެއެވެ. އީލާމް ވަށައިގެން ބަލާލީ އަބީ ކޮބައިތޯއެވެ؟ ފަހަތުން މީހަކު އޭނާގެ އުނަގަނޑުގައި ހިފާ ފަހަތަށް އަނބުރާ ލުމަށްފަހު އަތްދަނޑިމައްޗަށް އުފުއްލާލިއެވެ. އީލާމްއަށް އަބީގެ މޫނަށް ނަޒަރު ހިންގާލެވުނެވެ. ” އަބީ ދެން ދޫކޮށްލާ “،އީލާމް ޅަވެލިއެވެ. ” ދެނެއް ނެތް ދޫކުރުމެއް ، މިހާރު ތީ މަގޭ ހައްގެއް ، ކިހާ ދުވަހެއް ވެއްޖެ އީލާމް ” އަބީ އޭނާގެ ހިތުގެ އުދާސްތައް ބަންޑުން ކޮށްލިއެވެ . އީލާމް ގޮސް އެނދުމަތީގައި ބާއްވާލުމަށްފަހު އަބީ އޭނާއާއި ލޯބިކޮށްލިއެވެ.\nޖެހިގެން އައި ދުވަހަށް އިރު އެރީ އަބީއަށް ފޯނެއް އަންނަށް ފެށުމުންނެވެ. އީލާމް އަށް ފޯނު ރިންގުވާ އަޑަށް ހޭލެވުމާއެކު ފޯނު ސައިލެންޓްކޮށްލިއެވެ. އަބީ ގަދަ ގުގުރީގައި ވުމުން އޭނާއަށް އުނދަގޫ ނުކޮށް ތެދުވުމަށް އަވަސްވެލިއެވެ. އަބީގެ ނިންކުރިއަށް ބޮސް ދިނުމަށްފަހު ގައިގައި ހުދު ފޮތިގަނޑެއް އޮޅާލުމަށްފަހު ކޮއްޅަށް ތެދުވީ އޭނާގެ ހަރަކާތް ބަލަން މީހަކު އޮތްކަން ނޭނގި ހުރެއެވެ. އަބީ ނިދާފައި ކަމަށް ހަދައިގެން އޮތީ އީލާމް ގައިގައި އޮޅާލި ފޮތިގަނޑުގެ އެއްކަނުގައި ނޭނގޭ ގޮތަށް ހިފައިގެން ހުރެއެވެ. އީލާމް ފާހާނައާއި ދިމާލަށް ހިނގާލިތަނުން ފޮތިގަނޑަށް ވާންވާތީވެ ފަހަތަށް ބަލާލިއެވެ. އަބީ ލާނެއް ހިނިތުންވުމެއް ދީގެން އެނދުގައި އޮށޯވެލައިގެން އޮތެވެ. އީލާމް ދުވެފައި ކަހަލަ ގޮތަކަށް ގޮސް ފާހާނައަށް ވަނެވެ. އަބީ އޭނާގެ ފަހަތުން ފާހާނައަށް ވަނެވެ. އީލާމް ބާތް ޓަބް އަށް ފެންފުރާލީ ތާފަނާ ކަމެއް ހުންނަވަރަށެވެ. އަބީ ދަތް އުނގުޅަމުން ދިޔައިރު އީލާމް އަށް ކުދި ގޯނާ ކުރަމުން ދިޔައެވެ. އީލާމް ގޮސް ބިލިގާގައި އިށީނދެލީ އޭނާ ވަރަށް އަރާމުކޮށް ފެންވަރާލަށް ބޭނުންވާތީއެވެ. އަބީ ފެންވަރާލައިގެން ތުވާލި އަނަދެލުމަށް ފަހު ބިލިގާގެ އެއްފަރާތުގައި އިށީނދެލިއެވެ. “ބޭބީ ގާރލް ،އައިލަވް ޔޫ ، ލާސްޓް ނައިޓް ވޯސް އޯސަމް ، ލެޓްސް މޭކް ލަވް އަގެއިން ” އަބީ އީލާމްއާއި ދިމާލަށް ގުދުވެލާފައި ބުންޏެވެ.\nHaadha kurey eykamaku ves varah reethi\nWow fantastic ?? masha allah stry v awsome whn nxt prt avahah up kolla dhechchey plx gud nyt ly ?????❤❤??????\nKhajja avas kohlaanan ingey <3 BTW thanks 🙂\nhurihaa kameh handhaan nethunas English in vaahakadhakkan engey dho?\nMivaahaves v v vv reethi???\nThanks Saeeda 🙂


Fini moosumah Airline thah ithuruvaanethee Airport ge jaaga bodu kuranee\nފިނި މޫސުމަށް އެއާލައިންތައް އިތުރުވާނެތީ އެއާޕޯޓްގެ ޖާގަ ބޮޑު ކުރަނީ\n28 އޮގަސްޓް 2018: އެމިރޭޓްސް ގެ ފުލައިޓެއް ވެލާނާ އިންޓަނޭޝަނަލް އެއާޕޯޓުގައި - މުހައްމަދު އަފްރާހް | އަވަސް\nޔޫރަޕުގެ ފިނި މޫސުމާ ދިމާކޮށް ރާއްޖެ އަށް އާ އެއާލައިންއެއްގެ ދަތުރުތައް ފަށައި، ބާރު ބޮޑުވާނެތީ ޓާމިނަލްގެ ޖާގަ ބޮޑު ކުރުމުގެ މަސައްކަތް މޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް) އިން ފަށައިިފި އެވެ.\nވެލާނާ އިންޓަނޭޝަނަލް (ވީއައިއޭ) ގެ އާ ރަންވޭގެ ހުޅުވުމުގެ ތައްޔާރީތަކާ ބެހޭ ގޮތުން، މިއަދު ނޫސްވެރިންނަށް މައުލޫމާތު ދެއްވަމުން އެމްއޭސީއެލްގެ މެނޭޖިން ޑިރެކްޓަރު އާދިލް މޫސާ ވިދާޅުވީ ފިނި މޫސުމަށް ގިނަ ފްލައިޓްތަކެއް އިތުރުކޮށް، ބާރު ބޮޑު ވެގެންދާނެ ކަމަށް ބެލެވޭ ކަމަށެވެ.\n"ވަރަށް ގިނަ ފްލައިޓްތަކުގެ ފްރިކުއެންޓް އިތުރުކޮށްފި. މިސާލަކަށް ޔޫރަޕުން އަންނަ އޭރޯ ފްލައިޓްވެސް ވަނީ ޑެއިލީއަކަށް ބަދަލުކޮށްފަ. ގަތަރު އެއާލައިންސްއާއި އެއާލައިންތައް އެޑިޝަނަލް މޫވްމަންޓެއްވެސް އެބަ އިތުރުކުރޭ. އެހެންވެ އަޅުގަނޑު ދަންނަވާނީ ކުރިއަށް އޮތް ސީޒަންއަކީ މިދިޔަ ސީޒަންއަށްވުރެ ވެސް އިތުރުވާނެ ކަމަށް،" އާދިލް ވިދާޅުވި އެވެ.\nހުޅުލެ 28 އޮގަސްޓް 2018: އެއާޕޯޓުގައި ޓޫރިސްޓުންތަކެއް- ފޮޓޯ: މުހައްމަދު އަފްރާހު | އަވަސް\nޗެކިން ކައުންޓަރުތައް އިތުރުކުރާނެ\nވީއައިއޭ އާރަންވޭ މަތީގައި ބޭއްވި ނިއުސް ކޮންފަރެންސުގައި "އަަވަސް" އިން ކުރި ސުވާލަކަށް ޖަވާބު ދެއްވަމުން އާދިލް ވިދާޅުވީ ސީޒަނަށް ޖާގަ އިތުރު ކުރުމުގެ ގޮތުން ޗެކިން 10 ކައުންޓަރު ހަދަމުންދާ ކަމަށެވެ.\n"ޗެކިން ކައުންޓަރުތައް ހެދުމުގެ މަސައްކަތްވެސް އިތުރުކޮށް ނިމޭނެ. އެހެންވެ އާ ރަންވޭ ނިމުމުގެ ކުރިންވެސް ޑިމާންޑް އެބައޮތް. ޕާކިން އޭރިއާ ވެސް ނިމުމާއެކު އިތުރު އެއާލައިންތަކެއް ދަތުރު ކުރަން ފަށާނެ،" އާދިލް ވިދާޅުވި އެވެ.\nޓޫރިޒަމްގެ މައި ސީޒަން ފެށިގެން ދާނީ ޑިސެމްބަރު މަހުން އެޕްރީލް މަހުގެ ނިޔަލަށެވެ.\nއެމްއޭސީއެލްގެ ތަފާސް ހިސާބުތައް ދައްކާ ގޮތުގައި މިދިޔަ އަހަރުގެ އާއަހަރުގެ ޗުއްޓީއާ ދިމާކޮށް، 38 ޕްރައިވެޓް ޖެޓް ވީއައިއޭގައި ބާއްވާފައިވެ އެވެ. މިއީ ކުރީ އަހަރާ އަޅާ ބަލާއިރު 35 ޕަސެންޓުގެ އިތުރުވުމެކެވެ.\nވެލާނާ އިންޓަނޭޝަނަލް އެއާޕޯޓް މަސީ އިގްތިސޯދު + ޓޫރިޒަމް\nބާރު ބޮޑުވާތީ ވީއައިއޭގައި އާ 14 ކައުންޓަރު ހުޅުވައިފި


ދަރަނިންނާ ހާސްވެ ކަންބޮޑުވުމުން ސަލާމަތްވުމަށް ގިނަ ބައަކު ތަޖުރިބާކޮށްފައިވާ ދުޢާއެއް! ސުންނަތުން-\nބައެއް މީހުންނަށް ދަރަނިވެރިވުމަކީ ކަންބޮޑުވާ ކަމަކަށް ނުވިނަމަވެސް އެކަމުގައި ހުރި ނުރައްކައުތެރިކަން އެނގޭ އަދި އެކަންކަން ވިސްނޭ މީހުންނަށް އެއީ ވަރަށް ބޮޑު ކަމެކެވެ. އެމީހުން އަބަދުވެސް ތިބެނީ ދަރަނި އަދާކުރެވޭނެ ގޮތަކާއިމެދު ކަންބޮޑުވެފައެވެ.\nރަނގަޅު ނިޔަތުގައި ދަރަނިނެގި ނަމަވެސް ފަހުން ކުރިމަތިވާ ޙާލަތެއްގެ ސަބަބުން ދަރަނި ނުދެއްކި އެބަދެއެވެ. އަތްމަތިހުސްވެގެންނެވެ. ވީމާ މިބުނެދެނީ އެފަދަ ޙާލަތުގައި ކުރަން އޮތް ދުޢާއެކެވެ.\nމިއީ ދަރަނިންނާ ހާސްވެކަންބޮޑުވުމުން ސަލާމަތްވާން އަހަރެން ދަންނަ ގިނަ ބައަކު ތަޖުރިބާކޮށްފައިވާ ދުޢާއެކެވެ. އެއިގެ ތެރެއިން އެކަކު ބުނެފައިވެއެވެ.\nދަރަނިއަދާކުރެވޭނެ އެއްވެސް މަގެއް ނުފެނިގެން މިދުޢާކުރަންފެށިތަނާ އޭނާ ދަރާތިބި އެއްބައަކު އޭނާއަށް މާފުކުރިއެވެ. އަނެއްބައަކު އަދަދު މަދުކޮށްދިނެވެ. އެއިގެ އިތުރުން އޭނާކުރަމުން އައި މަސައްކަތުގައި ﷲ ތަޢާލާ ބަރަކާތް ލައްވަވައިދެއްވެވިއެވެ. އެކަމުގެ ސަބަބުން ލިބޭ އާމްދަނީ އިތުރުވެގެންދިއައެވެ.\nއަދި މީގެ އިތުރުން ހާސްވުމާއި ކަންބޮޑުވުމުގައިވަނިކޮށް މިދުޢާކުރަންފެށުމުން އެމީހުންނަށް ހުރި ކަންބޮޑުވުންތައް ފިލައިގެން ދިއަކަމުގެ ވާހަކަ އެތައް ބައަކު ވަނީ ކިޔައިދީފައެވެ. ވީމާ މިދުޢާއަކީ އަހަރެންދަންނަ ވަރަށް ގިނަ ބައަކު ތަޖުރިބާކޮށްފައިވާ ދުޢާއެކެވެ. ތިއަބައިމީހުންވެސް ނިކަން ތަޖުރިބާކޮށްލަބަލާށެވެ.\nމިދުޢާއަކީ ޞަޙީޙް ބުޚާރީގައާއި އެހެންވެސް ޙަދީޘްފޮތްތަކުގައި ބަޔާންވެގެންވާ ދުޢާއެކެވެ. ވީމާ މިއީ ސުންނަތުން ސާބިތުވާ ދުޢާއެކެވެ!


September mahu import adhi export ves dhashah - One Online\n05 އޭޕްރީލް 2020، މާލެ، މާލޭ ވިޔަފާރި ބަނދަރު -- ވަން ފޮޓޯ: މުހައްމަދު ހައްޔާން\nސެޕްޓެމްބަރު މަހު އިމްޕޯޓް އަދި އެކްސްޕޯޓް ވެސް ދަށަށް\nރާއްޖެއަށް މުދާ އިމްޕޯޓްކުރި އަދަދާއި ރާއްޖެއިން މުދާ އެކްސްޕޯޓް ކުރި އަދަދު އަދި ލިބުނު އާމްދަނީ ވެސް މިދިޔަ އަހަރުގެ ސެޕްޓެމްބަރު މަހާ އަޅައި ބަލާއިރު މި އަހަރުގެ ސެޕްޓެމްބަރު މަހު ދަށަށް ހިނގައްޖެއެވެ.\nސެޕްޓެމްބަރު މަހު ރާއްޖޭގެ އެކްސްޕޯޓާއި އިމްޕޯޓް ދަށަށް ދިޔައިރު، ވޭތުވެދިޔަ ދެ މަހުގެ އިމްޕޯޓް އެކްސްޕޯޓްވެސް ދިޔައީ ދަށަށެވެ. އަދި އިމްޕޯޓް އެކްސްޕޯޓް އާމްދަނީވެސް ވަނީ ދަށްވެފައެވެ.\nކަސްޓަމްސް އިން މިއަދު އާންމުކުރި ސެޕްޓެމްބަރު މަހުގެ ތަފާސްހިސާބުތައް ދައްކާ ގޮތުން، 2019 ވަނަ އަހަރުގެ ސެޕްޓެމްބަރު މަހާ އަޅައިބަލާއިރު މިއަހަރުގެ ސެޕްޓެމްބަރު މަހު އިމްޕޯޓްކުރި މުދަލުގެ އަދަދު ވަނީ 50 ޕަސެންޓް ދަށްވެފައެވެ. އެގޮތުން މިދިޔަ އަހަރުގެ ސެޕްޓެމްބަރު މަހު ރާއްޖެއިން 3.8 ބިލިއަން ރުފިޔާގެ މުދާ އިމްޕޯޓް ކުރިއިރު، މިއަހަރުގެ ސެޕްޓެމްބަރު މަހު މި އަދަދު ވަނީ 1.9 ބިލިއަން ރުފިޔާ ދަށްވެފައެވެ.\nރާއްޖެއަށް މުދާ އެކްސްޕޯޓް ކުރި އަދަދު ވެސް ވަނީ މިދިޔަ އަހަރުގެ ސެޕްޓެމްބަރު މަހާއި އަޅައިބަލާއިރު މިއަހަރުގެ ސެޕްޓެމްބަރު މަހު 37 ޕަސެންޓް ދަށްވެފައެވެ. މިދިޔަ އަހަރުގެ ސެޕްޓެމްބަރު މަހު 315 މިލިއަން ރުފިޔާގެ މުދާ އެކްސްޕޯޓް ކުރިއިރު، މިއަހަރު އެ އަދަދު ވަނީ 199 މިލިއަން ރުފިޔާއަށް ދަށްވެފައެވެ.\nއެކްސްޕޯޓާއި އިމްޕޯޓް ދަށަށް ދިޔައިރު، މިދިޔަ އަހަރާއި އަޅައިބަލާއިރު މިއަހަރުގެ ސެޕްޓެމްބަރު މަހު އިމްޕޯޓް/އެކްސްޕޯޓުން ރާއްޖެއަށް ލިބުނު އާމްދަނީ ވެސް ވަނީ ބޮޑުތަނުން ދަށްވެފައެވެ. އެގޮތުން މިދިޔަ އަހަރުގެ ސެޕްޓެމްބަރު މަހު އާމްދަނީގެ ގޮތުގައި 292 މިލިއަން ރުފިޔާ ލިބުނުއިރު މިއަހަރުގެ ސެޕްޓެމްބަރު މަހު އެ އަދަދު ވަނީ 119 މިލިއަން ރުފިޔާއަށް ދަށަށް ގޮސްފައެވެ. މިއީ 59 ޕަސެންޓްގެ ދަށްވުމެކެވެ.\nފާއިތުވި މަހު ރާއްޖެއަށް އެންމެ ގިނައިން މުދާ އެތެރެކޮށްފައިވަނީ ސިންގަޕޫރާއި ޗައިނާ އަދި އިންޑިއާއިންނެވެ. އެގޮތުން ޗައިނާއިން 345 މިލިއަން ރުފިޔާގެ މުދާ އެތެރެކޮށްފައިވާއިރު އިންޑިއާއިން 275 މިލިއަން ރުފިޔާ އަދި ސިންގަޕޫރުން 217 މިލިއަން ރުފިޔާގެ މުދާ މިދިޔަ މަހު ރާއްޖެއަށް އެތެރެކުރިއެވެ.\nމިދިޔަ މަހު އެންމެ ގިނައިން މުދާ އެކްސްޕޯޓް ކޮށްފައިވަނީ އިނގިރޭސިވިލާތަށެވެ. ދެވަނައަށް އެންމެ ގިނަ މުދާ ޖަރުމަނުވިލާތަށް އެކްސްޕޯޓް ކުރިއިރު، ފަރަންސޭސިވިލާތަކީ މިދިޔަ މަހު ތިން ވަނައަށް އެންމެ ގިނަ މުދާ އެކްސްޕޯޓްކުރި ގައުމެވެ.\nގުޅޭ ޓެގު މޯލްޑިވްސް ކަސްޓަމްސް ސާވިސް އެމްޕީއެލް އިގްތިސޯދު އިމްޕޯޓް އެކްސްޕޯޓް


BREAKING: Thinadhoo magistrate Ibrahim Rasheed magaamun vakikoffi\nމަގާމުން ވަކިކުރަން ނިންމާފައިވާ ތިނަދޫ މެޖިސްޓްރޭޓް އިބްރާހިމް ރަޝީދު--\nތިނަދޫ މެޖިސްޓްރޭޓް އިބްރާހިމް ރަޝީދު މަގާމުން ވަކިކޮށްފި\nގދ. ތިނަދޫ މެޖިސްޓްރޭޓް ކޯޓުގެ ފަނޑިޔާރު އިބްރާހިމް ރަޝީދު މަގާމުން ވަކިކޮށްފި އެވެ.\nމިއަދު އޮތް ރައްޔިތުންގެ މަޖިލިހުގެ ޖަލްސާގައި ރަޝީދު މަގާމުން ވަކިކުރަން ނެގި ވޯޓުގައި 71 މެމްބަރުން ބައިވެރިވެވަޑައިގެންނެވިއިރު، ވަކިކުރަން ފެންނަ ކަމަށޤ 70 މެމްބަރުން ވޯޓު ދެއްވި އެވެ. ވޯޓުގައި ބައިވެރިވެވަޑައި ނުގަންނަވާ އެއް މެމްބަރަކު އިންނެވި އެވެ.\nފަނޑިޔާރަކު މަގާމުން ވަކިކުރެވެނީ، މަޖިލީހުގެ ތިންބައިކުޅަ ދެބައި ވޯޓުގެ އަޣްލަބިއްޔަތުންނެވެ. ރަޝީދު މަގާމުން ވަކިކުރުން، މިއީ 2008 ވަނަ އަހަރުގެ އާ ގާނޫނު އަސާސީއަށް އަމަލު ކުރަން ފެށި ފަހުން ފަނޑިޔާރަކު މަގާމުން ވަކި ކުރި ފުރަތަމަ ފަހަރެވެ.\nއޭނާ ވަކިކުރަން ޖުޑީޝަލް ސާވިސް ކޮމިޝަން (ޖޭއެސްސީ) އިން ނިންމި ނިންމުމަށް މަޖިލީހުގެ ޖުޑީޝަރީ ކޮމިޓީން ވަނީ ތާއީދުކޮށްފަ އެވެ. އެކަމުގެ ބަހުސް މަޖިލިހުގައި ކުރިއަށް ދިޔައިރު ވެސް ގިނަ މެމްބަރުން ތާއީދު ކުރީ ވެސް އޭނާ މަގާމުން ވަކި ކުރާށެވެ.\nރަޝީދު މަގާމުން ވަކި ކުރަން ނިންމީ އޭނާއާ ބެހޭ ގޮތުން ސުލޫކީ މައްސަލައެއް އަމިއްލަ ފަރާތަކުން ހުށަހެޅުމުންނެވެ. އޭނާ ފަނޑިޔާރުކަމުން ވަކި ކުރަން ނިންމީ އަންހެނަކާ ދިމާލަށް ބޭއަދަބީ ބަސްތަކުން މުޚާތަބުކޮށް ގަޒްފުކުރި ކަމަށް ބުނެ އެވެ.\nއެގޮތުން ރަޝީދު ދިރިއުޅުއްވާ ގޭގެ ކުރިމަތީގައި ހުންނަވައިގެން އަންހެނަކަށް ހުތުރު އެއްޗެހި ގޮވާ، މީހުން އެއްކޮށް ހަޅޭއްލެވި ކަމަށް ޖޭއެސްސީ އަށް ހުށަހެޅި މައްސަލާގައި ވެއެވެ. ފަނޑިޔާރުންގެ ސުލޫކީ މައްސަލަތައް ބެލުމުގެ ބާރު އޮންނަނީ ޖޭއެސްސީ އަށެވެ.\nރަޝީދު ވަނީ އޭނާގެ މައްޗަށް ކުރި ތުހުމަތު ދޮގުކުރައްވާފަ އެވެ އެކަމަކު ޖޭއެސްސީން ބުނީ ނިންމުން ނިންމުމުގައި ރިއާޔަތްކޮށްފައި ވަނީ ޝަރުއީ މިންގަނޑަށް ކަމަށެވެ. އެގޮތުން ދެ ފަރާތަކުން ހެކި ބަސް ދީފައިވާއިރު، ފަނޑިޔާރުންގެ ސުލޫކީ މިންގަނޑުގައިވާ ޝަރުތުތަކަށް އަލިއަޅުވާލާފައި ވެއެވެ.\nމީގެ ކުރިން 2016 ވަނަ އަހަރު މަސްތުވާތަކެތީގެ މައްސަލައެއްގައި ވެސް ރަޝީދު ހައްޔަރު ކުރި އެވެ. އެ މައްސަލާގައި އޭނާ ސަސްޕެންޑު ވެސް ކުރި އެވެ.\nމަޖިލިސް 2019 ފަނޑިޔާރުން


އަލަށް ތަރައްޤީ ކުރާ ފްލެޓްތަކުގެ ޑައުންޕޭމަންޓްގެ ދެބައިކުޅަ އެއްބައިގެ އިތުރުން މަހުކުލިން ބައެއް ސަރުކާރުން ދައްކާގޮތަށް ހަމަޖައްސައިފި – Maldivian Democratic Party\nއަލަށް ތަރައްޤީ ކުރާ ފްލެޓްތަކުގެ ޑައުންޕޭމަންޓްގެ ދެބައިކުޅަ އެއްބައިގެ އިތުރުން މަހުކުލިން ބައެއް ސަރުކާރުން ދައްކާގޮތަށް ހަމަޖައްސައިފި\nއަތްފޯރާފަށުގައި ބޯހިޔާވަހިކަން ފޯރުކޮށްދިނުމަށް ސަރުކާރުން ކުރަމުންގެންދާ މަސައްކަތްތަކުގެދަށުން ތައިލޭންޑްގެ ޕްރުކްސާއާއި ހައުސިންގ ޑިވެލޮޕްމެންޓް ކޯޕަރޭޝަން (އެޗްޑީސީ) ގުޅިގެން އުފައްދާފައިވާ ޖޮއިންޓް ވެންޗަރ ކުންފުނި، ޕްރުކްސާ – އެޗްޑީސީން އަލަށް ތަރައްޤީކުރާ ފްލެޓްތަކުގެ 50 އިންސައްތަ ޑައުންޕޭމަންޓް ސަރުކާރުން ދައްކަން ހަމަޖެހިފައިވާ ކަމަށް އެންސްޕާގެ ޗެއަރމަން އިބްރާހީމް ވަޙީދު ވިދާޅުވެއްޖެއެވެ.\nއިއްޔެ މެންދުރުފަހު ޓީވީއެމްގައި ބޭއްވި ނޫސް ކޮންފަރެންސެއްގައި އިބްރާހީމް ވަޙީދު ވިދާޅުވީ މިކަމަށް ޝަރުޠުހަމަވާ މީހުންނަށް އެޑްވާންސް ފައިސާ ދައްކައިދިނުމުގެއިތުރުން ގޭގެކުލިން އިތުރުވާބައިވެސް ދައްކައިދޭނީ ސަރުކާރުން އެންސްޕާ މެދުވެރިކޮށް ހިންގަމުން ގެންދާ މަދަނަ ޕްރޮގްރާމްގެދަށުން ކަމަށެވެ.\nޕްރެކްސާ އެޗްޑީސީ އިން އަޅަމުންގެންދާ 178 ފްލެޓުގެ އަގުތައް އުޅެނީ މަހަކު 9060 ރުފިޔާއާއި 15،180 ރުފިޔާއާއި ދެމެދުގެ އަގުތަކަށެވެ. ފްލެޓެއްގެ އަގު އުޅެނީ 955،948 ރުފިޔާ އާއި 1،602،460 ރުފިޔާ އާއި ދެމެދުގައެވެ. މީގެތެރެއިންވެސް ދެބައިކުޅަ އެއްބައި ފްލެޓުތަކަށް ސަރުކާރުން ޑައުން ޕޭމަންޓް ދައްކައިދީ އަދި ކުލިން އިތުރުވާބައިވެސް ސަރުކާރުން ކުރިއަށްގެންދާ މަދަނަ ޕްރޮގްރާމްގެތެރެއިން ދައްކައިދީގެން ނިކަމެތިންނަށް ބޯހިޔާވަހިކަން ފޯރުކޮށްދޭނެކަމަށް އިބްރާހީމް ވަޙީދު ވިދާޅުވިއެވެ.\nފްލެޓުތަކުގެ ކުލިން ސަރުކާރުން ދައްކައިދޭބައި ކަނޑައަޅަން ހަމަޖެހިފައިވަނީ އެގެއެއްގައި ދިރިއުޅޭ ބަޔަކަށް ލިބޭ އާމްދަނީއަށް ބަލައި އާމްދަނީގެ ވަކި ނިޞްބަތަކަށްވުރެ އިތުރުވާބައިކަމަށް ރައީސް ނަޝީދުވަނީ މި ޕްރޮގްރާމް އިފްތިތާޙުކޮށްދެއްވަމުންވެސް ވިދާޅުވެފައެވެ.\nދިވެހި ރައްޔިތުންނަށް އަތްފޯރާފަށުގައި ބޯހިޔާވަހިކަން ފޯރުކޮށްދިނުމަށް ސަރުކާރުން ކުރަމުންގެންދާ މަސައްކަތްތަކުގެދަށުން، މާލެއާއި ހުޅުމާލޭގެ އިތުރުން އެހެން ޕްރޮވިންސް ތަކުގައި އަޅާ ފްލެޓްތަކުގެ 50 އިންސައްތަ ދޫކުރުމަށް ހަމަޖެހިފައިވަނީ ނިކަމެތިންނަށް ކަމަށް އެންސްޕާގެ ޗެއަރމަން އިބްރާހީމް ވަޙީދު ވިދާޅުވިއެވެ. އަދި މިހައުސިންގ ޔުނިޓްތަކާއި ފްލެޓްތަކުގެ ޑައުންޕޭމަންޓްގެ 50 އިންސައްތަ ދެއްކުމުގެ އިތުރުން މަހުކުލިން ބައެއް ދައްކައިދިނުމަށް ވެސް ސަރުކާރުން ވަނީ ނިންމާފައެވެ.


މާލޭގައި ހިންގި މާރާމާރީއެއްގައި އަނިޔާވި މީހަކު ހޯދަނީ – Dhen.mv\nޢާއިޝަތު ނުޒުހާ April 18, 2021 - 10:02 am\nމާލޭގައި ހިންގި މާރާމާރީއެއްގައި އަނިޔާވި މީހަކު ހޯދަން ފުލުހުން އިއުލާނު ކޮށްފިއެވެ.\nފުލުހުން ވިދާޅުވީ ފުލުހުންގެ ޖެނެރަލް އިންވެސްޓިގޭޝަން ޑިޕާޓްމަންޓަށް ހުށަހެޅި ތަހުގީގު ކުރަމުންދާ މާރާމާރީ މައްސަލައަކާ ގުޅިގެން އެ މާރާމާރީގައި އަނިޔާ ލިބުނު މީހާ ހޯދުމުގެ މަސައްކަތް ފުލުހުން ކުރަމުން އަންނަ ކަމަށެވެ.\n"މި މީހާއަކީ މިއަހަރުގެ މާރިޗު 29 ވަނަ ދުވަހުގެ ވަގުތެއްގައި ގ. ބަށިމާވިލާ ގޭގެ ކައިރީގައި ހަދަމުން ދިޔަ އިމާރާތެއްގެ ކައިރީގައި ބިދޭސީއެއްގެ ގައިގައި ދެ މީހަކު ވެގެން މާރާމާރީ ހިންގުމާ ގުޅިގެން އެ މާރާމާރީގައި އަނިޔާ ލިބުނު ފަރާތެވެ. އަދި މިހާތަނަށް ކުރެވެނު މަސައްކަތްތަކުން އެމީހާއަކީ ކާކުކަން ދެނެގަނެވިފައި ނުވެއެވެ." ފުލުހުން ވިދާޅުވިއެވެ.\nފުލުހުން ވަނީ މި މީހާއާ ގުޅޭ އެއްވެސް މައުލޫމާތެއް އެނގޭ ފަރާތެއް ނަމަ ޖެނެރަލް އިންވެސްޓިގޭޝަން ޑިޕާޓްމަންޓްގެ ނަމްބަރު 9631696 އަށް ގުޅުއްވައި، މިމައްސަލައިގެ އިންސިޑެންޓް ނަންބަރު ވިދާޅުވެ، އެމައުލޫމާތެއް ހިއްސާ ކުރެއްވުން އެދެމެވެ. މިމައްސަލައިގެ އިންސިޓެންޑް ނަންބަރަކީ 483099އެވެ.\nފުލުހުން ވަނީ މިފަދަ މައްސަލަތަކުގައި ރައްޔިތުން ދެއްވާ އެއްބާރުލުމަށް ޝުކުރު އަދާ ކުރައްވާފައެވެ.\nމާރާމާރީ ދިވެހި ފުލުހުން\nމިހާރު ރާއްޖޭގައި ތިބި ދެ ތަޖުރިބާކާރުންގެ އެހީތެރިކަން ލިބޭ: ފުލުހުން\nވިލިމާލެ މިސްކިތުގައި ނަމާދުގައި ހުރި މީހަކު މަރެއް ނުވޭ، އަނބުރައިގަނެގެން ވެއްޓުނީ\nފުލުހުންގެ ބެލުމުގެ ދަށުގައި ހުއްޓައި އަމިއްލައަށް މަރުވީ ދެ މަހަށް ބަންދުކޮށްފައި ހުރި މީހެއް


4 Sarahahdhehgai PCR Test Hadhan Fashanee - Vaguthu\nހަތަރު ސަރަހައްދެއްގައި ޕީސީއާރު ޓެސްޓު ހަދަން ފަށަނީ\nކޮވިޑް-19 އާއި ދެކޮޅަށް ކުރާ މަސައްކަތުގެ ތެރެއިން، ރާއްޖޭގައި ބައްޔަށް ޓެސްޓު ކުރެވޭ މިންވަރު އިތުރު ކުރުމަށް، ހަތަރު ސަރަހައްދުގައި ޕީސީއާރު ޓެސްޓު ހެދޭނެ އިންތިޒާމު ހަމަޖެއްސުމުގެ މަސައްކަތް ފަށައިފިއެވެ.\nހެލްތް އިމަޖެންސީ އޮޕަރޭޝަން ސެންޓަރު (އެޗްއީއޯސީ) އިން މިއަދު ބޭއްވި ނޫސްވެރިންގެ ބައްދަލުވުމުގައި ރައީސް އޮފީހުގެ ތަރުޖަމާނު ވިދާޅުވީ، ދެކުނުގެ އަތޮޅު ތަކުގެ ތެރެއިން ލ އަތޮޅާއި ގދ އަތޮޅު އަދި މެދުއަތޮޅުތަކުން ރ، ޅ ގައި ޕީސީއާރު ޓެސްޓް ކުރެވޭނެ ފެސިލިޓީތަކެއް ހެދުމުގެ މަސައްކަތް ކުރަން ނިންމާފައިވާ ކަމަށެވެ.\nމަބްރޫކު ވިދާޅުވީ، ފެސިލިޓީތައް މަހެއްހާ ދުވަސްތެރޭގައި ނިންމޭނެ ކަމަށް ބެލެވޭ ކަމަށާއި އެހެން ނަމަވެސް އެތަން ހަދާ ފަރާތްތަކުން މަހަކަށްވުރެ ގިނަ ދުވަސް ނަގާފާނެ ކަމަށް ބުނެފައިވާ ކަމަށް މަބްރޫކު ވިދާޅުވިއެވެ.\nއަލަށް ހަދާ ފެސިލިޓީތަކުން ދުވާލެއްގެ މައްޗަށް 300 ސުންކު ޓެސްޓް ކުރެވޭނެ ކަމަށް މަބްރޫކު ވަނީ ވިދާޅުވެފައެވެ.\nމާލޭގެ އިތުރުން ރާއްޖޭގެ ބައެއް ސަރަހައްދުތަކުގައި ކޮވިޑް ޕީސީއާރު ޓެސްޓު ހެދޭނެ އިންތިޒާމު ހަމަޖައްސާފައިވާއިރު ބައެއް ސަރަހައްދުތަކުގައި ޖީން އެކްސްޕާޓް މެޝެން ބޭނުން ކޮށްގެންވެސް ޓެސްޓު ހަދަމުން ދެއެވެ.\nމިވަގުތު އަތޮޅު ތެރޭގެ ގިނަ ރަށްތަކުން ކޮވިޑް-19 ޓެސްޓް ނުކުރެވޭތީ މިހާރު ވެސް ގިނަ ސުންކުތައް ގެންނަނީ މާލެއަށެވެ. އެހެން ކަމުން ނަތީޖާތައް ލިބުމުގައި ދިގު މުއްދަތެއް ނަގާތީ ގިނަ ބަޔަކު ވަނީ އެކަމުގެ ޝަކުވާ ކޮށްފައެވެ.\nމެއި 23, 2021 21:20\nމިކަމަށް ވަރަށް ބޮޑަށް ސަރުކާރު ތައްޔާރުވެފަ އޮތްކަމަށް ބުނީ، ފްލޯޓިން ހޮސްޕިޓާތައްވެސް ހުންނާނެ ވާހަކަ ބުނި، ކޮބައިތޯ އެތަންތަން\nމެއި 24, 2021 09:06\nމިއީ ފްލޯޓިންގ ސަރުކާރެއް...ހސްޕިޓަލް އަދި އޮތީ ފެނުއަޑީގަ...ވިލިމާލެބުރިޖުވެސް އަދި އަޑިގަ..ދުވަސްކޮޅެއްނަގާނެ..މިހާރުއެތަންތަން ފެންނާނީ ރިދޫ މަހަށް\nމެއި 23, 2021 22:47\nކިޔާނުކިޔާއެއް ނޭނގުނު. އަދިވެސް މާލެ ސަރަޙައްދުގައި އެކަނިދޯ ޓެސްޓް ހެދެނީ. އެންމެ ގޯސްވިޔަސް ކަންކުރެވޭގޮތަށް ތައްޔާރުވެފައޮތް ކަމަށް މިހުރިހާ ދުވަސްވީއިރު ތެޅިއަނގަ ކޮބާ؟ ބިލިއަނުން ފައިސާޚަރަދުކުރިކަމަށް ގޮވާނަގަނީ އަބަދު. ރާއްޖޭގެ ހުރިހާ ރައްޔިތުންނަށް ދެޑޯޒް ވެކްސިން ދެވޭވަރަށް ވެކްސިނެއްވެސް ނުހޯދުނު. ހާދަ ޤަބިލުކަމެއްނެތޭދޯ.\nމެއި 23, 2021 22:54\nމި ހާލަތަށް ދިޔައިރު އަތޮޅު ތަކުން ޓެސްޓް ނުހެދޭކަމީ މިކަމުގައި ސަރުކާރުގެ އިހުމާލު އިންތިހާއަށް އޮތްކަމުގެ އަލި ގަދަ ދަލީލެއް އަދި ރައްޔިތުންގެ ސަލާމަތާއި ރައްކާތެރިކަމަށް އެއްވެސް ފަރުވާލެއް ނުބަހައްޓާކަމުގެ ސާބިތުވާ ހެއްކެއް.\nމެއި 24, 2021 00:44\nފަށަނީ ގެންނަނީ އަންނަނީ ރާއްޖެއައް ކޮވިޑްއައިއްސުރެ މިނޫންއަޑެއްނީވޭ\nމެއި 24, 2021 00:51\nކުރަން ނިންމާފައޭ! މީގެ އަހަރުދުވަސްކުރިންވެސް ނިންމާފައި\nމެއި 24, 2021 04:15\nއަދި ތަންކޮޅެއް އަވަސް.އަނެއްކާ އެއުޅެނީ ގައުމުގެ ޚަޒާނާ ދިރުވާލާނެ ގޮތެއްހޯދަން.ތިތަނަތަން ހަދަން 1 ބިލިޔަން ދިޔައިއްޔާ9ބިލިޔަން ވީނުވީއެއް ނޭގި ގެއްލޭނެ.\nމެއި 24, 2021 07:10\nމާކުރިންވެސް ތިކަންކުރަންޖެހޭޔކަން އެނގިތިބެ ތިޔަކަން ނުކުރީ އެހެންވެ އަތަށް ގޮވާފައި ތިއޮތީ\nމީ ކުޑަކުޑަ ޤައުމެއް މިކަން ކޮންޓްރޯލް ނުވެގެން މިއުޅެނީ ސަރުކާރު ހިންގަން ތިބި ނާޤާބިލް ވެރިންގެ ސަބަބުން\nމެއި 24, 2021 08:47\nފްލޯޓިންގ ހޮސްޕިޓަލް ކޮބައިތޯ ނޫސްވެރިޔަކު ސުވާލުކޮށްލަދީބަލަ\nމެއި 24, 2021 08:54\nއަބަދު ކޮންމެވެސް ކޮމިޓީއެއް ހަދާ ޓާސްކް ފޯސްއެއް ހަދާ މޭޒެއްގެ ވަށައިގެން ތިބެ ހުސް އަނގަ ތެޅެވުން ކަމަކީ. ދެންއެހެންމީހުން ކުށްވެރިކުރުން. ފޮނި އަނގަ ތެޅެވުން ކަމަކީ. ކޮންމެ މީހަކު މޮޅެތި ފޯނު ހިފާލާފަ ފޯނުން ސްމާޓްވެފަ. ވާކަމެއް ހަރާމް. އެއްވެސް ރޭވުން ތެރިކަމއެއް ނެތްބައެއް. ފެށުނީއްސުރެ ހެޑްލައިންނިއުސް ހެދުން ކަމަކީ. ވާނުވާނޭންގޭ މީހުން ރަށރަށުގެ ސިއްހީ ޚިދުމަތްދޭ ތަންތނުގެ ވެރިންނަށް. މިމިހުންގެ ކަމަކީ ނަރުހުންނަށް އިންޒާރުދިނުން. ވަޒީފާގެ ބިރު ދެއްކުން. ކޮމިޓީ ސަރުކާރު.


އެ ހަނދާން –2– Esfiya\nހަޤީޤީ June 9, 2015\nއެ ހަނދާން – 2\n“ދަރިފުޅާ އީނާލް އެއީ އަރުޝަދުބެގެ އަންހެނުން ސަނާ ދައްތަ. ދަރިފުޅު މަންމަ ފަދައިން ހެޔޮ ވާނެ” ބައްޕަ އެހެން ބުނުމުން އަހަރެން ވަރަށް އުފާވިިއެވެ.\n“ވަރަށް ބިރުން ހުރިހެން ހީވަނީ.. ދަތުރު ބަލިވެފަ ދޯ. ހިނގާ ކޮފީ ބޯން. ޕާންވެސް ހުންނާނެ. އީނާލް އަށް އެންމެ މީރު މަސްހުންޏާއި ރޮށި ވެސް ހުންނާނެ” ސަނާ ދައްތަ އަހަރެންގެ އަތުގައި ހިފުމުން އަހަރެންނައް ބަލާލެވުނީ ބައްޕައަށެވެ…… “އަރުޝަދު… އަހަރެންނައް ހުރެވޭކަށްނެތް. ތި ދެމަފިރިންގެ އަތް މައްޗައް އަހަރެން މި ދޫކޮށްލަނީ އަހަރެންގެ ދެލޮލުގެ ދެ ނޫރު. މި ދަރިފުޅައް އިހާނެތި ގޮތެއް ނުހަދާތި. މިގޭގައި މިމަންޖެ ހޭދަކުރާ ދުވަސްތަކުގައި އަރުޝަދުމެންގެ ދެމަފިރިން ހިތްހަމަނުޖެހޭ ކަމެއް ފެނިއްޖެނަމަ އަހަރެމެންގެ ޒަމާންވީ އެކުވެރިކަމަށްޓަކައި ނަމަވެސް އެދަރިފުޅައް މާފު ކޮށްދޭތި” ގޭ ދޮރާ ދިމާލައް ބައްޕަ ދާން ފެށުމުން އަހަރެން ދުވެފައިގޮސް ބައްޕަގެ އަތުގައިހިފީމެވެ. “ބައްޕަ ކޮންތާކައްދަނީ. ބައްޕަ ވެސް އުޅޭނީ މިގޭގައެއް ނޫންތަ. ބައްޕަ ދިޔައިމަ އަހަރެންކިހާ އެކަނިވާނެ”…. އަހަރެން ދެރަވީމަ ބައްޕަ ދެރަވާނެކަން އެނގޭއިރުވެސް އަހަރެން ބޭނުންވީ ބައްޕަ އެގޭގައި އަހަރެން ކައިރީގައި ހުންނާށެވެ. އަހަރެންނައް ހީލެވުނީ އަހަރެން އެއްކޮޅައް އަރުޝަދުބެ ވެސް ހުރީމައެވެ.\n“ބައްޕަ ދާނީ ބޯޓައް. ވަރަށް ބައިވަރު މަސައްކަތް ވެސް ހުންނާނެ. އެކަމަކު ބައްޕަ ގިނަގިނައިން މިގެއަށް އަންނާނަން. މިފަހަރު ބޯޓުވެސް ރަށައް ދާނީ ތަންކޮޅެއް ފަހުން. އެހެންވީމަ އަވަހަށް ގޮސް މަސައްކަތް ނިންމާފަ އަވަހައް އާދެވޭނެ. ދަރިފުޅު ފޫހިފިލުވަން މިގޭގަ އަދި އެކަކު ހުންނާނެ”…..\nހެވަންރޫންގޭގައި އަހަރެން ބީރައްޓެއްސެއްހެން އުޅުނަސް މަޑުމަޑުން އެގެއަށް ހޭނެން ފެށިއެވެ. އެ ގެއަށް އައިފަހުން އަހަރެންނައް އާ ރައްޓެއްސެއް ވެސް ލިބިއްޖެއެވެ. އަރުޝަދުބެއާއި ސަނާ ދައްތަގެ ދަރިފުޅު އަރޫން އެދެމަފިރިންހާ ހެޔޮ ވެފާ ރައްޓެއްސެވެ. ފުރަތަމަ ތިން ދުވަހު އަރޫން އަށް އަހަރެން ފިލައިގެން އުޅުނީ ލަދުންނެވެ. އެކަމަކު ކޮންމެފަހަރަކުވެސް އަރޫން އިސްވެ ވާހަކަ ދައްކަން ފެށުމުން އަހަރެންގެ ހިތުގައި އަރޫން އާއި ދޭތެރެއޮތް ދުރުކަން ކެނޑި ވާހަކަދެކެވެން ފެށުނެވެ. އަހަރެންގެ އައިޑީކާރޑް ހެއްދުމުގެ ކަންތަކުގައި އެންމެ ގިނައިން އުޅުނީވެސް އަރޫންއެވެ. ކޮންމެ ދުވަހަކު ނާދެވުނަސް ބައްޕަވެސް އަހަރެންނާއި ބައްދަލްކުރަން އެގެއަށް އައިސް ހަދައެވެ. އެ ދުވަސްތަކުގައި ބައްޕަ އެނބުރިދަނީ އަހަރެންގެ އުފާވެރިކަން ފެނި ހިތްހަމަޖެހިގެން ހުރެއެވެ. އަރުޝަދުބެ އާއި ސަނާ ދައްތަގެ އެދުމުގެ މަތިން އަރޫން އަހަރެން ގޮވައިގެން ފިލްމު ބަލަން ދިޔުމާއި ހިނގާލަން ދިޔުމާއި އައިސްކްރީމް ބޯން ދާން ފެށިއެވެ. ސަނާދައްތަމެން އަހަރެންނައް އެންމެ ޖޯކް ޖެހީ އަރޫްންއާއެކު ބޭރަށް ދާން އޮތް ދުވަހެއްގައި އަހަރެން ބައްޕަ ކައިރީގައި ހުއްދަ ހޯދީމައެވެ. ދުވާލަކު އެއްފަހަރު ރަށު ބޫތައް ގުޅައިގެން އަހަރެން މަންމައާއި ކޮއްކޮމެންނާއި ވާހަކަދައްކާ ހަދަނީ އަރޫންގެ ފޯނުންނެވެ. ރަށުގެ ފޯނުބޫތާއި އެންމެ ކައިރީގައި އަހަރެމެން ގެ ހުރުން އެއީ ނަސީބެކޭ އަހަރެން ހިތައް އެރިއެވެ.\n“މަންމާ…އުމަރުބެ ކައިރީގައި ބުނަންވީނުން އީން އެއްކޮށް މިގޭގަ ބަހައްޓަދޭށޭ”…. އެއްދުވަހެއްގެ ރޭގަނޑު ކެއުމުގައި އިނދެ އަރޫން ސަނާދައްތަ ކައިރީގައި ބުންޏެވެ. އަހަރެން އެންމެ ހައިރާންވީ އަރޫން އަހަރެންނައް އެހާ ލޯބި ނަމެއް ދިނީމައެވެ.\n“ދަރިފުޅާ އީނާލް ވެސް ކިޔެވުން ނިމެނީނުން. ބައްޕަ އޮތީ މާކުރިންވެސް އުމަރުބެއާއި ވާހަކަދައްކާފަ އީނާލް ކިޔަވާ ނިމުމުން މިގެއަށް ގެންނަން” ސަނާދައްތަ އެހެންބުނުމުން އަރޫން އަހަރެންނައް ބަލާލަފަ ހީލިއެވެ. އަހަރެންވެސް ހީލީމެވެ.\nދުވަސްތައް ފާއިތުވަމުން ގޮސް ސްކޫލްތައް ހުޅުވެން ހަފްތާއަކައް ވުމުން ރަށައް ދިޔުމައްޓަކައި އަހަރެން ދަތުރައް ތައްޔާރުވާން ފެށީމެވެ. ފުރަން ހަމަޖެހިފައިއޮތް ދުވަސްނޫން އަނެއްދުވަހު އަރޫން އާއި ސަނާދައްތަ އަހަރެން ގޮވައިގެން ޝޮޕިންގްއަށް ދިޔައެވެ. އެތައް ބައިވަރު ހެދުމާއި ރީތިވާ ސާމާނާއި ކިޔަވަންބޭނުންވާ ސަމާނު އަހަރެންނައް ހަމަކޮށްދިނީ ސަނާ ދައްތައެވެ. އަރޫންގެ ފަރާތުން އަހަރެންނައް ބައެއް ޕާސްޕޭޕަރ ވެސް ލިބުނީ އަހަރެން އެކަމައް ނުވެސް އެދި ހުއްޓައެވެ. އަހަރެން ފުރުވަން އަރުޝަދުބެއާއި ސަނާދައްތަގެ އިތުރުން އަރޫން ވެސް އައިސްތިއްބެވެ. އަހަރެން އަރޫން އާއި ސަލާން ކޮށްލި ވަގުތު އަރޫން އަހަރެންގެ ފިނިވެފައިވާ އަތްތިލައަށް ފިތާލިއެވެ. އަހަރެން އިސް އުފުލާ އަރޫން އަށް ބަލާލުމުން އެއްލޯމަރާލި ގޮތުން ވަރަށް ލަދުގަތެވެ. ޢަރުޝަދުބެއާއި ސަނާދައްތަ ވެސް އަހަރެންގެ ބޮލުގައި ފިރުމާލާފައި އަދި އަވަހައް އަންނަންވާނޭ ބުނީ ނިކަން ލޯބިންނެވެ.\nބޯއްޓައް އެރިއްސުރެ ފެށިގެން އަހަރެންނައް ފާހަގަކުރެވުނު ކަމަކީ ބައްޕަ ވަރަށް މާޔޫސްވެފައި ހުރިކަމެވެ. އަހަރެން އަހާލުމުން އެއްވެސް ކަމެއް ނުވެއޭ ބުނެ ވާހަކަ އޮޅުވާލި ގޮތުން ބައްޕަ ކޮންމެވެސް ކަމެއް ސިއްރު ކުރާކަން އަހަރެންނައް އެނގުނެވެ. އަހަރެން ހިތްހަމަޖައްސާލީ ރަށައް ދެވުމުން އެކަންވެސް އެނގޭނެޔޭ ހިތާއެވެ. ހިތްހަމަޖެހުމާއެކު އަހަރެން ދެލޯ މަރާލީ ދެލޮލައް ބަރުވާން ފެށުމުންނެވެ. މާލެއަށް މިކުރެވުނު ދަތުރުގައި އަހަރެންނައް އެނގުނު އެއްޗަކީ ނިކަމެތި މީހާއަށް ގަދަރުކުރާ އެމީހާގެ އިހްސާސްތައް ދެނެގަންނަ އެކަކު ހުރެދާނެއޭ ބައްޕަ އެ ބުނިބުނުން އެއީ ވަރަށް ބޮޑު ތެދެއްކަމެވެ…… މަންމައަށް އަހަރެން ފެނުމާއެކު މަގޭ ދަރިފުޅާއޭ ކިޔާ އަހަރެން ގައިގާ ވަރަށް ބާރަށް ބައްދާލިއެވެ. ކޮއްކޮމެންވެސް ހީވަނީ އުފަލުން އެހެން ކަމެއްހެންނެވެ.\nބައްޕަގެ ދަބަސް ކޮޓަރީގައި ބެހެއްޓުމާއެކު ކޮއްކޮމެން އެ ދަބަސް ހާވަން ފެށީ ވަކިލާރި ހޯދުމަށެވެ. އެމީހުން ބޭނުންވާ ވަރަށް ވަކިލާރި ލިބުމާއެކު އަލާން ކުރީގައި ހުރެގެން ގެއިން ނިކުތުމައް ދުއްވައިގަތީ ކީއްކުރަންކަން އަހަރެންނައް އެނގެއެވެ. އަހަރެން ކޮއްކޮމެންނައް ގެނައި ހަދިޔާ އެމީހުންނައް ހަވާލުކުރީ ހަވީރު ސައި ބޯން އިނދެއެވެ. ސާއްކޮ އާއި ޒީއްކޮ އަށް ގެނެސްދިނީ ރަތްކުލައިގެ ސްކާރޓަކާއި ގަމީސްކޮޅަކާއި ހަމަ އެކުލައިގެ ބޮލުގަޖަހާ ދައްޗަކާއި ބޫޓެކެވެ. އަލާން އަށް ވެސް ސޯޓްބުރިއަކާއި ގަމީހެކެވެ. އަދި އަރުޝަދުބެއާއި ސަނާދައްތަ ވެސް މަންމަ އާއި ބައްޕައަށް ވަރަށް ބައިވަރު ހަދިޔާ ދިނެވެ. އެ ދެމަފިރިންގެ ހެޔޮ ކަން ފެނި މަންމަ ވެސް ހުރީ އަޖައިބު ވެފައެވެ. ކުއްލިއަކައް އަރޫން މަތިން ހަނދާންވެ އަހަރެންނައް ހިނިތުންވެލެވުނެވެ. މަންމައާއި ދިމާލައް ބަލާލެވުނީ އަރޫންގެ ވާހަކަ މަންމަ އަށް ކިޔައިދެންވީ ކަމަށް ހިތާއެވެ. ނަމަވެސް ފަސް ޖެހެވުނީ މަންމަ ހިތައް އަރާފާނެ އެއްޗެއް ނޭނގޭތީއެވެ.\nއެރޭ ނިދަން އޮވެފައި އަހަރެންނައް ހޭލެވުނީ ވަރަށްބޮޑަށްް ފާހާނާއަށް ދާން ޖެހިގެންނެވެ. އެހެންނަމަވެސް އަހަރެންގެ ފިޔަވަޅުތަކައް ހުއްޓުމެއް އައީ މަންމަ އާއި ބައްޕަ ދައްކަމުންދިޔަ ވާހަކަ އަޑުއިވިފައެވެ. އެވަގުތު އަހަރެންގެ ހިތް ނުހުއްޓުނީ ހަމަ ކިރިޔާއެވެ. ހުރި ފިޔަވަޅުމަތީގައި ހުރެ ކުރިއަށް ފިޔަވަޅު އަޅަން ފެށުނީ އެވާހަކަތައް އަޑުއިވޭ ހިސާބުގައި އަހަރެން ހުރިކަން މަންމަ އާއި ބައްޕައަށް އަންގާދިނުމުގެ ގޮތުންނެވެ. މަންމަ އާއި ބައްޕަ ދެއްކީ ސާއްކޮ އާއި ޒީއްކޮގެ ސްކޫލް ފޮތްތައް ނުލިބުނު ވާހަކައެވެ. އަލާން އަށް ވެސް ސްކޫލް އެއްޗެހި ހަމަނުވި ވާހަކައެވެ. ބޯޓު ބޮޑު މީހާއާއި ޖެހުނު މައްސަލައެއްގައި ޒުވާބުކޮށް އެ ބޯޓުން ފޭބި ވާހަކައެވެ.\n“ބައްޕާ…. މަންމާ” ރޮވިފައިވާ އަޑަކުން އަހަރެންނައް މަންމަ އާއި ބައްޕަ އަށް ގޮވާލެވުނެވެ. “ކޮއްކޮމެން ސްކޫލައް ނުދަންޏާ އަހަރެން ވެސް ނުދާނަން ސްކޫލަކައް” މަންމަ އާއި ބައްޕަ ދެއްކި ވާހަކަ އަހަރެންނައް އަޑު އިވުނުކަން އެނގުމުން މަންމަ ބައްޕަ އާއި ދިމާލައް ބަލާލިއެވެ. ކޮޓަރިތެރޭގައި ހުރި ފަތްޖެހިއެނދެއްގައި މަންމަ އާއި ބައްޕަ އިށީނދެގެން އިންއިރު އަހަރެން އިށީނީ މަންމަ އާއި ބައްޕަގެ ދެމެދުގައެވެ.\n“ނޫން ދަރިފުޅާ މި މަންމަ އާއި ބައްޕަގެ ހުރިހާވެސް އުންމީދަކީތީ. މީ ދަރިފުޅުގެ އެންމެފަހު އަހަރު. ދަރިފުޅު ސްކޫލައް ދާންވާނެ. ދަރިފުޅު ބުނީމެއްނު މަންމައާއި ބައްޕަ ފަހްރުވެރިވާފަދަ ވަނައެއް ހޯދާނަމޭ” މަންމަ ރޮމުން ވާހަކަދައްކަމުން ދިޔައިރު ބައްޕަ އިނީ އިސްޖެހިފައެވެ. “އެކަމަކު މަންމާ.. ކޮއްކޮމެން ހާދަ ދެރަވާނޭ. އަހަރެން މިފަހަރު ސަނާދައްތަމެން ގެއިން ކޮއްކޮމެންގެ ނަންކޮޅު ވެސް އެމީހުން އެންމެ ބޭނުންވާ ގޮތައް ނިންމައިގެން އައީ. އެހެންނޫނަސް ޕްރިފެކްޓެއް ގޮތައް އަހަރެން ހުންނަތާ ތިން އަހަރު ވިޔަސް މިފަހަރު އަލާން ވެސް މީ ޕްރިފެކްޓެއް ގޮތުގަ ސްކޫލައް ދާނެ ފުރަތަމަ އަހަރު. އަނެއްކޮޅުން ސާއްކޮ އާއި ޒީއްކޮ މުޅިން އަލައް ސްކޫލައް ދެވޭތީ ނުލާހިކު އުފަލުން ތިބީ. މިރޭވެސް ނިދަން އަރާ ތިބެ އަލާން ކައިރީގައި ކިޔާ އަޑުއިވޭ މިފަަހަރު އެމީހުންވެސް ދާނީ ދޮންބެއާއި ދައްތިއާއެކު ބޮޑު ސްކޫލަށޭ” އަހަރެން މިހެން ބުނުމުން ބައްޕަ ތެދުވެގެން ގޮސް ކޮޓރީގެ ދޮރުކަނީގައި އެއް އަތް ވިއްދައިގެން އަހަރެންނާއި މަންމައަށް ފުރަގަސް ދީގެން ހުއްޓުނެވެ. އަހަރެން ގޮސް ބައްޕައާއި ދާދި ކައިރީގައި ހުއްޓުމުން ބައްޕަ އަހަރެންނައް ބަލާލުމައްފަހު އަހަރެންނައް ވިސްނައިދިނީ މާތްﷲ ވޮޑިގެންވަނީ ކެތްތެރިންނާއެކު ކަމަށާއި ، ހުރިހާ ކަމެއްވެސް އެންމެ ގާތުން ދެކެ އަދި ދެނެ ވޮޑިގެންވަނީ އެކަލާނގެ ކަމެވެ. އަދި ކޮންމެ ކަމެއްވެސް މެދިވެރިވާނީ އޭގެ ފަހަތުގައި ރަނގަޅު ކޮންމެވެސް ސަބަބެއް އޮތުމުން ކަމުގައި ބުންޏެވެ. ފަގީރުންނަކީ މުއްސަނދިންގެ އަޅެއް ނޫންކަމަށާއި ދިރިއުޅުމަކީ އިމްތިހާނެއް ކަމެވެ. ކަމެއް ކުރިމަތިވާއިރަށް މާޔޫސްވެ ކަރުއެލުވާލުމުގެ ބަދަލުގައި ހިތްވަރާއެކު އެކަމަކާއި ކުރިމަތިލާން ޖެހޭނެކަމެވެ. ގޮތް ހުސްވާނީ މަރުވުން ކަމަށާއި ، އެއްދޮރު ބަންދުވިއްޔާ އަނެއްދޮރު ހުޅުވޭނެ ކަމެވެ. އެގޮތުން ބައްޕައަށް ވެސް ގޮތެއް ފެނިއްޖެ ކަމަށާއި އިރާދަކުރެވިއްޔާ ކުރިއަށް އޮތް ތަނުގައި ދިރިއުޅުމުގެ ފެންވަރު ރަނގަޅުވާނެކަގައި ބައްޕަ ބުންޏެވެ. މިރޭ އިޝާ ނަމާދު ކޮށްގެން ބައްޕަ މަސައްކަތްކުރި ބޯޓުގެ ބޮޑުމީހާގެ ގެއަށް ދިޔައީ ފާއިތުވި ތިން ހަފްތާގައި ކުރި ތިން ދަތުރުގެ ލާރިބަލާ ކަމަށާއި އަދި އެކުގައި މުދިންބެވެސް ދިޔަ ކަމުގައި ބުންޏެވެ. ނަމަވެސް އަންނަން ޖެހުނީ ހުސްއަތާ ކަމުގައެވެ. ބޯޢްޓު ބޮޑުމީހާ ބުނާގޮތުން ވިއްޔާ ލާރި ހައްގުވާވަރަށް ބައްޕަ އަށް މަސައްކަތެއް ނުކުރެވެއެވެ. މުދިންބެ އެދުނީ މުދިންބެ ދޯނިން މާދަމާއިން ފެށިގެން މަހަށް ދާން ފަށަންވީކަމުގައި ބައްޕަ ބުންޏެވެ. ތަނަވަސްކަން ދެއްވާ ފަރާތުން އެ ނިގުޅައިގަތުމުގެ ބާރު ހަމަ އެފަރާތައް ލިބިގެން ވާކަން އެކަހަލަ ބޮޑާ މީހުންނައް ނުވިސްނޭނެ ކަމުގައި މުދިންބެ ބައްޕަ ގާތުގައި ބުނިކަަމަށް ބައްޕަ ބުންޏެވެ. ވީއުފަލުން އަހަރެންނައް ބައްޕަ އަތުގައި ބައްދާލެވުމުން ދުރުގައި ހުރި މަންމަ ވެސް އައިސް ފަހަތުން އަހަރެން ގައިގާ ބައްދާލިއެވެ.\nއަހަރެންނައް ހިނިތުންވެލެވުނީ މުދިންބެ ގޯތި މަސްދޯންޏަކީ މަސްވެރިކަން ކުރުމުގައި ރަށުގައި އެންމެ ކުރީގައި އުޅޭ ދޯނި ކަމުގައި މީހުން ބުނާ އަޑުއިވޭތީ އާއި ކުރިއަށް އޮތް ތަނުގައި ބައްޕައަށް ވަރަށް ލާރި ލިބޭނޭ ހިތައް އެރުމުންނެވެ. ނަމަވެސް ހަމަ އެހިނދުކޮޅުގައި އެ ހިނިތުންވުން ފިލައިގެން ދިޔައީ ކޮއްކޮމެންނައް ސްކޫލައް ނުދެވޭނެކަން އެނގުމުން އެކުދިން ދެރަވާނެވަރު ހިތައް އެރުމުންނެވެ. އަދި އަހަރެެމެން ނިކަމެތިިންނާއި ދޭތެރެ އެހާ އިހާނެތިކޮށް ކަންތައްކުރި އެ ބޯޓު ބޮޑު މީހާއަށް މިދުނިޔެމަތީގައި އެކަން ދެއްކެވުމައް އެދި ދުޢާ ކޮށްލެވުނެވެ. އަދި އަހަރެމެންގެ ހައްގު އަހަރެމެންނައް ލިބޭނޭ ދުވަހެއް އަންނާނެކަން އެމީހާއަށް ނޭނގެނީހޭ ހިތައް އެރުމުން ހިތާހިތުން އެމީހާއަށް މަލާމާތްވެސް ކޮށްލެވުނެވެ.\nޖެހިގެން އައި އާދީއްތަ ދުވަހު ސްކޫލައް ނުދެވުނު ސަބަބު އަލާން އަށް ވިސްނުނަސް ސާއްކޮ އާއި ޒީއްކޮއަށް ނުވިސްނުމުން އެހެންކުދިން ސްކޫލައް ދާ މަންޒަރު ބަލަން ގޭ ދޮރުމަތީގައި ދެކުދިން ތިބީ ތުންފިއްތާލައިގެންނެވެ. ސާއްކޮއަށް ރޮވިފައިހުރިއިރު ޒީއްކޮވެސް ހުރީ ހަމަ އެހާލުގައެވެ. މަންޒަރު ފެނުނު މީޙަކު ހިތްފަޅައިގެންދާ ވަރު ވާނެކަން ޔަގީނެވެ. އަހަރެން ސްކޫލައްދާން ތައްޔާރުވެގެން ކޮޓަރިން ނިކުތް އިރު ފަތްޖެހިއެނދުގައި ބޯމައްޗައް އެތް އަތް ލައިގެން އޮށޯވެގެން އަލާން އޮތް ގޮތުން އަހަރެންވެސް ވަރަށް ދެރަވިއެވެ. ގޭ ދޮރުމަތީގައި ތިބި ސާއްކޮ އާއި ޒީއްކޮ ގޭތެރެއަށް ވައްދާ ޗޮކްލެޓެއްދީ ހައްދާލީމެވެ. އަދި ދެކުދިންނައް ވަކިވަކިން ދޮނެއް ދިނުމައްފަހު ސްކޫލައް ދިޔުމައް އަހަރެން ގެއަށް ނިކުމެގެން ދިޔައިރު އަހަރެންގެ ހިތް އޮތީ ރޮއެލަރޮއެލައެވެ.\nމުދިންބެ ދޯނިން ބައްޕަ މަހަށްދާން ފެށިތާ ދެ ހަފްތާވީއިރު އެ ދޯނީގެ މަސްވެރިކަން ރަނގަޅުކަމުން ބައްޕައަށް އެއްފަހަރާ ފަސް ހާސް ރުފިޔާ ލިބުނެވެ. އެއީ އެހާ ބައިވަރު ލާރި އެއްތަނަކުން ފެނުނު ފުރަތަމަ ފަހަރުކަމުން އަހަރެންހުރީ ހުޅުވުނު އަނގަ ލައްޕަން ނޭނގިފައެވެ. އިސާހިތަކު ކޮއްކޮމެންގެ ސްކޫލް ކަންތައް ހަމައަކައް އެޅި ސްކޫލައް ދެވޭ ވަރު ވިއެވެ. ކުޑަ ދެމީހުން އެއްތާކު ދެފައި ހަރުނުލައެވެ. އެކަކު އަނެކަކުގެ ފަންސޫރު ، ފުހާ ރަބަރު ، ތުނޑުޖަހާދަތި ހިފައިގެން އެމީހުންގެ ކުދި ދަތްތައް ފެންނަ ވަރަށް ހީލައިގެން ތިބިއިރު އަހަރެންގެ ހިތައް ބުނެދޭން ނޭނގޭ ހިތްމަޖެހުމެއް ލިބިގެންދިޔައެވެ. އަލާން އަށް ވެސް ގެއްލިފައިހުރި ބައެއް ފިލާވަޅުތައް ޓީޗަރުންނާއި އަދި އެ ގްރޭޑުގެ ބައެއް ކުދިންނާއި ވާހަކަ ދައްކައިގެން އަހަރެން ހޯދަދިނީމެވެ.\nދުވަހަކީ ފެބްރުއަރީ މަހުގެ ބާރަ ވަނަ ދުވަހެވެ. އެއީ އަހަރެންގެ ސޯޅަވަނަ އުފަންދުވަހެވެ. އަހަރެމެންގެ ކުޑަ އާއިލާ ތިބީ ހަވީރުގެ ސަޔައް އިންސާފުކުރާށެވެ. ކުޑަދެބެންގެ ފަރާތުން ބާރތްޑޭ ކާރޑްއެއް ލިބުނުއިރު އަހަރެން ހިނިއައީ އެކާރޑްގައި ހުރި އެމީހުންގެ އަތު ކުރެހުން ފެނިފައެވެ. އަދި އަހަރެން ކައިރިއަށް އެންމެ ހިނިއައީ އަލާން އަހަރެންނައް ދިން ހަދިޔާ ފެނުމުންނެވެ. ގެއާއި އެންމެ ދުރު ހިސާބުގައި ހުންނަ ހޮޓަލުން އަހަރެންނައް ބަޖިޔާ ގެނެސްދިީފައި ހުރުމުންނެވެ. އަލާން ގެނެސްދިން ހަދިޔާ ފެނުމުން އަހަރެންނައް ހީލެވުމުން މަންމަ އާއި ބައްޕަވެސް ހީލިއެވެ. މަންމަ އާއި ބައްޕަގެ ފަރާތުން އަހަރެންނައް ލިބުނީ ތަޅުދަނޑިއެކެވެ. އޭގެއާއި ބެހޭގޮތުން އަހަރެން ބައްޕާއާއި ސުވާލުކުރުމުން ބައްޕަ ބުނީ މިހާރު އަހަރެމެން ނިދާ ކޮޓަރިއާއި އިންވެގެން ހުރި ކައްކާ ކޮޓަރީގެ ކުރިމައްޗައް ހުރި ކޮޓަރި އެއީ އަހަރެންނައް ހާއްސަ ކޮޓަރިކަމުގައެވެ. އެ ކޮޓަރީގައި ސިންގަލް ބެޑެއް ހުންނާނެ ކަމަށާއި ކުޑަ އަލަމާރިއަކާއި ފޮތްކިޔާ މޭޒަކާއި ގޮނޑިއެއް ހުންނާނެ ކަމުގައި ބައްޕަ ބުންޏެވެ. އަދި ކޮޓަރިއާ އެއްކޮށް ފާހާނާ ވެސް ހުންނާނެ ކަމުގައި ބައްޕަ ބުންޏެވެ. އަހަރެން އެ ކޮޓަރި ދޮރު ހުޅުވައިގެން ބެލިއިރު ކޮޓަރީގެ ފާރުގައިވެސް ހުރީ އަހަރެންނައް އެންމެ ރީތި ފިޔާތޮށި ކުލައެވެ. އަހަރެން ހަނދާންވީ މިދިޔަ ދުވަސްތަކު މީހަކު ގެނެސްގެން ބައްޕަ އެ ކޮޓަރީގެ ބައެއް ތަންތަން މަރާމާތު ކުރިއިރު އަހަރެން ސުވާލު ކުރުމުން އެއީ ބޭނުމެއް ޖެހިދާނެކަމަށް މަރާމާތުކުރާ ކޮޓަރިއެއް ކަމަށް ބުނެ އެ ކޮޓަރީގެ ފާރުގައި ލާނެ ކުލަވެސް އަހަރެން ކައިރީގައި އެހި ހަނދާނެވެ. މަންމައާއި ބައްޕަ އަހަރެންދެކެވާ ލޯބި ފެނުމުން އަހަރެންނައް އުފަލުން ރޮވުނެވެ. އަހަރެންގެ އެދުމުގެ މަތިން މަންމާ އާއި ބައްޕަ އެއްބަސްވީ ކޮންމެރެއަކު ސާއްކޮ އާއި ޒީއްކޮ އަހަރެން ކައިރީގައި ނިންދެވުމަށެވެ.\nއެރޭ ރޭގަނޑު ކާން އިނދެ ބައްޕަ އަހަރެން ކައިރީގައި ބުނީ އަހަރެންގެ ކޮޓަރީގައި ހުރި އަލަމާރީގެ ކުޑަ ވަތްގަނޑު ތެރޭގައި އަދި އެއް ހަދިޔާ އޮންނާނެ ކަމަށެވެ. ކައިގެން ގޮސް އެންމެ ފުރަތަމަ އަހަރެން ފާހާނާ އަށް ވަދެ ގައި ދޮވެލައިގެން ނިކުމެ ފޮތްކިޔާން ތައްޔާރު ވެލީމެވެ. މެންދުރުފަހު ސްކޫލުން އައިސް ހަދަން ޖެހޭ ހުރިހާ ހޯމްވޯރކްތައް ނިންމާތީ ރޭގަނޑުގެ ވަގުތު ތަކުގައި ދީފައި ހުންނަ ފިލާވަޅުތައް މުޠޯލިއާ ކުރުމުގައި އަހަރެން ހޭދަ ކުރަމެވެ. އަދި ކޮއްކޮމެންނަށް ފިލާވަޅުތައް ބުނެދީ ހަދަމެވެ. ކުއްލިއަކަށް އަހަރެން ހަނދާންވީ ބައްޕަ ބުނި ހަދިޔާ މަތިންނެވެ. ދުވެލާފައި ގޮސް އަހަރެން އެ ވަތްގަނޑު ހުޅުވާލިއިރު ސިލްވަރ ކުލައިގެ ގަނޑަކުން ޕާރުސަލް ކޮށްފައި އިން ގިފްޓެއް އޮތެވެ. މަންމަ އާއި ބައްޕަ މިފަހަރު މިދިނީ ކޯއްޗެއް ބާވައޭ ހިތާ އެނދައް އަރާ އަހަރެން އެނަގާ ކަނޑާލީމެވެ. އެންމެފަހުގެ މަޝްހޫރު މޯބައިލް ފޯނެއް ފެނުމުން މަންމަ އާއި ބައްޕަ މިވަރުގެ އަގުބޮޑު އެއްޗެއް އަހަރެންނައް ދިނީ ކީއްވެބާއޭ ހިތައް އެރިއެވެ. ފޯނުލާފައި އޮތް ފޮށި ތެރޭގައި އޮތް ކާރޑް އަހަރެންނައް ފެނުމުން އެނަގާ ބަލާލި އިރު “ހެޕީ ބާރތް ޑޭ އީން” ޖަހާފައި އޮށްވާ ފެނުމުން އެންމެ ފުރަތަމަވެސް އެއީ އަރޫންގެ ކަމެއްކަން އެނގުނެވެ. އަހަރެން ފޯނައް ބަލާލީމެވެ. އަދި ފޯނު އޮން ކޮށްލުމާއެކު މެސެޖްތަކެއް އަންނަން ފެށިއެވެ. އަރޫން ޖަހާފައި އިން ނަމުން އަންނަމުންދިޔަ މެސެޖްތައް އަހަރެން ކިޔާލީމެވެ. އަހަރންގެ އުފަންދުވަހު ހަދިޔާއެއްގެ ގޮތުން އަރޫން އަހަރެންނައް މިދިން ހަދިޔާ ވަރަށް ކަމުދިޔައެވެ. އެކަމަކު ވިސްނަމުން ދިޔައީ މަންމަ އާއި ބައްޕަ ސުވާލުކޮށްފިއްޔާ ދޭނެ ޖަވާބެއް އަހަރެންނައް ނޭނގޭތީއެވެ. ކުއްލިއަކައް އަހަރެން . ސިއްސައިގެންދިޔައީ ކޮޓަރީގެ ދޮރުހުޅުވާލާފައި ވަން މަންމަ އާއި ބައްޕަ ފެނުމުންނެވެ.\nVaahaka v reethi……kudoo v gina vaahaka kiyan bt cmnt eh kuraa fst time mee mi part ga himanaafai va ibaraai kolhu v furihama adhibmeaning full….\nvvvvv reethi ingey mi part wex ushaali . plx avahah up koh dhyba. ehen noony kiyun therin fuuhi vedhaaneeh nu. BTW when next part . GOD LUCK . KEEP GOING\nVvvvvv nice mi. Part vzzz plzz update soon dear..\nVvvvvvv reeethi Mi vaaahaka\nVarah asaru kuri mi part kiyafa. Vaahaka varah reethi\nMi part vex v v v v reethi.. Dhen anna part vex v nice vaane kamah ummeedhu kuran.. Best of luck 🙂\n🙂 alhe february 13 ah hadhaali nama . its my birthday. he he he he\nFan of storys\nHoody example Akah nagaigen ushaali ves avahah story ge remaining part thah mi ah Vure dhigu koh up kuraane kamah hope kuran. BTW story is v.nice\n🙂 sorry god luck eh noo ingey. good luck\nThnk you very much lovely ppl… ☺ v avahah up koh dheynan… insha allah…\nVaahaka haadha reecheyy.. maasha allah\nWaiting4yhe nxt prt..\nAvahah up khdhehhey, plxxx\nkon iraku kan bune vi dhaane tha? USHAALI\nMi site ga hoody. ekani. Dhw fast koh story kiyuntherin naai hisaaabah genes dheny….\nE eyee hama thi kahala adi nubai kiyuntheringe sababun mii sitega vaahaka up kuraahitheh nuvaane ehves liyuntheriaku.ma vaa salaam . Umeedh kuran ushaali ah vaahaka huttalan jehy varu nukuraane kamah.\nAslu raaya bunan tha rangalhu vaahaka eh..aslu raaya aka neynge when myhun liyaahen reethi koh story liyakah..\nEhen. Myhun ngey\nso that means, raya esfiya site ah story liyun huttaaly negetive comments maa ginain libei thyey dho?ekamu negetive comment ah nubalaa story liye nimaalaba . eyrun thimaa ah kurierun libeyny . plx luunaa story up koh dhy nimaalaba. varah reethiestory ge2vana bai\nRaya thibunee thedhe mi meehunakah noon egeynee liyaane varakaai aharemenge ideas thaken.hurihaa kamakaa behenvee liyaa dhiguminaa liyaa gothaa hurihaa echehkaa medhu goi kiysnvee . Mimeehunakah nun dho egeynee liyevey vareh liyaane gotheh. Igey naa amila ah liyan veenu.ehn meehunves haadha time eh waste khgeney mikan kuranee evaru nuviney baeh mee.vvv foohi vey mi sitege kiyuntherin dheke.enme naky hoody fafha copy kuraa baeh nooneynu\nThyves. Kiyun therieh nu tha????\nHoody ei copy vaahakeh nun.. makunudhoo nixar kahala j va dhe thin meehaku bunefaane..\nN eha avahah up nukurevenya nuliuneema v nun.. nuny dhn up vaane dhuvaheh othubara eku bunan v nu.. aharemen bunegeneh nooney mi meehun mi sitah vaahaka up kirany.. emyhunge amilla kamekey ei, emyhunnah liyeveyne kamuge gerentee nethiiyya vaahaka up nukhbala.. eyrah negetive coments nuliyaanamey.. n negetive comments liyanee dhera kuraakah nun, emyhunge kuri erumah.. so moya vaahaka nidhahkka hurey.. n huriha kiuntherin ehbbas hoodyge vaahaka ei copy eh nun kamah.. thikahala j va2thin meeheh noony\nN adhi eh vaahaka, raaya liunu vaahaka vaahaka akah nuve.. heevany kuda kujjeh liya vaahakeh hen, aharemen adi nubai nama mi vaahaka hadi ey bunaane dhw..\nMi vaahaka v v v reethi, genna goi vx v v reethi,, ehnve negetive koh comment eh nukiran\nN raaya liun vaahakaa ga note kurebaka negetive kh comment nukiraashey, eyrah nukiraanan.. n makunudhoo nizar, aharemen me hoody ge fans, so knme vaahkeh dhehkkius gabooleh nukuraanan, dhw shia n jeny.. just hajammmm\nI totally agree with you neem\nKommehen negative commenteh kuraakah noon..ekamu sukun kurumuga massala ulhey eba.. Than kolheh molhu kujjeh lavvaa proof read kuruvan feney.. Shaviyani sukun kuraa thanthanah alif sukun koffa huree\nbuneveyniyy storyyyy hama vrh vrh vrh vrh ves reechey.. ekam prblm akiy update vaa leh las viyyyyy ma… avahah up kurahcheyyyy. v vvvv inthizaaaru kuran… once again varah reeethi.. avahah up kurahcheyyyy\nand mistakes ebahuri ethankolhu correct kohlaa inge… eyrun vvvvv reethi vaane.. negetive comment kuraane furusatheh eyrun noannane\ni also agree with u neem\nMihaa had I vaakaeh dhuvahakuves nukiyan\nVara hadi. Vaahaka\nMasha Allah… vaahaka warah reethi … carrry on\nV v v v v obi mi vaahake. .v v salhi..Raya aky ves vaahaka Liya kuhjeh tha??\nއަންވާރު (ސީސަން 01) ދެވަނަ ޕާޓް\nހަޤީޤީ ހިތާމަ ބިރުވެރި މަޖާ ދީނީ ލޯބި May 17, 2017\nހަޤީޤީ ހިތާމަ ކުރުވާހަކަ ލޯބި February 22, 2019\nމިއީ ތަޤްދީރު ހޭ؟ (އެގާރަވަނަ ބައި)\nހަޤީޤީ ހިތާމަ ލޯބި December 24, 2015\nފުން ލޯބި (12)\nހަޤީޤީ ލޯބި February 13, 2017\nއުންމުލް މުއުމިނީން ޢާއިޝަތު ރަޟިޔަ ﷲ ޢަންހާ 04\nހަޤީޤީ ދީނީ October 18, 2018


Messi ge thaureef Martinez ah | Mihaaru\nމާޓިނޭޒް (ކ) އާއި މެސީ އާޖެންޓީނާގެ ޖާޒީގައި. --ފޮޓޯ: އޭއެފްޕީ\n15 މެއި 2020 - 13:433comments\nރިޕޯޓްތައް ބުނާ ގޮތުގައި ބާސެލޯނާ އިން އަންނަނީ އިންޓައާ އެކު އޭނާ ގަތުމަށް މަޝްވަރާކުރަމުންނެވެ. އެކަމަކު މެސީ ބުނި ގޮތުގައި އޭނާ އަށް އެފަދަ ކަމެއް ނޭގޭ ކަމަށެވެ.\n"ތެދަށް ބުނަންޏާ، މަޝްވަރާތަކެއް ބޭއްވިކަން ނުވަތަ މިހާރު ހިނގާ ކަމެއް އަހަންނަށް މާބޮޑަކަށް ނޭގޭ. އެކަމުގެ އެއްވެސް މައުލޫމާތެއް ނެތް،" މުންޑޯ ޑިޕޯޓިވޯއާ އާ ވާހަކަދައްކަމުން މެސީ ބުންޏެވެ. "އަހަންނަށް ހީވަނީ އަހަރެން ކުރިން ވެސް ބުނިންހެން، ލޮޓާރޯ އަކީ ފާހަގަކޮށްލެވޭ ފޯވާޑެއް، ހާއްސަކޮށް އަހަރެން ދެކޭ ގޮތުގައި އޭނާ އަކީ ވަރަށް ފުރިހަމަ ފޯވާޑަކަށް ވާތީވެ."\nމާޓިނޭޒްގެ ކޮންޓްރެކްޓް އުވާލައިގެން އޭނާ ގެންދާ ނަމަ ބާސެލޯނާ އިން 110 މިލިއަން ޔޫރޯ ދައްކަން ޖެހޭނެ އެވެ. އެކަމަކު ކޮވިޑް-19 ގެ ސަބަބުން ކުރިމަތިވެފައިވާ މާލީ މައްސަލަތަކާ ހެދި އެވަރުގެ އަދަދެއް ދެއްކިދާނެ ކަމަށް ނުބެލެވެ އެވެ. އެހެންވެ ބެލެވެނީ ބާސެލޯނާ އިން ހުށަހަޅަނީ ކުޅުންތެރިންތަކެއް އިންޓަ އަށް ދީގެން އަގުކުޑަކުރާށެވެ.\nބާސެލޯނާ އިން ދިގު މުއްދަތަކަށް ފޯވާޑެއް ހޯދާއިރު އެ ކުޅުންތެރިޔަކަށް މެސީގެ ރުހުން އޮތްތޯ ބަލާނެ ކަމަށް ލަފާކުރެވެ އެވެ. އޭނާ އަކީ އެހާ ވެސް އެ ޓީމުގައި ނުފޫޒު ގަދަ ކުޅުންތެރިޔެކެވެ.\n"އޭނާ ވަރަށް ވަރުގަދަ، ބޯޅައާ އެކު ދުވޭ ރަނގަޅަށް، އޭނާ ގޯލް ޖަހާ، ބޯޅަ އަތުލިޔަނުދީ ހިފަހައްޓަން އެނގޭ،" މެސީ ބުންޏެވެ.\nއާޖެންޓީނާގެ ރޭސިން ކްލަބުން ވިދާލައި 2018 ވަނަ އަހަރު އިންޓައާ ގުޅުނު އުމުރު 22 އަހަރުގެ މާޓިނޭޒް ވަނީ އިންޓަ އަށް 66 މެޗުން 25 ގޯލް ޖަހައިދީފަ އެވެ. މެސީއާ އެކު އޭނާ ބާސެލޯނާގައި މޮޅު ކުޅުމެއް ދައްކާނެ ކަމަށް ތަޖުރިބާކާރުން ދެކެ އެވެ. މާޓިނޭޒް ވެސް ވެސް ބާސެލޯނާ އަށް ބަދަލުވާން ޝައުގުވެރިވާ ކަމަށްވެ އެވެ. އެހެންވެ ބާސެލޯނާ އަށް އޮތީ އިންޓަގެ އާނ ބަސް ހޯދުން އެކަންޏެވެ. އިންޓަގައި ރޮމެލޫ ލުކާކޫ ހުރުމާ އެކު އެ ޓީމުން ވެސް ރަނގަޅު ޑީލެއްގެ ތެރެއިން އޭނާ ދޫކޮށްލަން ފަސްނުޖެހޭނެ އެވެ.


Novel CoronaVirus jehigen, furathama faharah America meehaku maruvehjje - vNews.mv\nނޮވެލް ކޮރޯނާވައިރަސް ޖެހިގެން، ފުރަތަމަ ފަހަރަށް އެމެރިކާ މީހަކު މަރުވެއްޖެ\nޙައްވާ މިންހާ 08 February 2020, 15:57\nމިހާރު ހަލުވިކަމާއެކު ފެތުރެމުންދާ ނޮވެލް ކޮރޯނާވައިރަސް ޖެހިގެން، ފުރަތަމަ ފަހަރަށް އެމެރިކާ މީހަކު މަރުވެއްޖެ އެވެ.\nއެމީހާ އަކީ ޗައިނާގައި ދިރިއުޅެމުންދާ އެމެރިކާ ރައްޔިތެއް ކަމަށް މައުލޫމާތު ލިބެއެވެ. އަދި އެމީހާ އަކީ އުމުރުން 60 އަހަރުގެ މީހެއްކަމަށާއި އޭނާ މަރުވިއިރު އައީ ވުހާން ސިޓީގެ ހޮސްޕިޓަލެއްގައި ފަރުވާދެމުން ކަމަށް ރިޕޯޓުތައް ބުނެއެވެ.\nކޮރޯނާ ވައިރަހުގެ ސަބަބުން މަރުވާ މީހުންގެ އަދަދު އަންނަނީ އިތުރުވަމުން ނެވެ.\nއެގޮތުން މީހަތަނަށް 724 މީހުން މަރުވެފައިވާ ކަމަށާއި، ޗައިނާއިން އެކަނިވެސް އަލަށް 86 މީހުން މަރުވެފައިވާ ކަމަށް ރިޕޯޓުތައް ބުނެއެވެ.\nޖަޕާނުން ވަނީ އެގައުމުގެ ރައްޔިތަކުވެސް މަރުވެފައިވާކަން ހާމަކޮށްފަ އެވެ. އެމީހާ މަރުވުމުގެ ކުރިން ކޮރޯނާ ވައިރަހުގެ އަލާމާތްތައް ފެނިފައިވާކަމަށް އެގައުމުން ވަނީ ބުނެފައެވެ. އަދި އޭނާ މަރުވިއިރު އައީ ނިޔުމޯނިޔާ އަށް ފަރުވާ ހޯދަމުން ކަމަށް ވެސް މައުލޫމާތު ލިބެއެވެ.\nމިވައިރަހުގެ އަސަރު ޖުމްލަ 35،000 އަށްވުރެ ގިނަ މީހުންނަށް ވަނީ ކޮށްފައެވެ. މިވައިރަސް ފުރަތަމަ ޗައިނާއިން އުފަންވެގެން އައި ކަމުގައިވިޔަސް، މިހާރު ގާތްގަނޑަަކަށް 30 ގައުމަށް ވަނީ މިވައިރަސް ފެތުރިފަ އެވެ.\nއެގޮތުން ހޮނގް ކޮނގ އަށް ބަލާލާ އިރު، ކޮރޯނާވައިރަހުގެ 25 ކޭސް ފެނިފައި ވާއިރު އެގައުމުން ވެސް އެކަކު ވަނީ މަރުވެފަ އެވެ. އަދި އޭގެ ކުރިން ފިލިޕީންސް އިން ވެސް ވަނީ އެކަކު މަރުވެފަ އެވެ.\nމިވައިރަސް ފެތުރެމުންދާތީ ގިނަ ގައުމުތަކުން ވަނީ ޗައިނާ އަށް ކުރާ ސީދާ ދަތުރުތައް ވެސް ހުއްޓާލާފަ އެވެ. އަދި އާންމު ރައްޔިތުން ޗައިނާ އަށް ދިޔުން ވެސް ގައުމުތަކުން ވަނީ މަނާކޮށްފަ އެވެ.


ހުވަދު އަތޮޅު ދެކުނުބުރީ ނަޑެއްލާ ޞިއްޙީ މަރުކަޒު\nމި ދާއިރާގައި މަސައްކަތްކުރުމަށް ޝައުޤުވެރިވާ ފަރާތްތަކަށް މަރުޙަބާކިޔަމެވެ. މި ވަޒީފާއަށް ބޭނުންވަނީ މަސައްކަތަށް ޝައުޤުވެރިކަންހުރި ޤާބިލް މީހުންނެވެ.\nގދ. ނަޑެއްލާ ސިއްޙީ މަރުކަޒު\nމަޤާމުގެ މަސައްކަތާގުޅޭ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް3ގެ ސަނަދެއް ހާސިލުކޮށްފައިވުމާއެކު، މަޤާމުގެ މަސައްކަތު ދާއިރާއެއްގައި2އަހަރުދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ\nސާނަވީ އިމްތިޙާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައިވުމާއެކު، ސެކެންޑްރީ ސްކޫލް ސެޓްފިކެޓް އިމްތިޙާނުގައި ދިވެހިން 'ސީ' ގްރޭޑް ލިބިފައިވުން.\nހޮސްޕިޓަލަށް ލިބޭ އާމްދަނީ ފައިސާ ބަލައިގަތުމުގެ މަސައްކަތްތަކާއި، އާސަންދައިގެދަށުން ބަލިމީހުންނަށް ބޭސްފަރުވާކުރުމާބެހޭ މުޢާމަލާތްތައް ކުރުން.\nބަލިމީހުންގެ އެޕޮއިންޓްމެންޓް ހެއްދުމާއި، ނަންބަރު ދޫކުރުން.\nރިސެޕްޝަނަށް އަންނަ ފޯންކޯލްތަކަށް ޖަވާބުދިނުމާއި، ޒިޔާރަތްކުރާ މީހުންނަށް މަޢުލޫމާތުދީ މަގުދައްކައިދިނުން.\nހޮސްޕިޓަލަށް ލިބޭ އާމްދަނީގެ ފައިސާއާމެދު މާލިއްޔަތު ޤަވާޢިދާއެއްގޮތަށް، އަދި ހޮސްޕިޓަލުން ހަމަޖައްސާފައިވާ އުސޫލަކާ އެއްގޮތަށް ޢަމަލުކުރުން.\nޢާއްމުކޮށް މަސައްކަތް އޮންނާނެ ގަޑި:\nސަރުކާރު ރަސްމީ މަސައްކަތުގަޑި (ހެދުނު 8:00 ން މެންދުރުފަހު 3:00 އަށް)\nހަމަޖެހިފައިވާ އުސޫލުން އިތުރުގަޑީގެ ފައިސާއާއި، ބަންދު ދުވަސްތަކުގެ އެލަވަންސާއި، ރިސްކް އެލަވަންސް\nލިބިފައިވާ ތަޢުލީމީ ސެޓްފިކެޓްތަކުގެ ކޮޕީ (އެމް.ކިއު.އޭ. ގަބޫލުކުރާކަމަށް ތައްގަނޑުޖަހާފައިވާ)\nދިވެހިރައްޔިތެއްކަން އަންގައިދޭ ކާޑުގެ ދެފުށް ފެންނާނެގޮތަށް، ލިޔެފައިވާ ލިޔުންތައް ކިޔަން އެނގޭ ކޮޕީ.\nސިވިލް ސަރވިސްއަށް/ސަރުކާރަށް ޚިދުމަތްކުރުމުގެ އެއްބަސްވުމެއް އޮތް މުވައްޒަފުން، ކުރިމަތިލާ މަޤާމަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާމެދު އިޢުތިރާޒެއް ނެތްކަމަށް، އެ މުވައްޒަފު ވަޒީފާ އަދާކުރާ އޮފީހުގެ ދީފައިވާ ލިޔުން.\nވަޒީފާގެ ދާއިރާއާ ގުޅޭ ތަމްރީން (ކުރުމުއްދަތުގެ ކޯހާއި ވާރކްޝޮޕް، ސެމިނަރ) ފަދަ ތަމްރީނު ޕްރޮގްރާމްތަކުގެ ސެޓްފިކެޓް ނުވަތަ ބައިވެރިވިކަމުގެ ލިޔުންތައް. މި ލިޔުމުގައި، ފުރިހަމަކުރި ތަމްރީނާއި ތަމްރީނުގެ މުއްދަތު އެނގެން އޮންނަންވާނެއެވެ.\nނޯޓް: ވަޒީފާއާ ނުގުޅޭ ތަމްރީނަކަށް މާކުހެއް ނުލިބޭނެއެވެ.\n2014 ސެޕްޓެންބަރު 25 ވާ ބުރާސްފަތި ދުވަހުގެ 15:00 ގެ ކުރިން މި މަރުކަޒުގެ އޮފީހަށް.\nއިންޓަރވިއު އޮންނާނެ ތާރީޚާއި، ތަން:\nއިޢުލާނުގެ މުއްދަތު ހަމަވާތާ 10 ދުވަހުގެތެރޭގައި، ގދ. ނަޑެއްލާ ޞިއްޙީ މަރުކަޒުގައި.\n(އިންޓަރވިޔުކުރާނީ ވަޒީފާގެ ޝަރުޠު ހަމަވާ ފަރާތްތަކާ އެކަންޏެވެ.)\nމަޢުލޫމާތު ސާފުކުރަން ގުޅާނެ ނަންބަރުތަކަކީ 6842612 ، 7782501 އެވެ. ވަޒީފާއަށް އެދޭ ފޯމް، ސަރުކާރު ބަންދުނޫން ކޮންމެ ދުވަހެއްގެ ހެނދުނު 8:00 ން ހަވީރު 3:00 އާ ހަމަޔަށް މި މަރުކަޒުގެ އޮފީހުން ލިބެން ހުންނާނެއެވެ.\nމި މަޤާމަށް ކުރިމަތިލެވޭނީ، މީލާދީ ތާރީޚުން އުމުރުން 18 އަހަރުފުރި، 55 އަހަރު ނުފުރޭ މީހުންނަށެވެ.


SunOnline: Anna hafthaaga majileehuge jalsaatha thalhumuga baavvan fashanee\nއަންނަ ހަފްތާގައި މަޖިލީހުގެ ޖަލްސާތައް ތަޅުމުގައި ބާއްވަން ފަށަނީ\nއިސްމާއިލް ޝާކިރު 30 Jun 2021, 12:06\nރައްޔިތުންގެ މަޖިލީހުގެ ޖަލްސާއެއްގެ ތެރެއިން --- ފޮޓޯ/ މަޖިލިސް\nކޮވިޑް19 ފެތުރުން ދަށްވުމާއެކު ސަރުކާރުން އިއުލާން ކުރި ލުއިތަކާ ގުޅިގެން އަންނަ ހަފްތާގައި މަޖިލީހުގެ ޖަލްސާތައް ތަޅުމުގައި ބޭއްވޭތޯ މަސައްކަތް ކުރައްވަމުން ގެންދަވާ ކަމަށް މަޖިލީހުގެ ނައިބު ރައީސް އަދި ގަލޮޅު އުތުރު ދާއިރާގެ މެމްބަރު އީވާ އަބްދުﷲ ވިދާޅުވެއްޖެ އެވެ.\nމަޖިލީހުގެ ރިޔާސަތުގައި އިންނަވައިގެން އީވާ މިއަދު ވިދާޅުވީ އަންނަ ހަފްތާގައި މަޖިލީހުގެ ޖަލްސާތައް ތަޅުމުގައި ބޭއްވުމާ ގުޅޭގޮތުން ހެލްތު މިނިސްޓަރާ މަޝްވަރާ ކުރަމުން އަންނަ ކަމަށެވެ.\n"މާސްކު އަޅައިގެން ވީހާވެސް ގައިދުރުކޮށް މިތާ މަސައްކަތް ކުރާ ވަގުތު މަދުކޮށްގެން އަދި ވީހާވެސް މަދު މުވައްޒަފުން ނެރެގެން ނަމަވެސް ތަޅުމުގައި, އިރާދަ ކުރެއްވިއްޔާ އަންނަ ހަފްތާގައި ފިޒިކަލީ ޖަލްސާތައް ބޭއްވޭތޯ އަޅުގަނޑު މަސައްކަތް ކުރަމުން މިގެންދަނީ،" އިވާ ވިދާޅުވިއެވެ.\nރައްޔިތުންގެ މަޖިލީހުގެ ޖަލްސާތައް އޮންލައިންކޮށް އެންމެ ފުރަތަމަ ބާއްވަން ފެށީ މިދިޔަ އަހަރުގެ ތެރޭގައި މާލޭގައި ކޮވިޑްގެ ހާލަތު ގޯސްވެ, މާލޭގެ އޮފީސްތައް ބަންދުކޮށްފައި ހުރި ނަމަވެސް އެ ހާލަތުގައި މަޖިލީހުގެ ޖަލްސާތައް ކުރިއަށް ގެންދިއުމަކީ މުހިންމު ކަމެއް ކަމަށް މަޖިލީހަށް ފެނިގެންނެވެ. އެއީ ދުނިޔޭގެ ތާރީހުގައިވެސް ގައުމެއްގެ ގާނޫނު ހަދާ މަޖިލީހެއްގެ ޖަލްސާތައް އޮންލައިންކޮށް ބާއްވަން ފެށި ފުރަތަމަ ފަހަރެވެ.\nއެއްބަސްވުންތަކުގައި މައްސަލައެއް ނެތް ކަމަށް ފާސްކޮށްފި\nދިވެހިންގެ ނިވަލުގައި ބިދޭސީން ކުރާ ވިޔަފާރި ހުއްޓުވަނީ


Thodoo Aa Narudhoo, Photo Thakaai Eku, Bahuge Hamalaa Thakuge Hanguraama Ehggai | Hathaavees\nތޮއްޑޫ އާއި ނަރުދޫ؛ ފޮޓޯތަކާ އެކު، ބަހުގެ ހަމާލާތަކުގެ ހަނގުރާމައެއްގައި\nށ. ނަރުދޫގެ ފޮޓޯއަކާއި އއ.ތޮއްޑޫއާ އަޅާ ކިޔާ ފޮޓޯ: ފޮޓޯ / ނަރުދޫ ފޭސްބުކް ޕޭޖު\nޒަމާނުއްސުރެ އއ. ތޮއްޑޫއަކީ ދަނޑުވެރި ކަމަށް މަޝްހޫރު ރަށެކެވެ. ހާއްސަކޮށް ކަރައަށެވެ. ދިވެއްސެއްގެ އަރު ތެރޭގައި ތޮއްޑޫ ކަރައެއްގެ ރަހަ ނުލާ މީހަކު ނުހުންނާނޭ ބުންޏަށް މުޅި އަކުން ދޮގެއް ނުވާނެއެވެ. ނަމަވެސް ދަނޑުވެރިކަމާއި ކަރާ ހެއްދުމާއި މި ކަންކަމަކީ މިއަދު ތޮއްޑޫ މީހުން އެކަނި ކޮށް އުޅޭ ކަންކަމެއް ނޫނެވެ. ފަހަރުގައި ތޮއްޑޫ މީހުން ކަރާ ހެއްދުމަށް ކުރާ މަސައްކަތް އެހެން ރަށެއްގެ އެހެން ބަޔަކު ތަފާތު ގޮތަކަށް ކޮށް އުޅުމަކީ ވުން އެކަށީގެންވާ ކަމެކެވެ. އެތައް ބައެއްގެ ބުރަ މަސައްކަތުން ތަފާތު އެކި ޒާތުގެ ދަނޑުވެރިކަން ކުރަމުން އަންނަ ތޮއްޑޫ މަތިން ބަލާލާއިރު އެރަށް ފެންނަނީ ފެހިކަން ގަދަ ބޮޑު ރަށެއްގެ ގޮތުގައެވެ. ސޯޝަލް މީޑިއާއިން ފެނިފައިވާ ފޮޓޯތަކާއި ބައެއް ފޮޓޯ ގްރާފަރުންގެ ކެމެރާތަކަކުގެ ލެންސުތައް މި ރަށަށް އަމާޒުވަނީ މިފަދަ އެތައް ކަމަކާއި ގުޅިގެންނެވެ.\nނަމަވެސް މިހާރު ސޯޝަލް މީޑިއާއިން މި ފެންނަ މަންޒަރުތަކަކީ މުޅިން ތަފާތު މަންޒަރެކެވެ. މި މަންޒަރު ފެނި ރާއްޖޭގެ ރަށްތަކުގައި އަދިވެސް ވާދަވެރިކަމާއި އެއް ރަށަށްވުރެ އަނެއް ރަށް ކުރި އަރައިގެން ދިއުމުގެ ޖޯޝު އޮތް މިންވަރު ފެނިގެން އެބަދެއެވެ. ށ. ނަރުދޫ މީހުންނާއި ތޮއްޑޫ މީހުން ފޭސްބުކްގައި ތަޅާ ފޮޅަނީއެވެ. ގައިގަ އަތްލެވޭ ހިސާބުގައި ހުރިނަމަ މީހެއްގެ ގައިން ލޭ އޮހުރުވާލާހާ ވެސް ހޫނު ޒުވާބުތައް އަންނަނީ ކުރަމުންނެވެ.\nމި ޒުވާބު ހިނގަން މެދުވެރިވީ ށ. ނަރުދޫ ކިޔާ ފޭސްބުކް ޕޭޖެއްގައި ނަރުދޫގެ ފެހިކަން ދައްކުވައިދޭ ފޮޓޯއަކާއި ތޮއްޑޫގެ ފޮޓޯއެއް އަޅާ ކިޔާލި ހިސާބުންނެވެ. ނަރުދޫ އަދި ތޮއްޑޫގެ މަންޒަރު ފެންނަ އެ ފޯޓޯގަނޑުގެ މަތީގައި ވަނީ ނަރުދޫއެވެ. ތިރީގައި ވަނީ ތޮއްޑޫއެވެ. މަތީގައި އޮތް ނަރުދޫގެ ފޮޓޯގައި ބުނެފައިވަނީ މިފަދައިންނެވެ. "މިއީ ހަނަފަސް ތޮއްޑޫއެއް ނޫން، މިއީ ނަލަފެހި ނަރުދޫ" މިހެނެވެ.\nއެ ފޮޓޯ ލީތާ ގިނައިރުތަކެއް ނުވެއެވެ. ތޮއްޑޫ ރައްޔިތުންނަށް ހިމޭނަކުން ނުހުރެވުނެވެ. ތޮއްޑޫގެ ރީތިކަމާއި ހިތްގައުމުކަން އެކުލެވޭ އެތަން މިތަނުގެ ފޮޓޯތައް ޝެއާކޮށް ކޮމެންޓު ކުރަން ފެށިއެވެ. އެކަކު ވަނީ ތޮއްޑޫގެ ވާވު މަގުގެ ފޮޓޯއެއް ޕޯސްޓުކޮށް އެފަދަ މަގެއް ނަރުދޫގައި އޮވޭތޯ ސުވާލު ކޮށްފައެވެ. އަދި އެފަދަ ރީތި ފެހި މަގެއް އެރަށުގައި ހުރި ނަމަ ފޮޓޯއެއް ނަގާލާފައި ދައްކާލުމަށް އެމީހާގެ ކޮމެންޓުގައި ބުންޏެވެ.\nތޮއްޑޫ ވާވު މަގު--\nތޮއްޑޫގެ އެ މީހާގެ ކޮމެންޓަށް ބާރުދޭ ދެތިން ކޮމެންޓެއް ހަމަ ތޮއްޑޫއަށް ނިސްބަތްވާ މީހުން ކުރުމަށްފަހު ނަރުދޫ މީހަކު އެރަށު ބަނދަރު ސަރަހައްދުގެ މަތިން ނަގާފައިވާ ފޮޓޯއެއް ދެއްކިއެވެ. އެ ފޮޓޯއިން ފެންނަނީ ނަރުދޫގެ ފަޅަށް ވަންނަ ތަނުން އެއްވެސް ގަލެއް ނެތިވާ ސަރަހައްދެކެވެ.\nއެ ފޮޓޯއާ އެކުގައި ނަރުދޫގެ އިތުރު މީހަކު ފޮޓޯއެއް ލިއެވެ. އެ ފޮޓޯއިން ވެސް ފެންނަނީ ނަރުދޫގެ ފަޅުތެރެއިން ފެންނަ ކަހަލަ މަންޒަރެކެވެ. އެ ފޮޓޯ ލުމަށްފަހު ބުނީ އެއީ ހަމައެކަނި ގާކޮޅެއް ނެތް ދޮންވެލި ކޮޅެއް އޮތް މޫދު ކަމަށެވެ. މި ޒުވާބުގައި ދެން ހިފާލީ ތޮއްޑޫގެ ޒުވާން ކަނބަލެކެވެ. މާބޮޑު އެއްޗެއް ނުބުނެ ދޫކޮށްލީ ފޮޓޯއެކެވެ. ހަމައެކަނި ބުނެލިހާ ވެސް އެއްޗަކީ "މިއީ ފެހި ފެހި ޗާލު ތޮއްޑޫ" ކަމަށެވެ. ނަރުދޫ މީހުންވެސް ވަކި ދުލެއް ނުކުރެއެވެ.\nނަރުދޫގެ މޫދު ސަރަހައްދު --\nމިފަހަރު ދައްކާލީ ފެހިކަން ގަދަ މުޅި ނަރުދޫގެ މަތިން ނަގާފައިވާ ފޮޓޯއެކެވެ. ބައެއް މީހުން ފުރަތަމަ ރަށުގެ މޫދުން ގާ ހޮވަން ދިއުމަށް ބުނެ މަޖާޒީ ގޮތެއްގައި ވާހަކަ ދެއްކިއެވެ. މަޖާޒީ ގޮތެއްގައި ވާހަކަ ދެއްކި ނަމަވެސް ވާހަކަ ދެކެވިފައި ހުރި ގޮތުން އެނގިގެން ދިޔައީ ތޮއްޑޫ މީހުންނާއި ނަރުދޫ މީހުންގެ ލޭ ތިބީ ހަމަ ކެކިކެކި ކަމެވެ. ކޮންމެއަކަސް\nތޮއްޑޫގެ ދަނޑުވެރިކަން ކުރާ ބިންތައް: ފޮޓޯ / ޝަރުވާން\nމި ފޮޓޯއަށް މީހުން ކޮށްފައިވާ ކޮމެންޓުތަކުން އެނގިގެން ދިޔައީ ތިމާގެ އަމިއްލަ ރަށާއި އެހެން ބަޔަކު ބެހެފި ނަމަ ނުހުރެވޭނެ ކަމެވެ. މި ފޮޓޯއަށް ކޮމެންޓު ކޮށްފައި ތިބި މީހުންގެ ހުރިހާ ކޮމެންޓެއް ހިމަނާ ނުލެވުނު ނަމަވެސް އެ ފޮޓޯއަށް ކޮމެންޓުތައް ކުރަމުން ގިނަ މީހުން ދިޔައީ ފޮޓޯއިން ތަޅާ ބާލަމުންނެވެ. އެއް ރަށަށްވުރެ އަނެއް ރަށުގެ ރީތިކަން ދައްކަމުން ދިޔައީ ފޮޓޯއިންނެވެ. ކޮންމެއަކަސް ކޮންމެ ރަށަކީވެސް އޭގެ ޒާތުގައި ހިތްގައިމު ކަމެއް އެކުލެވޭނެ ކޮންމެވެސް ސިފަތަކެއް ލިބިފައިވާ ރަށްތަކެކެވެ. ކޮންމެ ރަށެއްގައިވެސް މީހުން ގަޔާވާނެ ކޮންމެ ވެސް ސިފައެއް ހުންނާނެއެވެ. ހިތްހަމަޖެހޭ ފަދަ ކަމެއް ރަށުން ނުލިބުނަސް ރަށުގެ މީހުންގެ ފަރާތުން ލިބޭ ހިތްހެޔޮ ކަމަކީ ވެސް ފޮޓޯއަކުން ދައްކާ ނުލެވުނަސް ލިބިގެންދާނެ ވަރަށް ބޮޑު ހިތްހަމަ ޖެހުމެކެވެ.


ވާރޗުއަލް ސްކޫލާއެކު ރާއްޖޭގެ ތަޢުލީމީ ނިޒާމު މުޅިން އާ ހަރުފަތަކަށް | ވާރޗުއަލް ސްކޫލާއެކު ރާއްޖޭގެ ތަޢުލީމީ ނިޒާމު މުޅިން އާ ހަރުފަތަކަށް – Sarukaaruge Khabaru\nވާރޗުއަލް ސްކޫލާއެކު ރާއްޖޭގެ ތަޢުލީމީ ނިޒާމު މުޅިން އާ ހަރުފަތަކަށް\nއެއްވެސް ކުއްޖަކު ބާކީ ނުވާ ގޮތަށް ރާއްޖޭގެ ތަޢުލީމީ ނިޒާމު ބައްޓަންކޮށް، ކުދިންގެ ކުރިމަގަށް ބޭނުންހިފޭ، ފެންވަރު ރަނގަޅު ނަތީޖާތަކެއް ހާސިލުކުރެވޭ ގޮތަށް ރާއްޖޭގެ ތަޢުލީމީ ނިޒާމު 21 ވަނަ ޤަރުނާއި ފައިހަމަ ކުރެވޭފަދަ ހަލުއި ދުވެއްޔެއްގައި ތަރައްގީކޮށް ކުރިއަށް ގެންދިއުމަކީ އަދުގެ ސަރުކާރުގެ ވަރަށް ބޮޑު އަމާޒެކެވެ. ރައީސުލްޖުމްހޫރިއްޔާ އަބްދުﷲ ޔާމިން އަބްދުލްޤައްޔޫމުގެ ރިޔާސީ ވަޢުދުތަކުގެ ތެރޭގައި ހިމެނޭ މުހިންމު ކަންތައްތަކުގެ ތެރެއިން ރާއްޖޭގެ ތަޢުލީމީ ނިޒާމުގެ ތެރެއިން ގިނަގުނަ ކާމިޔާބީތަކެއް ހާސިލުވެ ފުރިހަމަވެގެންދާއިރު އެނިޒާމުގެ ތެރޭގައި ޒަމާނީ، ޚަރަދުކުޑަ ރާއްޖެފަދަ ޖަޒީރާ ގައުމަކާއި ގުޅޭ ވަސީލަތްތައް ބޭނުން ކުރައްވައިގެން މި ނިޒާމު ފައްކާކޮށް، އެކަށީގެންވާ ގޮތެއްގައި ތަރައްގީ ހާސިލު ކުރުމަށް ކުރެވޭ މަސައްކަތުގެ ތެރޭގައި ހިމެނިގެން ވާރޗުއަލް ސްކޫލު ގާއިމުކޮށްގެން އުނގަންނައިދިނުމަކީ ދާދި އަވަހަށް ހާސިލު ކުރެވި، ފެނިގެންދާނެ އަދި ރާއްޖޭގެ ތަޢުލީމީ ނިޒާމުގެ ތެރެއިން ބޮޑެތި ކުރިއެރުންތަކަކާއި ބަދަލުތަކެއް ފެނިގެންދާނެ މަޝްރޫޢެކެވެ.\nރާއްޖޭގެ އާބާދީ ބެހިފައިވާގޮތުން ހަމަހަމަކަމާއެކު ހުރިހާ ރަށެއްގައި ފެންވަރު ރަނގަޅު، ނަތީޖާ ނެރެވޭ ތަޢުލީމީ ނިޒާމެއް ހިންގުމަކީ ޚަރަދުބޮޑު އަދި ބޮޑު ގޮންޖެހުމަކަށް ވެފައިވާ ކަމަކަށްވާއިރު ވާރޗުއަލްކޮށް ކިޔަވައިދިނުމަކީ މިކަމަށް ލިބިގެންދާނެ ވަރަށް ރަނގަޅު، ހަމައެހާމެ ފުރިހަމަ ހައްލެއް ކަމުގައި ވެގެންދާނެއެވެ. ކުދި އަބާދީތައް ހިމެނޭ ރަށްތަކުގައި ގާއިމު ކުރެވިފައިވާ ސްކޫލު ތަކުގެ ތެރެއިން ނިސްބަތުން ކިޔަވާކުދިން މަދު ސްކޫލް ތަކުގައި ހުރިހާ ގްރޭޑެއްގެ ކްލާސްތަކަށް ޓީޗަރުން ހަމަކޮށް، މަދު ކުދިންނަށް، ކިޔަވައިދިނުމަކީ އިޤްތިޞާދީގޮތުން ދެކޮޅުނުޖެހޭ، ޚަރަދުބޮޑު، އަދި ހާސިލުކުރެވޭ ނަތީޖާވެސް މާ ރަނގަޅުނޫން ބުރަ މަސައްކަތެކެވެ. އިންސާނީ ވަސީލަތް ފުރިހަމަގޮތުގައި ބޭނުން ނުކުރެވި، ބޭކާރު ޚަރަދުތައް އިތުރުވެގެންދާ ވެސް ކަމެކެވެ.\nވާރޗުއަލްކޮށް ކިޔަވައިދިނުމަކީ ކުރިއަރާފައިވާ ޓެކްނޮލޮޖީއާއި އިންޓަރނެޓް މެދުވެރިކޮށް ޒަމާނީ ވަސީލަތްތަކާއެކު ކުދިންނަށް ކިޔަވައިދިނުމެވެ. ވާރޗުއަލްކޮށް ކިޔަވައިދިނުމުން ދަރިވަރުންގެ އާބާދީ މަދު ސްކޫލްތަކުގައި ރަނގަޅު ފެންވަރެއްގައި ދަރިވަރުންނަށް މަންފާކުރުވަނިވި ތަޢުލީމެއް ފޯރުކޮށްދިނުމަށް މަގުފަހިވެގެންދެއެވެ. ދުނިޔޭގެ އެހެން ޤައުމުތަކެކޭ އެއްފަދައިން، ރާއްޖޭގެ ރައްޔިތުންގެ ފިކުރާއި ވިސްނުމާއި ދިރިއުޅުމުގެ ވައްޓަފާޅިއަށް ރިޢާޔަތްކޮށް، ސްކޫލްތަކުގައި ވާރޗުއަލްކޮށް ކިޔަވައިދިނުން ތަޢާރަފު ކުރުމަކީ މުހިންމު ކަމެކެވެ. އަދި މިމަސައްކަތް ކާމިޔާބު ކަމާއެކު ކުރިއަށް ގެންދިއުމަށް، އިންފޮމޭޝަން ކޮމިޔުނިކޭޝަން ޓެކްނޮލޮޖީގެ މުހިއްމުކަން ރައްޔިތުންނަށް ވިސްނައިދީ، ސްކޫލުތަކުގެ ކްލާސްރޫމްތަކުގައި، އެފަދަ އާލާތްތައް ގާއިމުކޮށް އުނގެނުމާއި އުނގަންނައި ދިނުމުގައި ޒަމާނީ ވަސީލަތްތައް ބޭނުން ކުރަންފެށުމަކީ ގިނަބައެއްގެ ތަރުހީބު ލިބި ރާއްޖޭގެ ތަޢުލީމީ ނިޒާމަށް ބޮޑެތި ކުރިއެރުންތަކެއް ލިބިގެންދާނެ ކަމެކެވެ.\nއެޑިއުކޭޝަން މިނިސްޓްރީން މިހާރު އަމާޒު ހިފާފައިވަނީ ވާރޗުއަލްކޮށް ކިޔަވައިދިނުމުގެ އަޖުމަ ބެލުމުގެ ފިލާވަޅުތަކެއް އަންނަ އޮގަސްޓް މަހުގެ ތެރޭގައި ފެށުމަށެވެ. އެގޮތުން ރާއްޖޭގެ ސްކޫލުތަކުގެ ތެރެއިން 50 ދަރިވަރުންނަށްވުރެ އާބާދީ މަދު9ސްކޫލެއް ކަނޑައަޅައި މި ސްކޫލުތަކަށް ވާރޗުއަލްކޮށް ކިޔަވައި ދިނުމަށް ހަމަޖައްސާފައިވަނީ މާލޭގެ އިސްކަންދަރު ސްކޫލުގައެވެ. މިމަސައްކަތް ފެށުމަށްޓަކާ އެ ސްކޫލުގެ ޓީޗަރުންނަށާއި މުއައްޒަފުންނަށް ބޭނުންވާ މަޢުލޫމާތާއި ތަމްރީނު ދިނުމުގެ މަސައްކަތްވެސް މިހާރު ދަނީ ކުރެވެމުންނެވެ. އަދި ކަމާބެހޭ ބޭރުގެ ކޮންސަލްޓެންޓެއްގެ އެހީގައި ވާރޗުއަލްކޮށް އުނގެނުމާއި އުނގަންނައިދިނުން ކުރިއަށް ގެންދާނެ ގޮތުގެ މޮޑެލްއެއް އެކުލަވާލައިގެން މިހާރު ދަނީ މަސައްކަތް ކުރަމުންނެވެ.\nމިނިސްޓްރީ އޮފް އެޑިއުކޭޝަނުން މައުލޫމާތު ދެއްވާ ގޮތުގައި މި ޕްރޮޖެކްޓަށް ބޭނުންވާ ވީޑިއޯ/ އޯޑިއޯ ކޮންފަރެންސިންގ އާލާތްތައް ހޯދުމުގެ މަސައްކަތް ވޯލްޑްބޭންކްގެ އެހީތެރިކަމާއެކު މިހާރު ކުރިއަށް އެބަދެއެވެ. އަދި ވާރޗުއަލްކޮށް އުނގެނުމުގައި ބޭނުން ކުރާނީ “ގޯގްލް ކްލާސްރޫމް” ޕްލެޓްފޯމް ކަމުގައި މިނިސްޓްރީން ވިދާޅުވެއެވެ.\nރާއްޖޭގައި މުޅިން އަލަށް ތަޖުރިބާކުރާ ވާރޗުއަލް ސްކޫލް ޕްރޮޖެކްޓްގައި ފުރަތަމަ ކިޔަވައިދޭން ފަށާ ސްކޫލް ތަކުގެ ތެރޭގައި ހިމެނެނީ ހއ. ތަކަންދޫ ޝަހީދު ޢަލި ތަކުރުފާން ސްކޫލާއި ހއ. މޮޅަދޫ ސްކޫލާއި ނ. ފޮއްދޫ ސްކޫލާއި ބ. ފުޅަދޫ ސްކޫލާއި އދ. މަންދޫ ސްކޫލާއި އދ. ދިއްދޫ ސްކޫލާއި މ. ރަތްމަންދޫ ސްކޫލާއި މ. ވޭވަށު ސްކޫލާއި ގއ. ކޮނޑޭ ސްކޫލެވެ.\nމިހާތަނަށް ރާއްޖެ ނުދެކޭފަދަ ބޮޑެތި ކާމިޔާބީތަކަކާއި މޮޅު ނަތީޖާތަކެއް ރާއްޖޭގެ ދަރިވަރުން މިއަދު ހޯދަމުންދާއިރު މިފަދަ ނިޒާމެއް ރާއްޖޭގެ ތަޢުލީމީ ނިޒާމުގެ ތެރޭގައި ގާއިމު ކުރެވި ކިޔަވައިދޭން ފެށުމަކީ ރާއްޖޭގެ ދަރިވަރުންގެ ތަޢުލީމީ ފެންވަރު އިތުރަށް ކުރިއަރާގޮސް ރާއްޖޭގެ ތަޢުލީމީ ނިޒާމު އިތުރު އާ ހަރުފަތަކަށް ގެންގޮސްދޭނެ ކަމެކެވެ.


BREAKING: Adeeb Aai Ziyath Akee Faasigun, Emeehunge Hekibas Balainuganeveyne - Fandiyaaru Shaheed - Vaguthu\nހައިކޯޓުގެ ފަނޑިޔާރު، ހުސައިން ޝަހީދު\nކުރީގެ ނައިބު ރައީސް އަހުމަދު އަދީބާއި، އެމްއެމްޕީއާރްސީގެ ކުރީގެ މެނޭޖިންގ ޑިރެކްޓާރ އަބްދުﷲ ޒިޔަތަކީ ފާސިޤުން ކަމުގައި ބެލެވޭއިރު، އެ ދެމީހުންގެ ހެކި ބަލައިގަނެވޭނެ އެއްވެސް ސަބަބެއް ދައުލަތަށް ދެއްކިފައިނުވާކަމަށާއި އެހެންކަމުން ކުރީގެ ރައީސް އަބްދުﷲ ޔާމީން އަބްދުލް ގައްޔޫމާއި ދެކޮޅަށް އެ ދެމީހުންގެ ހެކިބަސް ބަލައިނުގަނެވޭނެކަމަށް އެމަނިކުފާނުގެ އިސްތިއުނާފު މައްސަލައިގެ ހުކުމް އިއްވާ މަޖިލީހުގައި ހިމެނިވަޑައިގަންނަވާ ފަނޑިޔާރު ހުސައިން ޝަހީދު ވިދާޅުވެއްޖެއެވެ.\nހައިކޯޓުގައި މިހާރު ކުރިއަށްދާ ޝަރީޢަތުގެ އަޑުއެހުމުގައި، ފަނޑިޔާރު ޝަހީދު ވިދާޅުވީ، އަޙުމަދު ޢަދީބާއި ޢަބްދުﷲ ޒިޔަތަކީ، އެމްއެމްޕީއާރުސީގެ ޚިޔާނާތުގައި ހިމެނޭ ބައިވެރިންކަމަށް ވީ ހިނދު، ޤާނޫނީ އަދި ޝަރުޢީގޮތުން ބެލިކަމުގައި ވިޔަސް، އެމީހުންގެ ހެކިބަހަކީ ޝަރީޢަތަށް ބަލައިގަނެވޭނެ ހެކިބަހެއް ނޫން ކަމަށާއި، ނަމަވެސް އެމީހުންގެ ހެކިބަހަށް ބުރަދަންދީފައިވާ ގޮތް، ދަށު ކޯޓުގެ ޙުކުމަށް ބެލުމުން އެނގެން އޮންނަ ކަމަށެވެ.\nރައީސް ޔާމީންގެ ފަރާތްޕުޅުން ހައިކޯޓަށް ހުށަހެޅި އިސްތިޢުނާފީ ނުކުތާ ތަކުގެ ތެރޭގައި އެންމެ ބޮޑަށް ފާހަގަކޮށްފައިވަނީ، އަޙުމަދު އަދީބާއި، ޒިޔަތުގެ ހެކިބަސް ޝަރީޢަތަށް ބަލައިގަތް ގޮތާއި ގުޅޭގޮތުންނެވެ.\nކްރިމިނަލް ކޯޓުން، ރައީސް ޔާމީންގެ މައްޗަށް އިއްވި ފަސް އަހަރުގެ ޖަލުހުކުމް ހައިކޯޓުން ދަމަހައްޓާފައިވާއިރު، ރައީސްޔާމީންގެ ފަރާތުން ހުށަހެޅި އިސްތިއުނާފީ މި ދެންނެވި ނުކުތާޢާއި ގުޅޭގޮތުން، މިއަދުގެ ޝަރީޢަތުގައި ފަނޑިޔާރު މުޙައްމަދު ނިޔާޒުގެ ރަޢުޔު އިއްވަވަަމުން ވިދާޅުވީ، އަޙުމަދު އަދީބާއި، ޢަބްދުﷲ ޒިޔަތުގެ ހެކިބަސް ޝަރީޢަތަށް ބަލައިނުގަނެވޭނީ، އެ ދެމީހުންގެ ހެކިބަހަށް އެކަނި ބުރަދަން ދީގެން، ޙުކުމަށް ވާސިލްވިކަމުގައިވާނަމަ ކަމަށާއި، ދަށު ކޯޓުގެ ހުކުމަށް ވާސިލްވެފައިވަނީ، އެދެމީހުންގެ ހެކިބަހާއި، ކޮރޯބޮރޭޓް ވާ އެހެން ޝަފަހީ އަދި ކިތާބީ ހެކިތަކަށް ބުރަދަން ދިނުމަށް ފަހު ކަމަށެވެ.\nފާސިޤެއްގެ ހެކިބަސް، ކޯޓުގައި ޤަބޫލު ނުކުރެވޭނެކަމަށް އިސްލާމީ ޢިލްމުވެރިން ވަނީ އިއްތިފާޤުވެވަޑައިގެންފައެވެ. އެއީ ޞައްޙަކަން ޘާބިތުކޮށް ނުދެވޭހާ ހިނދަކުއެވެ.\n﴿ يَا أَيُّهَا الَّذِينَ آمَنُوا إِنْ جَاءَكُمْ فَاسِقٌ بِنَبَإٍ فَتَبَيَّنُوا أَنْ تُصِيبُوا قَوْماً بِجَهَالَةٍ فَتُصْبِحُوا عَلَى مَا فَعَلْتُمْ نَادِمِينَ ﴾ (سورة الحجرات ٦)\nމާނައީ: “އޭ އީމާންވެއްޖެ މީސްތަކުންނޭވެ. ތިޔަބައިމީހުންގެގާތަށް ފާސިޤަކު ޚަބަރަކާއިގެން އަތުވެއްޖެނަމަ، އޭގެ ދޮގުތެދުބަލައި، ޙަޤީޤަތްހޯދާށެވެ. (އެއީ) ނޭނގިތިބެ، ތިޔަބައިމީހުންނަށް ބަޔަކަށް ގެއްލުންދެވިދާނެތީއެވެ. ފަހެ އެހެންވެއްޖެނަމަ، ތިޔަބައިމީހުން ކުރިކަންތަކުގެ މައްޗަށް ހިތާމަކުރާ ބަޔަކުކަމުގައި ތިޔަބައިމީހުން ވެދާނެއެވެ.”\nމިއުޞޫލު ފަރުމާކުރެވިފައިވަނީ އެހެންމީހުންނަށް ގެއްލުންވާނޭފަދަ ނިންމުންތަކުން ރައްކާތެރިވުމުގެ ގޮތުންނެވެ. އެހެނީ، ދޮގު އިލްޒާމެއްގެ ސަބަބުން ލިބޭ އަނިޔާ، ކިތަންމެ ދެރަވެ ހިތާމަކުރިކަމުގައިވިޔަސް، ފޮހެނުލެވޭނެއެވެ. އެއީ ޤަސްތަކާނުލާ ވީކަމެއް ނަމަވެސްއެވެ. އެހެންކަމުން ފާސިޤުންގެ ފަރާތުން ލިބޭ މައުލޫމާތުތަކާއިމެދު އަބަދުވެސް ވަރަށް ބޮޑަށް ރައްކާތެރިވާންޖެހޭނެއެވެ. އެއީ ތެދުވެރިކަން ޘާބިތު ކޮށްދެވިފައިނުވާ ނުވަތަ ފާފަ ކުރާކަން އެނގިގެންވާ މީހުންނެވެ.\nއައްޑޫ ހިތަދުއަށް އުފަން އަލްއުސްތާޛް ޙުސައިން ޝަހީދު ޤާނޫނީ ދާއިރާއިން މަތީ ތަޢުލީމް ޙާސިލްކުރައްވާފައިވަނީ މިޞްރުގެ އިތުރުން ކުއްލިއްޔަތުއް ދިރާސާތުލް އިސްލާމިއްޔާ (މިހާރުގެ އިސްލާމިކް ޔުނިވާސިޓީ) އިންނެވެ.\nޝަހީދު ޤާނޫނީ ވަކީލު ކަމުގެ ހުވާކުރައްވާފައިވަނީ 2012 ވަނަ އަހަރުގެ މެއިމަހުގެ ތެރޭގައެވެ. އޭގެ ފަހުން ޕްރައިވެޓް ލޯ ފާމެއް ކަމުގައިވާ އިކުއިޓީ ޗެމްބާސްގައި މަސައްކަތް ކުރެއްވި އިރު ފަހުން އެބޭފުޅާ ވަނީ ކްރިމިނަލް ކޯޓުގައި މަސައްކަތް ކުރައްވާފައެވެ.\nކްރިމިނަލް ކޯޓުގެ އެސިސްޓެންޓް ލީގަލް އޮފިސަރ ކަމުގެ ވަޒީފާ އަދާކުރެއްވުމަށް ފަހު ގާޒީ ޝަހީދު އައްޑޫ ސިޓީ ފޭދޫ ކޯޓުގެ މެޖިސްޓްރޭޓް ކަމަށް އައްޔަން ކުރީ 2014 ވަނަ އަހަރުގެ ނޮވެމްބަރު މަހުގެ ތެރޭގައެވެ.\nއެ ކޯޓުގައި މަސައްކަތް ކުރައްވަމުން ދަނިކޮށް ވަގުތީ ގޮތުން ޝަހީދު ނ.ހޮޅުދޫ މެޖިސްޓްރޭޓް ކޯޓަށް ވެސް ބަދަލުކުރިއެވެ. އެހެން ނަމަވެސް 2017 ވަނަ އަހަރުގެ ޖޫން މަހުގެ ތެރޭގައި އަނެއްކާ ވެސް ޝަހީދު ވަނީ ފޭދޫ މެޖިސްޓްރޭޓް ކޯޓަށް ބަދަލުކޮށްފައެވެ.\nކްރިމިނަލް ކޯޓަށް ގާޒީ ޝަހީދު އައްޔަން ކުރިތާ އެންމެ 180 ދުވަސްފަހުން، ހައިކޯޓުގެ ފަނޑިޔާރަކަށް ޝަހީދު ޢައްޔަންކުރަން ޖޭއެސްސީން ނިންމިއެވެ.\nޖެނުއަރީ 21, 2021 18:42\nތިޔަ ފަޑިޔާރުގެ ސުލޫކު މިހާރު ނެތް، ޔަޢުނީ ސަރުކާރުން ނޭދޭފަދަ ގޮތަކަށް ތިޔަ އޮތީ ވާހަކަ ދެއްކިފަ، ނަމަވެސް ތިޔައީ ޙައްޤު ބަސް ބުނަންކެރޭ ފަޑިޔާރެއް\nޖެނުއަރީ 21, 2021 19:19\nފާސިގުންގެ ސަރު ކާރު\nޖެނުއަރީ 21, 2021 20:16\nމިހާރުވެސް އެ ގާނޫނަކަށް އަމަލު ކުރެވެމުންދާ ގާނޫނު ނަންބަރު 1/68 ޖ ގެ9ވަނަ މާއްދާގަ ބުނާގޮތުން މިނިސްޓަރަކު ހަވާލުވެ ހުންނަ ކޮންމެ ތަނެއްގެ އެންމެ މަތި މަސްއޫލު ވެރިޔަކީ މިނިސްޓަރު.އެމިނިސްޓަރުގެ އިހުމާލުން ލިބޭގެއްލުމުގާ އެމިނިސްޓަރަކު އަދި އެކަމާ ހަވާލުވެ ހުރިމީހަކު ޒިންމާ ވާންޖެހޭނެ..މިގޮތުން އެމް އެމް ޕީ އާރު ސީ ގެ ހިޔާނާތުގަ އެފައިސާއަސް ހިޔާނާތްތެރިވިކަމަށް މިނިސްޓަރާއި އެތަނުގެ ވެރިޔާ ވަނީ އެއްބަސްވެފާ.އެއިން މީހެއްގެ އަތުން މީހަކަށް ފައިސާއެއް ލިބިފާ ހުއްޓަސް އެއީ އެ އޮފީހުގެ ފައިސާކަން އެގިހުރެ ހަވާލު ނުވާމީހަކު އެކުށުގަ ބައިވެރި ނުވެވޭނެ. އެސްއޯއެފް ކުންފުންޏަކީ އަމިއްލަ އަށް ދަރަންނަށް ޒިންމާވާންޖެހޭ ކުންފުންޏަކަށް ވާއިރު އެކުންފުނީގެ ޗެކަކުން އެއްވެސް މީހަކަށް ދީފަ ހުންނަ ފައިސާ އަކި އަދީބު އާއި ޒިޔަތު ދިން އެއްޗަކަށްބެލެވޭނެ ހަމައެއް ނެތް. އެއީ އަދީބުއާއި ޒިޔަތަކީ އެކުންފުނީއެއްވެސް ބައިވެރި ވުމެއް ގާނޫނީ ގޮތުންއޮތް ދެމީހުނަށް ނުވާތީ. އެސްއޯއެފް ކުންފުނީގެ އޯނަރުންނަށް އެމްއެމްޕިއާރުސީގެ ފައިސާއަށް ހިޔާނަތް ވިކަން ސާބިތު ނުވާހާ ހިނދަކު އެސްއޯއެފް އިން ފައިސާލިބިފާ ހުރި އެއްވެސް މިހަކާ ދެކޮލަށް ދައުވާކުރެވިދާނެކަމަކަށް ނުދެކެން.\nމުޅި ޤާނޫން ނަޖިސް ކުރި ދައުލަތަށް ހަލާ ކުހުރި ﷲގެ ކުޅަދުންވަންތަކަން ހުރިހާއެއްޗަކާއި ކަމަކަށްވުރެބޮޑެވެ.\nފަނޑި ޔާރުކަލޭގެ ފަނޑިޔާރުގެއިން ގޮނޑިއެއް ލިބުމަށްދަހިވެތިވެގެން ކުރިބާތިލްޝަރިޔަތް ފަނޑިޔާރަކު ފުލެޓެއްގެ ދަހިވެތިކަމުގައި ކުރި ބާތިލްޝަރިޔަތް މާތްﷲގެ ހިތްވަރުން ހިތްވަރުލިބިގެންވާހާލުގައި ތެދުވެރިކަމާއެކު ﷲގެ މަގުގައި ޖިހާދަށްތައްޔާރުވެގެން ހުންނެވި ހިތްވަތުގަދަ ތެދުވެރި މައުސޫމް ރައީސްޔާމީންއަށް ދެ ދުނިޔޭވެސް ފަލާޙާއި ކާމިޔާބު މިންވަރުކޮށްދެއްވާށި ޔާﷲ\nޖެނުއަރީ 21, 2021 20:48\nމި ފަނޑިޔާރުގެ ރައުޔު އަޑުއަހާފަ ލޮލުން ކަރުނަ ހިލުނު، އަނެއް ދެ ފަނޑިޔާރުންގެ ވާގަކަތައް އިވުނީމަ ޢެގުނީ މަކަރުވެރިކަމާއި ނުބައި ނުކަފާކަން\nޖެނުއަރީ 21, 2021 20:53\nތިޔަ ފަޑިޔާރު ޕްރޮމޯޝަން ހޯދަމުން ދިޔަގޮތުންވެސް އެގޭ ރިޝަލްވަތުގެ ކަޅުފައިސާއަށް ޙުކުމް ވިއްކާ ގާޒީއެއްކަން.\nޖެނުއަރީ 21, 2021 21:27\nޝަހީދު ހައިކޯޓާއި ސަތޭކަ ފޫޓަށްވެސް ދެންކައިރިނުވެވޭނެ. މިއަދުމީ ފަހުދުވަސް. ޒަމާން ދިޔައީތި\nޖެނުއަރީ 21, 2021 21:28\nމީނަ ހިފާ ހައްޔަރު ކުރޭ\nޖެނުއަރީ 21, 2021 21:56\nޔާﷲ ތިޔަފަޑިޔާރައް ރަހުމަތްލައްވާށި ޢާމީން\nޖެނުއަރީ 21, 2021 21:59\nޔާމީނަކީވެސް ފާސިޤެއް ! ފާސިޤަކަށް ތާއިދު ކުރާނީވެސް އޭގެ މީހެއް !\nޖެނުއަރީ 21, 2021 22:08\nފަޑިޔާރު ހުރަގެޔައް ވަންނަންތައްޔާރުވޭ މީމިގައުމްގެ ހާލަތު\nފަޑިޔާރު ހުރަގެޔައް ވަންނަންތައްޔާރުވޭ މީމިގައުމްގެ ހާލަތު ދެން ކޮންއިންސާފެއް ލިބޭނީ\nޖެނުއަރީ 21, 2021 22:47\nދަށުކޯޓުގެ ހުކުމަށްތާއިދުކޮށް ހައިކޯޓުން މިއަދު ޙުކުމް އިއްވި ޤާޟީގެ ރާގުހުރިގޮތުން އެނގިގެންދިޔަ މިއީ އަމިއްލަ މަސްލަހަތަށް ކުރާ ޙުކުމެއްކަން ބަޔާންތައް އިއްވަމުންގޮސް އެއްމެފަހުމަގުތު ދަށުކޯޓުގެ ހުކުމަށް ބަދަލުގެންނަންޖެހޭ ސަބަބެއްނެތްކަމަށް ބުނެވުނީ ގަދަކަމުން އަޑުނެރެގެން އެބަހުގެ ރާގާއި ބަސްބުނުމުގެ ވައްޓަފާޅިއަށް ވިސްނާލައިފިނަމަ ވ ސާފްކޮށް އެނގިގެންދާން އެހުކުމް އެއަކީ ޤާޟީގެ ނުވަތަ ފަޑިޔާރުގެ އަމިއްލަ ނިންމުންނޫންކަން ރައިސްޔާމީނުގެ މައްޗަށް މިއަދު މިކުރި ބާޠިލް ހުކުމުން ޢާއިލާއަށްލިބިގެންދިޔަ ފުންހިތާމައިގައި ބައިވެރިވެ އެޢާއިލާއަށް ކެއްތެރިކަން ދެއްވުން އެދި މާތްﷲގެ ޙަޟްރަތުގައި ދުޢާދަންނަވަން\nޖެނުއަރީ 22, 2021 00:18\nﷲ ސުބުހާނަހޫ ވަތައަލާގެ މި ވަހީބަސްފުޅުގައި ނެތް ނޫންތޯ ފާސިޤަކު ޚަބަރެއް ހިފައިގެން އަތުވެއްޖެއްޔާ އެ ޤަބޫލްނުކުރުމަށް އެއޮތީ އެއީ ތެދެއްތޯ ނޫނީ ދޮގެއްތޯ ބެލުމަށް ފަހު އެޤަބޫލްކުރުމަށް އެހެން ވެއްޖެއްޔާ އެއީ ތެދެއްތޯ ބަލަންޖެހޭނެ އެމިހުންގެ ވާހަކަ ބަލައިގަންނައިރު،ސުވާލަކީ އެކަން ބަލާފައިތޯ އެމީހުންގެ ހެކިބަސް ބަލައިގަތީ ނުނީ ނުބަލާތޯ ބަލައިގަތީ؟\nޖެނުއަރީ 22, 2021 09:52\nފާސިގުންތޯ ފުރަތަމަ ބަލަންޖެހޭނީ. ފާސިގުންކަން އަމިއްލަ އިއުތިރާފުން އެއްބަސްވެފައި އޮތީ. ދެން އޮތީ ފާސިގުން ދެއްކީ ތެދުވާހަކަތޯ ނުވަތަ ދޮގު ވާހަކަތޯ؟ ތެދުކަން ކަށަވަރުކުރެވޭނެ ގޮތެއް އަދި އެ މިންވަރަށް ތަޙްގީގެއް ހިންގިފައެއް ނެތް. ތަޙްގީގީ އިދާރާއަކުން އެ ފައިސާއަކީ ކޮރަޕްޝަންގެ ފައިސާއެއް ކަމަށް ނިންމާފައެއް ނެތް. ދެއްކި ވާހަކައިގެ ތެދުކަން ކަށަވަރުކޮށްދޭން ގާނޫނު މަތިކޮށްފައިވާ އިދާރާއަކުން އެކަން ކޮށްފައި ނެތް. އޮޑިޓް ރިޕޯޓަކީ ހެތްކެއް ނޫން. އެއީ ގަރީނާއެއް. އޮޑިޓް ރިޕޯޓްގެ މައްޗަށް އެކަނި ބިނާކޮށް ތަޙްގީގީ އިދާރާއަކުން ދޭ ބަޔާނެއްވެސް ވާނީ ގަރީއާއަކަށް. ތަޙްގީޤަކަށް ހެތްކަކަށް ނުވާނެ. ޔާމީނުގެ ވެރިކަމުގައި ހިންގި ކަންކަމުގައި ޔާމީނުގެ ޒިންމާއެއް އޮންނަންވާނެ. ޒިންމާއެއް ނެތްކަން ނުވަތަ އޮތްކަން ފުރަތަމަ ބަލަންޖެހޭނީ. އެބައި އެވަރަށް ނުބަލައި ނިންމާ ނިންމުމެއް ޞައްޙައެއް ނުވާނެ.\nޖެނުއަރީ 22, 2021 10:15\nފާސިޤް މިބަހުގެ މާނަ ކޮންމެސް ބޭފުޅަކު އޮޅުންފިލުވާދީބަލަ\nޖެނުއަރީ 22, 2021 11:49\nކަލޭ މަންމަ ކައިރީ ފުރަތަމަ އަހަންވީނު....\nޖެނުއަރީ 22, 2021 10:57\nމިފަނޑިޔާރަކީ ވަރަށް ތެދުވެރި އިޚްލާޞްތެރި ފަނޑިޔާރެއް. ކްރިމިނަލް ކޯޓަށް އައްޔަން ކުރެވުނު ދުވަހު ފުރަތަމަ ކަމަށް ކޮންދިންކަމަކީ ޔާމީނު ވިދާޅުވެގެން ފާރިޝްމައުމޫނު ނަގާ ޖަލަށްލުން. ޥަރަށް ކިމަންތެރި އިޚްލާޞްތެރި ފަނޑިޔާރެއް.